
Predgovor k drugom izdanju. 
Kad je izašlo prvo izdanje ove knjige prije više od godinu dana, 
primljeno je s priznanjem od stručne kritike, te: je za kratko vri- 
jeme. naklada rasprodana. To je najbolji znak, ne samo, da je knjiga 


bila potrebna, nego i da odgovara svrsi, kojoj je namijenjena. Zato 


se i odlučila nakladna knjižara Stj. Kugli, da izda novo prošireno i 
upotpunjeno izdanje, te joj na ovome mjestu srdačna hvala, jer je 
time mnogo pridonijela tome, da se ideja škole rada što više pro- 
širi u našim školama. 

Ručni rad, kako je opisan u ovoj knjizi, potpuno odgovara naj- 
novijem Nastavnom planu Ministarstva Prosvjete od 1927. godine, 
kako ga je izradio Glavni Prosvjetni Savjet. Što više, nekoji radovi, 
koje smo opisali u I. izdanju ove knjige, a kaje je izdanje izašlo pola 
godine prije najnovijeg Nastavnog plana, ušli su u taj Naslavni plan 
t.j. uvaženi su od Glavnog Prosvjetnog Savjeta (šaranje .pisanica« 
i »šaranje tikvice«.) U nacrtu novoga školskoga zakona, kako smo 


Ž čitali, pobijedila je i ona ideja, koju smo zastupali već u I. izdanju 


ove knjige i koju zastupaju svi moderni pedagozi, t. i. ručni 
rad nesmije da bude poseban predmetu osnov. 
noj školi s određenim brojem sati, već treba da 
ručni rad vlada.kao Princip u svim predmelima 
— (mnogi su to krivo shvatili, kao da se ručni rad uopće izbacuje iz 
škole, ali to ne stoji). Kad jednom postane taj nacrt zakonom, dobit 
će ručni rad u osnovnoj školi svoje pravo mjesto i tako će naše 


škole i opet poći jedan korak naprijed k napretku. A orijentaciju u 


svim pitanjima, koja nastaju u vezi s ručnim radom, i tehničke 
upute naći će kolege i kolegice u ovoj knjizi. Ta će im knjiga dati 
i pobuda, da i sami traže nove motive i sižeje, pošto su primili prvu 


direktivu, a kad se to postigne, trud nije bio uzaludan ni onaj pisaca 


knjige, a ni onih, koji će po njoj raditi. Osvjedočeni smo, da ni. 
uspjeh ne će izostati, 
z Urednik. 


Sav materijal, potreban za ručni rad u osnovnoj školi, može se nabaviti kod 


«knjižare St. Kugli u Zagrebu uz najniže cijene. 


Salih Ljubunčić: 


Ideja škole rada i njezina primjena u osnovnoj školi. 


Svakako je simpatična pojava za naše školske prilike, da se 
u nas, unazad nekoliko godina, pokušava zavesti nastavni rad, od- 
nosno obuku u školi, prema idejama i principima škole rada. To 
čine naši učitelji bilo iz vlastite pobude ili na ponuku svojih pretpo- 
stavljenih stručnih vlasti. U najnovije vrijeme dobili smo, prema 
Nastavnom programu što ga je izdalo Ministarstvo Prosvjete za 
osnovne škole, raspored za pojedine ručne radove, koji se obli-' 
gatno zavode u naše škole, i koji se, kako to izrično stoji u programu, 
obavljaju kao posebni satovi obuke. Fakat je dakle, da se naš škol- 
ski život obogatio jednom novo tekovinom i da se u pedagoškoj 
spoznaji naših učitelja afirmirala jedna stručna misao, čije se dje- 
lovanje osjeća i zapaža. Kao kad se kamen baci u mirnu vodu, pa 
se uokolo onog mjesta, gdje je pao, počinju javljati valovi, tako i 
ova ideja škole rada, koja je »upala« među naše učitelje, uzbuđuje 
duhovi i proizvodi misaono talasanje. Dokle je doprlo ovo talasanje, 
što je postiglo, i kako se odrazilo u dušama naših učitelja, teško je 
reći, a još teže o tome dati precizniji sud. Mi imamo samo neke zna- 
kove, izjave i radove, pokuse i odredbe, iz kojim moramo iskon-. 
struirati predstavu o valjanosti shvaćanja ideje škole rada u osnov- 


onoj školi i o praktičnoj njezinoj primjeni u dnevnoj obuci. 


Poznato je, da je ideja škole rada proizašla kako iz dosadanjeg 
školskog iskustva, iz dosadanje školske prakse, tako i iz općih 


kulturno-socijalnih i biološko-psiholoških prilika. Ona je jednako 


pedagoška nužda, kao što je i kulturno-socijalna potreba. U peda- 
goškoj praksi ideja škole rada zadaje udarac školi učenja ili »bu- 
banja«, a prema životu ona ispravlja neprirodan odnos čovjeka 


prema društvu, prema radu i uopće kulturno-etičkom shvaćanju. 


Život traži od čovjeka intelektualnu sposobnost, jasnu i određenu 
spoznaju o svojim dužnostima, i nada sve oduhovljenu misao o čo- 

vjekovu poslanju. U tome je regulativ vlastite vrijednosti i vlastite 
mogućnosti, kao što je i tumačenje svoga odnosa prema zajednici. 
Put života izražen u kulturnoj ličnosti čovjeka. Težnja za oduhovlji- 
vanjem rada i za etiziranjem životnih osjećaja. Prenešeno na uz- 
gojni rad i na rad obrazovanja u školi znači, da škola mora spre- 
mati i uzgajati ljude, koje će rad obrazovati, koji će biti samostalni, 
i koji će u svom životnom razvoju pokazivati pozitivne oznake vlas- 
titog izživljavanja i socijaliziranjem svojih društvenih poslova. Do- 
* sadanja škola, koja se u lošem smislu nazivlje škola učenja, nije 
mogla zadovoljiti ovim! biološko-psihološkim i kulturno-socijalnim 
potrebama. Nije mogla, jer je njezin rad bio u opreci sa psiho- 
logijom razvitka mladeži i jer je zaista pregledavala direktne 
društvene,potrebe. Jer, mora se znati, da množina znanja, koje je 
Primljeno gotovo i koje je ostalo neproživljeno, nije obrazovanje 
niti porast duševnog kapaciteta. Zato množina ovako stečenog 
znanja nije bila dokaz ni intelektualne sposobnosti ni moralne zre- 
losti. Istom ono znanje, koje se stiče iz probuđenog interesa,. koje 
teži za rješavanjem postavljenih problema, koje duh drži u napetoj 
pažnji, to znanje jača spoznaju i uključuje u sebi atribut obrazovane 
ličnosti. Mi bi ovaj izraz »obrazovanje« mogli nazvati oduhovlji- 
vanje, jer čovjek, obrazovan na ovaj način, podvrgava sve ispiti- 
vanju, kritici, on unosi u sebe, svoj duh, on saosjeća i razmišlja, 
Ovakav duševni uzrast uključuje u sebi, ili makar predpostavlja 
moralni sadržaj akcije i stvaranje etičke svijesti. U tome je velika 
uzgojna važnost ovakog obrazovanja. Čovjek se razvija i njegov 
rad pokazuje usavršavanje. Njegoy duh obuhvata sve, i, jer se 
naučio da samostalno otkriva istine, da samostalno traži rješenja u 
raznim realnim i kulturno-humanističkim pojavama, on će tu indi- 
vidualnu osobinu svoje ličnosti primjenjivati također i u onom, što 
mu je najbliže, što je najdublje i najsudbonosnije, a to je u životu, 


u svom životu i u životu drugih. U tome je znak moralne ličnosti, 


znak čovjeka u pravom smislu riječi, kome put života ne znači 
stagnacija, nego stalan razvoj, usavršavanje. Ovo nema svog kraja. 
To je ono vječno i uzvišeno u našem životu.: : 

Zato, kad već osjećamo, da dosadanji.rad škole nije zadovoljio, 
i kad mjesto škole učenja zavodimo rad prema školi rada, treba 
da smo na čistu, što imamo raditi, i kojoj ćemo svrhi podvrći 


nove oblike našeg školskog rada. Dosadanji znaci ne varaju, da je: 


ideja škole rada sa svojim principima jednostrano shvaćena: u re- 

dovima naših učitelja, a također i kod stručnih vlasti, što se vidi 
iz novog nastavnog Programa, Ručni rad sam po sebi u osnovnoj 
školi nije svrha sebi. U nas se zavode posebni satovi (dva na ne- 
djelju) za ručni rad, i u to se vrijeme vježbaju učenici u raznim 
rukotvorinama. Niko ne bi imao ništa proti toga, da naši učenici 
osnovnih škola, prema mjesnim prilikama, nauče kakav zanat i da 
to za njih bude kao sporedno ili glavno vrelo privrede. Ali ako se 
u naše škole uvode košarački, pletarski li stolarski radovi. u po- 
sebnim satovima i time hoće da kaže, da se time školski rad udesio 
PO principima škole rada, onda je to pogrešno i u opreci sa idejom 
škole rada. Šta je dobila time školska' obuka? Učitelj će dakle i 
dalje raditi sve ostale predmete i nauke po staroj metodi; a ovamo 
će se tješiti, da je u njegovu školu došla škola rada, jer je u poseb- 
nim satovima uredio nekakav ručni rad. Istina je da svaki pozitivni 
rad kod čovjeka psihološki ima upliva na integralno značenje nje- 
gove ličnosti, i da će i ovakovo ručno zabavljanje u posebnim sato- . 


\ vima utjecati donekle na volju i spoznaju, ali nikad tako, da bi bili 


izvan opasnosti i sigurni od pedagoškog mehanizma, protiv koga se 
odlučno bori škola rada. ' "tis. 
Ovakav postupak svakako je dokaz, da imamo razloga 
sumnjati: ra ae sa BE 
Ideja škole rada, kako je pedagoški posve opravdano, ne traži 
nipošto, da se u osnovnim školama uvode posebni satovi za ručni 
rad. To znači, rad kao poseban predmet, a to je apsurdum prema 
težnji, da čitava obuka bude u znaku rada i produktivnog stvaranja. 
Škola rada traži ručne radove u osnovnoj školi, ali to ne traži 
postavljajući pojedine radove kao svrhom sebi, nego radi principa. 
Ako su učenici do sad učili samo tako, da su slušali, što učitelj 
govori, ili gledali; što imi učitelj pokazuje, to pamtili ili reproduci- 
rali, ideja škole rada, koja traži samoradnju: učenika, pobija taj po- 
stupak i traži da učenik, naravno uz pomoć učitelja, radi i rješava 
razne zadatke i probleme upotrebljujući pri tome što više osjetila. 
Posve je jasno, da će učenik, učeći na Pr. o zecu, dobiti o ovoj 
životinji sasvim određeniju predstavu, ako ga je živa ili preparirana 
promatrao, kazivao o njem što je čuo, i slušao, što drugi o njemu 
znaju, te ako onda nacrta ili, što je još bolje, modelira oblik i organe 
zeca. Predstava o zecu stečena je dakle vizuelnim, akustičnim i mo- 
toričkim zrenjem; a to Psihološki znači, da će intelektualni razvoj | 
biti jači i sigurniji, ako je pri stvaranju spoznaje učestvovalo što 

više osjetila. Zato ručne radove traži škola rada uz samu obuku, a 
svrha je ovih da omoguće sigurniji i bolji intelektualni razvitak, i 
da, jer učenici trebaju pr tom što više i bolji intelektualni razvitak, i 
da, jer učenici trebaju pri tom što više da sami rade, na osnovu 
samoradnje uzgoji škola samostalnost učenika. Dakle ručni rad kao 
princip škole rada, kao ideja, da sva obuka u svim predmetima bude 
. utemeljena na samoradnji, jer je to po razvoj kulturne ličnosti od 
neosporne važnosti. U tome je pedagoško značenje škole rada. Ne 
ručni rad kao svrha, kao učenje zanata, nego ručni rad kao sr ed- 
stvo. Ovo treba uvesti, ovim trebamo obnoviti našu obuku, ako 
uopće hoćemo da naši učenici budu produktivni radnici i da time 
oduhovljavaju svoj život. 


«Ako uz to nekoje škole, na primjer u selima, imaju vremena, 


da učenike nauče kakvom praktičnom zanimanju, nema protiv toga 
niko ništa: Naprotiv, to je za pohvalu. Samo to treba shvatiti kao 
jedan praktičan cilj, a nipošto kao da se već samim tim riješilo 
pitanje škole rada. 


Zlatko Špoljar, učitelj: 


Zadaća i vrijednost ručnog rada u osnovnoj školi. 


Ručni rad u osnovnoj školi mora da ima karakter igre; čovjek 
u svako doba živi svojim životom — dijete u igri. Ako učenici i 
izrađuju takove predmete, koji su potrebni u školi, opet će to više 


biti poradi samoga rada i gibanja nego li poradi onoga, čemu taj 


predmet služi. Pobuda za rad dakle dolazi iz učenikove unutar- 
njosti, iz potrebe za gibanjem. Pri tom ne smije da osjeti bilo kakav 
pritisak učiteljev, jer bi mu rad omrznuo i svrha bi bila promašena, 
Učitelj će obukom učenike dovesti do toga, da se kod učenika po- 
javi želja, kako bi i sami nešto izveli, načinili t. j. miodelirali iz 
pijeska, gline, izrezali iz drva, papira, kartona... Na učitelju je, da 
pazi, kako takav rad ne bi prelazio granicu onoga, što učenik može 
da proizvede, da ne bi klonuo i da se ne bi u njemu ubila volja za 
radom, Ne traži se, da ono, što učenik izradi, bude tehnički sa- 
vršeno, pogotovo, kad mi ni sami ne bi često mnogo toga savršeno 
izradili. Vrijednost učenikova rada leži u tom, što ga je sam izveo, 
pa ma i s našom uputom i našim savjetom, a ne u preciznosti 

izradbe. Malo pomalo učenik će sam težiti za što: savršenijom iz- 
radbom, pa ako i ne će kasnije u životu modelirati predmete iz 
ilovače ili izrezivati iz papira i kartona, ipak će tu težnju za usavr- 
šavanjem u radu prenijeti na druga područja rada, na koja će ga 
zanjeti život i borba za svagdašnji hljeb. Prve stupnjeve usavrša- 
vanja u izradbi opazit ćemo već u osnovnoj školi promatrajući ra- 
dove istih učenika kroz četiri godine. 

Pobuda i prilika za ručni rad proizvest će u učenika dosta po- 
četna stvarna obuka, geografija, geometrija, biologija. Učenik je 
motrio brdo, crkvu, pticu, i znade, da se to može u malom izraditi . 
iz pijeska, gline, papira, da modelira ili izrezuje. Ili vidi kovača 
ili stolara, kako živo udara čekićem, pa se i u njemu rodi želja, da i 
sam načini čekić iz drveta, pa da njime radi, da udara, zabija. 
Seljačko dijete vidi oca, kako prevrće lopatom i motikom zemlju, 
grabljama i vilama sijeno, pa kuša i samo, da si načini takav alat 
iz drva. Izradil će ga u malom, dakle »model«, i time se igrajući 
vježba u onom, što će mu poslije biti potrebno u životu. U geo- 
meltriji učenici vide iz lima ili kartona načinjen kubični decimetar; 
učitelj će im govoriti iz ustiju, ako im kaže, da sami kušaju načiniti 
takovu kocku. Prihvatit će to s veseljem, pa kad im uz upuie učite- 
ljeve posao uspije, osjetit će ugodno čuvstvo zadovoljstva. Koliko 
time postaju pojmovi jasniji, suvišno je pisati. Osim toga vježba im - 
se pri tom vuka, jača se njihova volja i ustrajnost u radu tim više, 
što vide, kako im rad napreduje. Razvija se u njih nagon za radom 
i stvaranjem, koji kasnije ne će dati, da se razviju u beskorisne 
dangube bez prave volje:i ustrajnosti u radu. Time se ujedno u klici 
ubija zlokobni nazor bogatije gradske djece, da je rad sramota. 
Osim toga, ako se rad provodi razumno t. j. ako se za rad upotreb- 
ljava pretičak snage, koristi se zdravlju, osobito onakav ručni rad, 
gdje su potrebna jača i življa tjelesna gibanja, jer se time pospje- 
šuje rad vegetativnih organa. 

Kad kod učenika nastane pobuda za rad, povest će učitelj 
razgovor o samome radu: o načinu, kako da se izvede, o materijalu, 
iz kojega će se izvesti, te o sredstvima, kojima će se izvesti. Mnogo 
toga kazat će učenici sami, a po potrebi treba da im i učitelj kaže 
i da ih upozori na neke momente, kojih nisu sami učenici uočili. 
Pri tome radit će učilelj postepeno: upozorit će ih zgodnim pita- 
njima na pojedine dijelove, da im bude jasnija cijelost. Sam rad će 
razdijeliti po sposobnostima, da bude svagdje prema silama i spo- 

sobnostima učenika. Gdje to bude potrebnoj uputit će ih, kako će 
načiniti nacrte, mrežu i t. d. Svagdje će im biti savjetnik i pomoć- 
“nik, ali tako, da učenici ne osjete nikakove sile. Prisilan rad omrz- 
nue bi. učenicima, a time bi bila promašena svrha ručnoga rada, 
koji u savremenoj školi ima važno mjesto. I to rad kao princip, a ne 
kao posebni predmet s određenim satovima u rasporedu sati, kako 
to obično propisuju nastavni programi. 


>. Primjeri iz školske prakse. 
Zvonimir Kčhler, učitelj: , ' 
von i Sri 1 
(Radna grupa) 
I. Ograđivanje vrta. 


Zimi je rad u vrtu posve prestao. Sada u mjesecu ožujku opet 
še počinje posao. 
Treba da'i mi radimo u vrtu! Ali naša škola nema vrta?! Ivo 
(1. god.) odgovara, da je on sebi pravio vrt u kutu svoga dvorišta. 
On je uzeo kamenja i šiba, slagao jedno na drugo i tako ogradio 
sebi vrt. I mi ćemo si načiniti vrt na ovim daskama. Ove daske 
(drveni poklopac stare škrinje) bit će zemljište našemu vrti. Što 
ćemo najprije učiniti? i kob do » 
' Ogradit ćemo naš vrt! Vrt mora da bude ograđen, da nam 
nitko u njemu ne čini štete. Ivica je ogradio svoj vrt tako, da je 
šibe i kamenje naslagao oko vrta. Vinko (II. god.) veli, da treba 


najprije zabiti oko vrta stupove, a onda oplesti to prutom. Tako je . 


on s ocem ograđivao svoj šljivik. Katici to nije lijepo. Njezin cyjet- 
njak je ograđen plotom od letava. Hoćemo li dakle ograditi prutom 
ili letvicama? Dobro, teže je ograditi letvicama, ali kad svi hoćemo 
tako, ograditi ćemo letvicama. Letvice za ogradu napravit ćemo od 
ljeskovih prutića, što ćemo ih narezati u grmu. Deblji ljeskovi šta- 
povi bit će nam letve, na koje ćemo Pribijati štapiće. Takav plot 
Sradit ćemo okolo naokolo vrta. Pokaži! 


Sada neka učenici I. i II. god. rišu na svojim pločicama, kako 


.će izgledati jedna strana našega plota. 

Izračunavanje opsega pačetvorine. 

.Rad s III. i IV. god.: Koliko ćemo narezati prutića za našu 
ogradu? Moramo najprije znati, kako će biti dug plot okolo našega 
vrta. Mjerit ćemo. Vidimo, da siu našemu vrtu dvije i dvije stranice 
jednako dugačke. Trebamo dakle izmjeriti samo. jednu dulju i 
jednu kraću. Marko mjeri dulju stranu, a Lucija kraću. Dulja 
je stranica 82 cm, a kraća 64 cm. Sada svi računamo, koliko će biti 
dugačak plot okolo naokolo vrta. To se vrši pismeno na pločicama: 


82 + 82 + 64 + 64 = 292: ić 82; ili (2 X 82) = (2 X 64) = 


sie 82 = 164.1 128 — 292. 
Jedan je izradio ovako: ZN 64 ' : o —_ 
2 x (82 + 64) = 2 X 146 = BA ei. 

aaa 27 po 
2 p 


U isto vrijeme nadzire učitelj rad u sva četiri godišta. 

Koliko dakle centimetara obasiže naš plot okolo naokolo vrta? 
292 cm. Koliki je dakle opseg našega vrta? ded > 

Evica je lijepo narisala, kako će izgledati naš plot na jednoj 
strani. Evica pokazuje, što je narisala. A što je ti je ovo? (Pokazu- 
jem horizontalne crte.) To su letve, na koje ćemo pribijati ljeskove 
prutiće, da čvrsto stoje. Vidimo, da na svakoj strani treba po dvije 
letve. Naše letve za dulje strane bit će dugačke svaka 82 cm, a za 
kraće strane svaka 64 cm. Mi ćemo trebati četiri dulje letve od 
82 cmi i opet 4 kraće od 64 cm (za svaku stranu po dvije). 

“Još ne znamo, koliko će biti visoki naši štapići, što ćemo ih 
Pribijati na letve. Hajde, da mjerimo, kako će biti najljepše! (Rukom 
se mjeri po daskama, koje leže na stolu.) Ovo bi bilo previsoko! 
(Tako nađemo visinu, koja nam.se najviše sviđa.) Ti sad drži tako 
ruku, a Marica će izmjeriti. Plot će biti visok 16 emi 

Sad znamo sve, ali nemamo ljeskovine. Sutra ćemjo .je donijeti 
u školu. što će koji donijeti? Marko će donijeti sve duge letve. I 
Milan hoće isto. Vidjet ćemo, tko će napraviti ljepše: Koliko nam 
treba malih štapića od 16 cm? Evo, ja imam jedan takav štapić, da 
znamo, kako će biti naši štapići debeli. (Djeca razgledavaju.) Po- 


stavi ga, kako će stajati! Gdje će doći drugi? Izmjeri, koliko će biti 
(daleko jedan od drugoga! Dobro, po prilici 2 cm. .Koliki je opseg 


našega vrta? (292 em). Izračunajmo, koliko nami treba. malih šta- 


pova od 16 em, ako stoje jedan od drugoga daleko 2 cm. Moramo 

292 podijeliti s 2. To će biti isto kao pol od 292, a to je 146. Mi tre- 
bamo 146 letvica dugih 16 cm. Koliko bi ih svaki morao donijeti u 
školu? Nas ima u školi 52. Da svaki donese 2 štapića, bilo bi ih 104, 
a da svaki donese 3, bilo bi ih 156. Svaki neka donese najmanje 3, 
ali može i više. Čime ćete mjeriti? Imamo mi svoje mjerilo. (To je 
dugi i uski komad papira, na kojemu je označena mjera u centi- 
metrima.) 

Drugi dan u školi. Djeca su donijela mnogo više, nego što im 
je rečeno. Bilo je tu letvica izdjelanih na četiri ugla i opet okruglih 
s: korom i bez kore. Prutića je bilo mnogo više. nego što je po- 
trebno, Sve su to djeca stavljala pred učitelja, koji je svakome nešto 
primjetio, ali ne karajući, nego potaknuvši djecu na daljnji rad. 
Josip je izradio čitavu jednu stranu plota u duljini od 64 cm. On je 
to ostalima pokazivao, kad je išao u školu kao i prije početka 
obuke. Opazili smo, da su mu sve letvice jednako dugačke (16 cm) 


i razmak upravo 2 cm, pa smo ih prebrojili i našli, da ih ima - 


upravo 32 komada. Svaki je od tih štapića pribio s dva čavlića za 
gornju i donju letvu. 

Rad: Prije svega treba letvice (štapiće) skupiti u jedno i. tako 
izmjeriti, jesu li sve duge 16 cm, jer naš plot treba da bude svuda 
jednako visok. Zato slažemo letvice uz onu, koju smo uzeli za 
mjeru. Vidi se, da su neke prekratke, a neke preduge. Ove onda 
stavljamo na stranu. Ipak nam Pee još dosta posve točno 
odrezanih. 


Šta ćemo sada? Josipovu stranu već imamo gotovu. Metni je, 


kako će stajati! Napravit ćemo i za lijevu stranu vrta isto takav 
plot. Također ćemo napraviti plot i za stražnju stranu vrta. Ovaj 
će biti:dug 82 cm. Isto takav i sprijeda?! Ne, nije tako dobro! Vrt 
mora da ima vrata, kroz koje će se ulaziti. Ne možemo preko plota 
skakati u vrt. Poderali bi haljine! Ne bi mogli vrt ni obrađivati! 
Ali gdje da načinimo vrata? Pokaži! Pokaži ti! Zašto? Dogovorimo 
se, da će biti najljepše, ako vrata budu u sredini prednjega plota. 
Koliko će biti široka? Neka budu široka onoliko, koliko je plot 
visok! Dakle 16 cm. Složit ćemo od naših malih prutića vrata. 
(Djeca u klupama slažu od prutića vrata.) Učitelj gleda, kako se 
radi i pomaže, gdje treba. 
A vi? Odgovori: .11, 13, 8, 11, 12, 10, 11, 9, 10, 11. Koje je najbolje? 
Na 16 cm dođe 8 prutića u razmaku od 2 em. Dva prutića dolaze 
poprijeko kao letve za koje će se prutići pribiti. Da budu vrata 
čvrsta, dođe još jedan prutić koso. Dakle 8 + 2 +1 =11. 


— Od koliko ste prutića složili vrata? . 

Tko je ovako napravio? 

Tako je najbolje! 

Sada I. razred riše vrata na papiru pomoću ravnala, a II. raz- 
red vrata s prednjim plotom; ali tako, da plot bude visok 4 em, isto 
toliko i vrata široka, a duljina je plota 20 em. Djeca si pomažu 
drvenim ravnalima. 

Djevojčice III. god. će napraviti lijevi plot, a dječaci stražnji. 
Jedni to prave na podiju stola, a drugi na stolu, koji se odnese na 
stranu. Daju im se čekići i čavlići. 

Četvrto godište: Vrata ćemo postaviti u sredinu prednjega 
plota. Što moramo znati? Koliko će nam dug biti ostatak plota li- 

-jevo i desno od vrata? Pomoći ćemo si crtom na ploči, koja je duga 

kao cijela prednja strana (82 cm). Sredina je ovdje! To je 41 cm. 
To je i sredina vrata, Ona su duga 16 cm. Dakle će ostati lijevo i 
desno 41 — 8 cem = 33 em. 

Sad ćemo izrezati ove letvice za prednji plot na tri dijela, dva 
od 33 cm, a jedan od 16 cm za vrata. Izrežemo pilicom. Sad jedni 
od učenika IV. g. sastavljaju jedan dio prednjega plota, drugi drugi 
dio, a treći vrata. U isto vrijeme učitelj razgledava risarije I. i u. 
godišta i poučava, a uz to vodi sveukupni rad. 

Kasnije se dijelovi pribiju na daske, na uglovima povežu, a 
vrata se remencima pribiju na svoje mjesto. 

Tako smo ogradili vrt i time naučili, što je opseg pačetvorine, 
vježbali u računu i geometrijskom crtanju. Na taj rad se nadove- 
zuje pismeni sastavak: »Ograđivanje vrta« i geometrijsko crtanje u 
višim godištima. 

To je prvi dio u ovoj grupi pod naslovom »Vrt«. Dr ugi je dio, 
koji za ovim slijedi, »rad u vrtu«! 


Stjepan Križanić, profesor: 


Prizma (bridnjak). 
Sastavljanje prizme. 
Navještaj: Donio sam nekoliko škatulja. Što grijala, što ćemo 
s njima raditi? (Mjerit ćemo ih.) - 
1. Pogodili ste. Mjerit ćemo ih. No, recite odmah, koja je od 


njih najveća? — Kako znaš, da je ova najveća? — Koja je naj- 
manja? Poredaj sve škatulje redom po veličini. 


Špoljar: Ručni rad. ' 2 

2. Koja je od ovih škatulja najdulja? Poredaj sve škatulje 
prema dužini. — Koja je najšira? Poredaj ih prema širini. — Koja 
je najviša? Poredaj ih prema visini, — (To su pitanja i Pika za 
I. godište.) 

3. Ajdemo promatrati jednu od ovih škatulja. Pokaži dužinu, 
širinu i visinu škatulje. (Ovo je dužina, ovo širina, a ovo visina 
škatulje.) 

Uspravi škatulju! Pokaži sad dužinu, širinu i visinu, 

Položi škatulju postrance! Pokaži dužinu, širinu i visinu. 

4, Bi li vi znali izmjeriti dužinu, širinu i visinu ovih škatulja? 
Evo ove! Pogodite onako od oka, kolika joj je d., š., v.? Ajde da vi- 
dimo! Izmjeri metrom. Dužina? (24 cm) Napiši na ploču! — Širina? 
(4 em) Napiši! — Visina? (3 em) Napiši! Izmjeri ovu škatulju! Piši 
na ploču! (d = 25cem,š=12em, v=5em) 

9. Od čega su ove škatulje? Od čega se još prave škatulje? 
(Od drva.) Imamo li u sobi ovakovu, možda veliku škatulju? 
(Ormar.) Pokaži dužinu, širinu i visinu ormara. A čemu je slična i 
ova soba? (Velikoj škatulji.) Pokaži dužinu, širinu i visinu sobe. 

Izmjeri od oka, a poslije metrom dužinu, širinu i visinu ormara 
i sobe. Napiši brojeve na ploču! 

6. Bi li vi znali napraviti ovakovu ili sličnu škatulju od šipčica? 
Kako bi radio? Koliko šipčica trebaš za donju, a koliko za gornju 
podnicu? (Po 4.) A za strane? (4 dulja komada.) Kakov će lik biti 
podnica? (Četverokut.) Ali ja bih želio, da budu sve stranice: jed- 
nake. Što će onda biti? (Četvorina.) - 

7. Evo šiba. Izmjeri i odreži četiri stranice po 10 cm za donju 
podnicu, a ti, drugi, odreži stranice za gornju podnicu. Ti, treći, iz- 
mjeri i odreži za dužine četiri komada po 30 cm. 

Odmjerite 4 kom. po 12, 4 po 15, a 4 po 20 em. 

8. Sastavite vi iz 1. i 2. godišta od ovih štapića po 10 em, a vi iz 
3. i 4. godišta od ovih štapića po 12 i 15 cm četverokute. — — Jeste 


li sastavili? Kakav je onaj lik kod 1. i 2. godišta? (Četvorine.) Zašto? 


A ovi vaši likovi? (Pačetvorine.) Zašto? 

9. Spojite ove četverokute u uglovima (kutevima), ilovačom. 
Podignite sad svaki svoj lik u vis. Evo vam i ovih dugih stranica, 
pa sastavite škatulje. 

Stavite ih na sto. | 

“10. Jesu li ovo zbilja škatulje? (Nisu: samo su im slične.) Ova- 
kovom tijelu, koje je slično škatulji, ormaru, sobi, kažemo brid- 

njak ili prizma. (Napišem na ploču.) Upamtite vi iz IV. god. to ime, 
Recite skupa! 

11. Gledajte, koliko strana ima podnica svakog od ok brid- 
njaka? Pokaži stranice, pa ih broji. Koliko je na donjoj, koliko na 
gornjoj podnici? Kako bi onda kazali ovoj prizmi, jer ima 4 stra- 
nice na podnici? (Četverostrana prizma.) Kojoj prizmi kažemo 
četverostrana prizma? (Onoj, koja ima za podnicu četverokut.) 

Bi li vi znali sastaviti i trostranu prizmu? Kakovi će likovi biti 
podnice? (Trokuti.) Koliko stranica treba za trokut? (3) — Zato 
ćete samo vi iz 3. god. sastaviti trostranu prizmu. 

12. Evo vam za donju podnicu 3 štapića po 15 cm. Vama u dru- 
goj klupi evo također 3 šlapića za gornju podnicu, — Sastavite | 
trokute. 

Evo i bridova po 20 cm, pa sastavite bridnjak. 

Postavite ga na sto. 

13. Pokaži trostranu — četverostranu prizmu! Zašto kažemo 
jednoj trostrana, a drugoj četverostrana prizma? Kolike su stra- 
nice na podnici pojedinih prizma? Kako.su dugi bridovi? Koliko je 
prizama u svemu? (Dvije četverostrane i jedna trostrana.) 

14. U početku smo slagali jednu škatulju do druge. Postavimo 
i sada škatulje ovako: (Postavimo dugu a usku škatulju uspravno, 
drugu do nje položeno, da bude slično crkvi.) Čemu je ovo sad 
slično? (Crkvi.) Kako to? (Ova je uspravna škatulja toranj, a po- 
ložena je crkveni prostor.) 

Postavi i naše prizme od štapića ovako! — — Što manjka na 
toj crkvi? (Šiljak tornja.) Bi li to znali napraviti? Kako? No, evo 
vam štapića, pa napravite šiljak. Koliko ih trebate za podnicu? (4 
Po 10 cm.) A za šiljak? (4 po 12 cm.) — Sastavite! | 

15. Evo šiljka! Je li to bridnjak? Jest, ali je na jednom kraju 
šiljast; zato mu velimo šiljnik ili piramida, (Napišem na ploču.) — 
Recite svi! 

16. Stavite šiljnik na prizmu tornja! — Što ćemo s trostranom ' 
prizmom? (Ona će biti krov.) Tako je — — i eto crkva je gotova! 
»E, još nema križa!« Pa stavite gore i križ! Od koliko ćemo komada 
sastaviti križ? (2) Zato neka to napravi 2. godište! 

17. Da crkva ovako sama ne stoji, zasadimo oko nje drveće. 
Evo zelenila i štapova, pa napravite stabla. — Neka to naprave 
djevojčice. Zasadite oko crkve perivoj i drvored, da bude što ljepše 
— Koliko je stabala oko crkve? 


20 


18. Pokušajte sad svi narisati ovu crkvu i perivoj oko crkve, 
kako sad stoji na stolu. 

19. Izračunajte: a) 1. i 2. god. od koliko je komada štapića 
sastavljena crkva. 

b) 3. i 4. god. Kolika bi bila duljina štapa, koji bi se sastavio 
od svih komadića, od kojih je složena crkva. 

20. Napišite: 1. i 2. god. Što smo danas sastavljali i od čega? 

3. i 4. god. Kako smo sastavili trostranu, kao četverostranu 
prizmu, a kako piramidu? : 


Kubični decimetar. 

Navještaj: Napravili smo već više raznovrsnih prizmi, a danas 
ćemo sastaviti takovu četverostranu prizmu, koja će biti 1 dm duga, 
isto toliko široka i visoka. : 

1. Kakav će lik biti podnica? (Četvorina.) Kolike će biti stra- 
nice? (Svaka 1 dm.) Koliko štapića trebaš (4 po 1 dm.) Koliko 
treba za gornju podnicu? (Isto toliko, naime 4 put po 1 dm.) A za 
bridove sa strane? (Opet 4 put po 1 dm.) — Koliko komada treba 
u svemu? (12 kom. po 1 dm.) 

Evo vam vrbovih šiba, pa odrežite komade, koliko i ame 
trebate. 

2. Sastavite donju podnicu! — Kakav je lik? (Četvorina.) Kako 
kažemo toj četvorini, kad je 1 dm duga, a 1 dm široka? (Četvorni 
decimetar.) Što je dakle podnica te prizme? (dm?) Što će biti 
gornja podnica? (Drugi četv. depimetar.) Napravite ga! — — Sa 
stavite bridove. 

3. Što smo dobili? (Prizmu, koja je 1 dm duga, široka i sao 
Pazite djeco! Takovoj prizmi, kojoj je dužina, širina i visina jed- 
naka, kažemo kocka. (Napišem na ploču.) — Kolika je dužina te 
kocke? (1 dm.) A širina, pa visina? (Svako po 1 dm.) 

Vidite djeco! Ovakav decimetar zove se prostorni deelmetati 
jer zahvaća prostor od 1 dm duljine, širine i visine. Kažemo mu i 
kubični decimetar, a bilježi se ovako: 1 dms.. 


Kako bilježimo četvorni decimetar? (1 dm?.) Zašto je tamo, 


brojka 2? (Jer taj dm ima dužinu i širinu.) A zašto kub. dm ima 
brojku 3? (Jer ima dužinu, širinu i visinu — dakle 3 protege.) 

4. Koliko smo dm? napravili? Zašto se tomu kaže kubični 
decimetar? (Jer zahvaća prostor 1 dm dug, širok i visok.) Kako se 
bilježi? Zašto? 


Sij E rk vra: pat zara ra pm e 

kažemo kub. dm? 

5. Bi li mogli napraviti ovakovu kocku od debela papira? 
Kako? — — Koliko bi četvorina izrezali? Kako? — Izrežite! — — 
Što je svaka ova četvorina, kad je 1 dm duga i 1 dm široka (1 dm?) 
Koliko dm? imamo? — Obloži tim pločama ove dm3 na stolu! 

Evo vam ljepila i trakova papira, pa sastavite škatulju — 
kocku. 

Izrežimo iz ovog komada papira (ljepenke) ploče od 1 dme, 
pa od njih sastavimo drugu kocku. Ove će se ploče držati skupa. 
Narišimo najprije mrežu, sastavljenu u obliku križa od 6 dm?, pa 
izrežimo i na bridovima preklopimo! — — Sastavite kocku! Obli- 
jepite trakovima papira po rubovima. 

6. Jesu li gotove kocke? Stavite ih na stol. Koliko je dužina, 
širina i visina svake? (Po 1 dm.) Kako bi onda rekli tim kockama 
(dm#.) 

«< Koliko je kub. dm na stolu? Od čega su sastavljeni? Kako smo 
sastavili jedne, kako druge? Jesu li jednaki po veličini? Zašto? 

7. Pokažem, učenicima kocku od lima i drva, koje ima svaka 
škola kao učilo. 

Evo još jedne škatulje — kocke! Od čega je? (Od lima.) Čega 
nema na toj škatulji? (Nema poklopca, gornje plohe.) No — ne 
smeta! Kolika je veličina — prostor te škatulje? (1 dm?) Kako znaš? 
(Jer je velika kao i ove ostale, t. j. 1 dm duga, široka i visoka.) 

A što je ovo? (Kocka od drva.) Kolika joj je veličina? (1 dm3.) 

Koliko je dm? na stolu? (6) Od čega su? Kakovi su po veličini? 
Koje smo od njih pravili i kako? 


Vježba. Napišite: Što je na stolu, od čega su pojedine kocke, 
kako smo ih napravili, kako se kaže svakoj ovoj kocki, zašto joj 


LL 


Narišite kocku, koju hoćete! 


* 


8. Zašto kažemo svakoj ovoj kocki dm?2. Bi li mogli napraviti 
kocke i veće od 1 dms? Kako bi nazvali onu, koja bi bila duga, 
široka i visoka 1 m? (Kubični metar.) . 

Ajdemo i to napraviti! Evo ljeskovih prutova, a evo ilovače! 
Hoće li biti teško napraviti? Kako ćemo raditi? — Raditel — — — 

9. Što su složili? Koliko je dužina, širina i visina ove kocke? 
Kako bi obilježili kub. metar na ploči? (1 m.) Čemu taj 37 va je 
taj metar dug, širok i visok.) 

Što je veće 1 mš ili 1 dm?? Zašto? Koliko puta? — (Učenici će 
odmah odgovoriti: »10 puta«.) — No to ćemo već vidjeti! 

10. No, djeco, nas ne zanima toliko ta velika kocka od 1 ms, 
koliko još jedna manja kockica, nego li je dm?. Koja bi to kockica 
bila? (Kubični centimetar.) 

Kako bi napravili kub. cm? Od štapića? To je prekratko i 
nespretno rezati, a. od ljepenke bilo bi nespretno lijepiti. 

Vidjeli ste punu kocku od drva, pa ćemo tako i od ilovače 
napraviti. ' 

Evo svakom ponešto ilovače, pa rasi cm? — — Dobro 
ste napravili. — Napravite još — svaki 30 komada. — — 

Složite ih na klupi 10 po 10. 

11. Jeste li napravili svaki 30 komada? Složite ih u 3 reda po 
10, da vidim! — Koliko vas je (40) Koliko je cm?? (40 X 30 em? — 
1200 cm#.) Napiši na ploču 1200 cm#. — Zašto je taj 3 kod cms — 

Koliko su cm? napravili ovi u ovoj lupi, u ovom redu i t. d.? 

12. Ajdemo složiti ove cm? na stolu. — Donesite vas trojica 
svoje kocke na sto. Složite ih u redove po 10. — Koliko ih je? (90.) 
Donesi još 10! Koliko je sada? (100.) Zašto? (Jer 10 ndea po 
10 cms = 100 cm3.) 

Složite na strani opet ovakovu stoticu. Metnite tu stolicu na 
. prijašnju. Koliko je cm3 sada? (200) smštot (Jer 2 reda po 100 cm? 
= 200 cm?) 


Složite i treću, četvrtu... desetu stoticu. Metnite gore. Ko- 
liko je sada? (1000 cm3, jer 10 redova po 100 em? =. 1000 cm3.) 
Dosta je! — — \ 


13. Gledajte, što smo složili? (1 dm.) Kako znaš? (Jer je 1 dm 


dug, širok i visok.) Kako znaš, da je tako visoko, a nisi mjerio? | 


(Kad je. baš tako veliko, kao i oni prijašnji kub. decimetri.) 

Od koliko smo cm? sastavili ovaj dm?? (1000) Koliko dakle cm? 
sadržaje 1 dmi?? (1 dm? sadržaje 1800 cms.) Recite svi! Kako znate, 
da je to istina? (Jer smo napravili i brojili.) 

14. Čim je ispunjen ovaj dm#? (Drvom.) A ovaj? (Ilovačom.) 
A ovaj prazni? (Zrakom.) Dobro je! — Ajdemo ovu limenu kocku 
ispuniti pijeskom, da vidimo, koliko će u nju stati pijeska. — Jeste 
li napunili? 


S? E 


15. Evo boce! Koliko drži? Kako znaš, da je litar?. Pročitaj, 


. gdje piše? — Uspi taj pijesak iz ove kocke — kub. decimetra — u 


bocu! — Što ste opazili? (Da je boca puna, a kocka prazna.) Koliko 
drži 1 dm3 (1 dm? drži upravo 1'1.) Napiši na ploču (1 dm# =11) 
Recite svi! 

Ali bocama ne mjerimo pijesak, nego kapljevine; zato uspite 
Pijesak ponovno iz boce u limenu kocku, 

16. Ulijte u bocu vode! — Što bi bilo, da ulijemo ovu vodu u 
ovu kocku? (Bila bi puna, jer je kocka 1dm%,a11=1 dm?) 

No mi ne ćemo ulijevati vodu u kocku, nego ćemo vodu vag- 
nuti, da vidimo koliko važe. 

Evo vage, pa vagni vodu! — — (To ne će biti dobro, jer je i 
boca teška.) — Imaš pravo; pa što ću sad? (Izlit ćemo vodu, pa 
vagnuti samu bocu, a onda uliti vodu.) 

Metni na jednu stranu pijeska, a na drugu praznu bocu, da se 
vaga izravna. — Napuni bocu vodom! Koliko je vode? (1 1.) Metni 
na vagu uteg. Koliki je? (1 kg.) — Što vidite? (Da je 1 1 vode težak 
1 kg.) Koliko je težak 1 dm: vode? (1 kg.) Recite svi! (1 dm# vode 
težak je 1 kg.) 


17. Vagnite 1 1 pijeskal — — Što vidite? (Teže je od 1 kg.) 
Vagnite kub. dm drva! — — Vagnite ovaj dm: ilovače! — Vagnite 
opet 11 vode! — — Što ste svaki put opazili? 


18. Kako bi kod kuće vagnuo 1 kg krumpira, da imaš vagu, a 
nemaš utega od 1 kg? 

Koliko bi težio 1 hl vode? Zašto? 

19. Što je dm#? Koliko sadržaje šupljina — prostor 1 dm??- 
Koliko važe 1 dm? vode? Koliko cms ima 1 dm?? 

20. Ponovi: Kako smo napravili dm, m#, cm? 

Kako smo složili 1 dm? od 1000 cm3? 

Kako smo se uvjerili, da 1 dmš drži 11? FE 

Kako smo se uvjerili, da 11 vode važe 1 kg? 


* 
SADRŽAJ PRIZME. 
Vi ste, djeco, prije nekoliko dana govorili o škatuljama, pa 
sam vam donio jednu veliku škatulju — škrinjicu. Što mislite, što 
ćemo raditi? (Mjeriti.) 


1. Pa dobro. A kako misliš mjeriti? (Metrom, kolika je dužina, 
Pa širina i visina.) — Dobro bi to bilo, pa baš kad hoćeš, a ti mjeri. 

Ti, Nikola, piši na ploču! — — (Dužina = 50 em, širina = 20 cin, 
visina = 16 em.) : 

Dobro je. Pa što sada znaš? (Znam, koliko je duga, široka i 
visoka škatulja.) — Što imaš od toga? — Jesi li izmjerio onako, 
kako bi mi željeli? 


2. Kako bi još mogli mjeriti ovu škatulju? (Kad bi uzeli litar, 


pa litrom mjerili.) Evo ti litra, pa mjeri! (Trebao bih kukuruze, 
graha, pijeska i sl.) No pa evo ti'i toga — sve sam ja priredio. 

Pogledaj, je li prava litra? — — (napis, znak, baždarenje.) 

3. No čekaj! Da vidim, kako znate od oka pogoditi. Pogodite, 
koliko će 1 kukuruza stati u škrinjicu? — — Napiši na ploču! 
(N.=201P.=251, S. = 101) Da vidimo, koji će pogoditi. > 

4. Mjeri — sipaj — broji — bilježi! (Upotrebljavam kod posla 
učenike I. i II. god.) — Koliko je litara? (13.) koji je dakle pogodio? 
Koji je bio najbliži. : 

5. Gledajte malo bolje ovu škatulju, škrinjicu, kako već hoćete 
da je nazovete! Kakovo je to tijelo? Sjetite se onoga, šlo ste radili 
od štapića. (Prizma.) Od koliko je strana? (Četverostrana.) Zašto? 
Pokaži podnicu. Kakav je lik podnica? Kakova je dakle prizma. 

Kolike su protege ove prizme? (Dužina 50, šir. 20, vis. 16 cm.) 

6. Koliko prostora sadržaje ova prizma t. j. koliko bi stalo u 
nju? (13 1) — Vi ste učili, što je litar s obzirom na metarsku mjeru. 
(1 dm?.) Koliko 1 sadržaje ova škrinjica? (13.) Kako znaš? (Jer smo 
mjerili.) A koliko je to dm? (13.) Zašto? (Jer 11 = 1 dmš, a 13 dm# 
= 1351) 

7. Kolika je dužina ovog prostora, 'kamo dolazi kukuruz? 
(50 cm.) E, pazi: daske su 1 cm debele! Dakle 48 cm.) Napiši na 
ploču! — Izmjeri tako i širinu i visinu prostora, pa napiši na ploču! 
(d. = 48 cm, š. = 18.emš, v. = 15 em.) 


8. Vi iz 4. god. znadete dobro množiti, pa pomnožite dužinu 


širinom. (48 X 18 = 864.) Pomnoži taj umnožak visinom (864 x 15 
= 12960.) Što smo umnožili? (Centimetre.) Što smo dakle morali do- 
biti? (Centimetre.) Ali kakove!l? — To ćemo odmah vidjeti. 

9. Evo kub. decimetra. Koliko je tu cm2? (100.) — Pazite: sad 
okrećem pitanje! 1000 cms, koliko je dm? (1 dm#.) 2000 cm3, ko- 
liko je to dm?? (2.) A 12.000 cms? (To je 12 dm#.) — A 960 em3? 
(Gotovo 1 dm3.) ' 

10. Gledajte ovaj broj, koji smo množeći dobili. Koliko je ti- 
suća? (12.) Koliko dm?? (12.) A_ovo 906% (To je skoro 1 dms.) Ko- 

liko bi dm# u svem bilo? (Skoro 13.) — A koliko je to u litrima? 
(13 1.) A gdje smo dobili 13 1? (Kad smo mjerili ovu škrinjicu.) 

Što dakle naznačuje ovaj broj 12.960? (To je sadržaj škrinjice.) 
Kakovi su bili ti cm (cm3.) 

11. Koliki je sadržaj škrinjice u litrima? (13 1) A u dm#?: 
(13 dm3.) A u cm3? (12960 cms.) 

12. Kako smo to u cm izračunali? (Ako smo pomnožili dužinu 
širinom, a taj umnožak visinom.) Ponovi još jednom postupak — 
pravilo. 

13. Evo još jedne škrinjice, da vidimo, je li istina, što ste malo 


< prije rekli. — Kako ćemo izračunati sadržaj, a da ne mjerimo _ 


litrom? (Izmjerit ćemo dužinu, širinu i visinu, pa onda jedno dru- 
gim pomnožiti.) — Mjeri i piši! (d. = 21, š. = 15, v = 17.) — Ra- 
čtinaj! (21 X 15 = 315, X 17 = 5355 cms.) Koliko je dmp? (5 dmši 
355 cm?) Koliko bi to bilo litara? (Gotovo 5 i po.) 

14. Ajdemo izmjeriti litrom! Mjeri — sipaj — broji — bilježi! 
— Jeste li pogodili? 

15. Koliki je sadržaj prve škatulje — koliki druge? 

Kako smo proračunali sadržaj prve — kako druge? 

Kakova su tjelesa ove škatulje? (Prizme.) 3 

Kako se proračuna sadržaj prizme? (Ako se izmjeri dužina, 
širina i visina, pa se najprije pomnoži dužina širinom, a taj umino- 
žak visinom. Koliko je puta u umnošku po 1000 cm3, toliko je dmš 
ili litara.) ' 

16. Primijenjeni zadaci. 


* 


Slijedeća met. jedinica za izvedbu sustavnog pravila. 

Navještaj: Izračunali ste sadržaj prizme tako, da ste množili 
dužinu širinom, a ovaj umnožak visinom, a danas ćemo naučiti. 
zašto je tako. 

1. d X š = podnica (pačetvorina, površina). — 2. Predočivanje 
postanka prizme: a) podnica se diže stanovite visine, b) s pomoću 
četverostranog lampiona, (najprije složen, pa se podigne toliko, 
koliko visina dopušta.) — 3. Podnica X visina = sadržaj. — 4. Po- 
redba računanja prijašnjega i sadašnjega. — 5. Pravilo. — 6. Upo- 
raba. (Iz »Metodičkih priprava« od prof, Stjepana Križanića, Ča- 
kovec 1921.) > 

Joso Rukavina, učitelj: 


Modelovanje u osnovnoj školi. 
I. | 


Tko se od nas baš nimalo ne sjeća prvih dana mladosti, kad 
smo blaženi u prašini, pijesku i blatu slobodno »modelovali«?! — 
Od najranije dobi bijaše nam ovo omiljela zabava, da je tek u 
zadnjim časovima mladenaštva ostavismo, a i to više ME vanj- 
skih, negoli unutarnjih razloga. 

Zar se mi, pedagozi i nastavnici, nismo toliko ke s nekom 
simpatičnom radoznalošću zaustavljali pokraj naših mališana, kad 
su negdje u zakutku, potpuno slobodno, po željama cvatuće mla- 
dosti, mijesili te prenašali svakojake grudice blata? — U tim tre- 
nucima toliko smo puta mogli zapaziti onaj posebni stvaralački za- 
nos, obilje dječjih maštalačkih kombinacija, osjećaja i misli — kako 
iz naše drage mladeži bogato proizlaze te oživljavaju u najljepšim 
potezima inače mrtve i neugledne dijelove zemlje. 

. Bez razlike, bilo u osami, bilo u dječjem užem ili širem društvu 
— ne samo sitnija, već i odraslija djeca — sa zasebnim se veseljem 
igraju pijeskom i zemljom. 

Uzevši pomenuto u obzir, zar nije uistinu čudnovato, što se 
tek u sadanjoj školskoj epohi osjeća pedagoška potreba, da se to 
dječje modelovanje, ta, po dječji duševni život tako važna, igra is- 

koristi u školskom uzgoju, kultivira i prSjA prema zadacima sa- 
vremene obuke?! 

Iz ove. na prvi pogled neznatne stvari, ali zapravo važne či- 
njenice, možemo odmah opravdano uočiti, da još uvijek između ro- 
diteljskog doma i škole, između dječjeg života na jednoj i drugoj 
strani, postoji veliko nerazumijevanje, višeput i neprijateljski be- 
dem, koji savremeni kulturni progres školstva nikako ne može po- 
svema da ukloni. 

Dok se u školi već davno njeguju ostale dječje igre, upravo je 

. porazno za pedagoški napredak uopće, da se tako kasno i tako te- 
ško dječje modelovanje kao uzgojno sredstvo počinje uvađati u naš 
školski obučni život. Kad modelovanje u osnovnoj školi ne bi imalo 
nikakovih naročitih uzgojnih vrednota, moralo bi se dozvoliti u 
školskom životu već poradi same djece i njihovih uobičajenih, iz- 
vanškolskih navika. 

No baš modelovanje ili, bolje, dječje igranje ilovačom i pije- 
skom u osnovnoj školi ima uz ostala obučna sredstva naročiti zna- 
čaj i važnost. Pače modelovanje ima mnoge prednosti i odlike, koje 
se teško drugim kojim načinom zamjenjuju. 

1. Kod modelovanja se, obzirom na osjećajni i pokretni živ- 
čani sustav, duševni život djeteta razvija u najviše smjerova. 

2. Obzirom na elastičnost materijala i mogućnost prikazivanja 
u trodimenzijalnim proporcijama, modelovanje je najprikladnije 
sredstvo za dječji samorad. 

3. Materijal za modelovanje jeftiniji je i dostupniji školskoj 
okolini od svih drugih obučnih pribora. 

4. Modelovanjem se može unapređivati uspjeh svake obuke d 
olakšati psihološki rad kod svih predmeta. 

Iznašajući u najširim pogledima prednosti ove, moram sa ža- 
lošću napose istaći, da na tom polju naše narodno školstvo nije po- 
kazalo svoju aktivnost i da se ovim najprikladnijim običnim sred- 
stvom u našim školama nastavnici slabo koriste. To je očita grješka 
i jasni dokaz, da savremene pedagoške principe teško usvajamo. 

U svim kulturnim zemljama zadnjih se godina kao obučno 
sredstvo modelovanje u osnovnim školama sve više primjenjuje. 
U pedagoškoj literaturi naprednijih naroda nalazimo u tom smjeru 
obilje stručnih i praktičnih članaka, reproduciranih fotografskih 
snimaka — pobuda i naputaka. Kod nas, nažalost, pedagoški ča- 
sopisi jedva jedvice životare i na našem jeziku moderna pedagoška 
nauka slabo se širi. Kod nas kao da nema kulture agresivnosti. 

Nisu opravdani prigovori mnogih učitelja, da za modelovanje u 
svojim školama nemaju prostora, dasaka, sanduka, zemlje ili. što 
slično. Za modelovanje, kao pedagošku potrebu, svaki učitelj-uzga- 
jatelj mora da ima pravi smisao i volju, mora ga u svojoj školi uve- 
sti ma u najprimitivnijoj formi, a svi nedostaci i prepreke u. tom 
pogledu mogu se postepeno uklanjati bez većih teškoća i izdataka. 

Ponovno ponavljam, da modelovanje u osnovnoj školi treba 
shvatiti samo kao dječju igru i uzgojno pomagalo pri svakoj obuci, 
a nikako ne kao možda kakav početak umjetničke vještine i stva- 
ranja. Za modelovanje u osnovnoj školi može se, ali baš ne mora 
rabiti fina lončarska zemlja, kiparsko oruđe sa posebnim sandu- 
kom, gdje bi se dječje »umjetnine« čuvale. 

Treba početi onim što je pri ruci, ma i lošijom ača: Kad 
djeci taj rad omili i kad čuju, kakova je zemlja dobra i podesna za 

modelovanje, brzo će je za koji dan pronaći u svom kraju (kod ko- 


panja bunara, uz obalu negdje, ili pokraj puta i vode). Bez nago-. 


varanja sama će djeca opskrbiti svoju školu »dobrim materijalom «. 
Ako je zemlje veća količina, može se pokvasiti i pokriti mokrom 
krpom. U prvi mah nikakvog alata osim dječjih prstiju kod mode- 
liranja. Malo po malo, sama će si djeca i tu pe višeput vrlo 
originalna pomagala. 

Dajte svakom učeniku komad ma kakove ilovače, nabacite mu 
ideju (ako je nije sam smislio), oduševitć ga, ponukajte na rad, 
uvjerite, da je on za nj sposoban, da može svaki nešto da stvori 
svojom glavom i rukama — pa ćete vidjeti, kako će u tom momentu 
zakipiti među djecom osebujna aktivnost, silan interes i volja, a 
neposredno će se iza toga zapažati i produkti dječjeg samorada. 
Mora se davati prilika često puta i za kolektivan rad. I on je od ve- 
like važnosti i koristi po razvitak individuuma kao člana ljudske 
zajednice. 

Mnogi naši narodni učitelji u školama izbjegavaju modelovanje 
da ne dođu eventualno u nezgodan položaj pred školskom 
djecom, pošto sami u tom smjeru nemaju stručne spreme ni pri- 
prave. Kad se započne u njihovim redovima razgovor o potrebi 
modelovanja, odmah se čuju želje i zahtjevi, da su za taj »predmet« 
potrebni posebni tečajevi za učitelje i da je samo na taj način osi- 
guran budući uspjeh te savremene, više dili manje potrebne i ko- 
risne školske novosti. 

Međutim za modelovanje nisu potrebni nikakovi učiteljski te- 
čajevi. Učitelj sam ne mora da mijesi pred djecom ilovaču. Ne 
mora biti nikakav umjetnik kipar, jer djeca za školsko su »kipar- 
stvo« pripravljena od rane mladosti. Nastavnik mora da bude samo 
dobar kritičar — čovjek koji će oduševiti djecu za rad, koji će svo- 
jim savjetom, kao rukovoditelj samostalnog, individualnog i kolek- 
tivnog rada znati unapređivati njihov napredak. Nastavnik mwode- 
lovanja mora da bude vazda svježi izvor pobuda i ideja za one, 
koji se na nj obraćaju — radi njega zapravo učenici će sa sve više 
mara i volje pristupati radu i stvaranju. 

To su uopće pedagoško-diktatičke vrline svakog učitelja. s te 
je strane potrebna pomoć đacima, jer sama tehnika modelovanja 
svakom je djetetu poznata i tu učitelj ne će nailaziti na neprilike. 
U najgorem slučaju, ako je potrebno kakovo tehničko očigledno 
prikazivanje, uvijek će među djecom biti nekoliko za modelovanje 

po prirodi bolje nadarenih učenika, koji će služiti kao uzor svojim 
drugovima. 

Treba samo volje i ljubavi za svoj poziv, odanost prema škol- 
sko-uzgojnim dužnostima, pa će se i u modelovanju prvi počeci i 
eventualne heprijatnosti i poteškoće brzo prebroditi. 

> Pisac ovih redaka nije također ni od koga za dječje modelo- 
vanje primio specijalnu poduku. S nekim pritajenim strahom pri- 
mio je obuku »muškog ručnog rada« u građanskoj školi poslije 
honorarnog nastavnika, akademijskog kipara. Položaj mu bijaše 
delikatan. Ali možda baš za to, što je naslijedio osposobljenog ki- 
Para, što se nije usudio poput njega sjesti među školsku djecu i svo- 
jom tehničkom vještinom pomagati im u radu — imao je u krat- 
kom vremenu vrlo lijepe uspjehe u obuci modelovanja, s mnogo 
više raznovrsnih predmeta, pravog i originalnog dječjeg samorada, 
tako interesantnih, da se na javnoj izložbi općenito sumnjalo u 
iskrenost njegove tvrdnje, da je na tom polju samouk i početnik, 

Navodeći ovo, htio sam da osokolim. svoje staleške drugove. 
Želja mi je, da čitaocu dadem pobude, da svaki uzgajatelj pokuša 
samo kojiput modelovati sa svojom omladinom. Uvjeren sam da 
će taj rad omiliti svakom nastavniku, ubrzo mu donijeti niz dobrih 
rezultata, pa naskoro postati nenadoknadivo obučno sredstvo. 


II. 


Rousseau je maštao, da njegov gojenac ima da radi kao zemljo- 
radnik, a da misli kao filozof. On je već tada uviđao važnost jed- 
nog i drugog djelovanja u isto doba. Zemljoradnika je napose iza- 
brao stoga, jer ovaj u svom zanimanju obavlja najrazličitije po- 
slove. Nije vezan kao zanatlije ni na mjesto, niti.na određenu ma- 
teriju i vrstu rada. 

Istog mišljenja bijaše i veliki slovjenski mislilac L. N. Tolstoj, 
koji je što više po svom uvjerenju i udešavao svoj život u zadnjim 
godinama. Njegovo načelo bijaše, da ijelesni rad izaziva intenziv- 


niju duševnu djelatnost. 


Dalekovidniji pedagozi (Pestalozzi, Komensky, Danac Clau- 
son-Klass) također davno za duševni razvitak djeteta uviđahu po- 
trebu mišičnih gibanja. Poznato je, da je njemački pedagog Weigel 
u XVII. vijeku propisao pače čitav niz odgovarajućih pokreta za 
razne obučno-psihološke procese. 

. Da se nadopuni jednostrani razvitak živčanog sustava, sve 
veću važnost (Locke, Salicis) u školskom uzgoju dobivahu siste- 
matska mišična gibanja. Radi njih se isprva počeše kod školske 
obuke uvađati razni zanati, kao specijalna pomagala za duševni 


napredak djece. Zanati se (na pr. slojd) vršiše točno po propisima i - 


nacrtima. Više se pazilo na vanjsku formu nastave, negoli na opće 
uzgojne elemente i metode. Sloga svi ti »zanati« u školskom ži- 
votu, baš radi one pedantne točnosti, nisu bili od djece ni malo ob- 
ljubljeni, niti su radi. opeg dječjeg neraspoloženja pokazali očeki- 
vane rezultate. 


Modelovanje u osnovnoj školi daje naprotiv djeci potpunu slo- 
bodu stvaranja. Ono nije vezano ni na pojedine predmete ni na 
propisane forme. Modelovanje treba uzeti u najširem smislu (igra 
pijeskom, snijegom), pa će tek onda psihološkom životu djeteta 
doprinašati bezuvjetnu korist. Ako modelovanje preduzimamo u 
osnovnoj školi točno po vještačkim propisima i sistemu nekog 
»umjeća ili obrta«, ne će se njime oduševiti djeca, niti će .se posti- 
< zavati prava uzgojna svrha. Zahtijevati od djece u obuci modelo- 
vanja od prvoga časa neke određene, spoljašnje uspjehe, koji će od- 
govarati nekoj predviđenoj šabloni, velika je pedagoška zabluda. 
Učitelj će se brzo razočarati u svom nastojanju, ako sistematski 


»od lakšeg k težemu« počne sa svojim đacima izvađati razne oblike, 


za koje djeca niti će imati smisla, razumjevanja ni volje. Kakav će 
na pr. biti uspjeh modelovanja, ako se u prvim razredima provađa 
obuka isključivo po šabloni, t. j. da svi učenici u isto doba, po ko- 
mandi izvađaju sad kuglu, sad polukuglu, limun, prizmu ili što 
slično, kako se to u nekim njemačkiim (a onda i našim) napucima 
za modelovanje predlaže?! 


Za ove predmete moguće sva djeca ni nemaju potpunih ni 
jasnih predodžaba, niti potrebnog interesa, pa kako će onda sa za- 
sebnom pažnjom, »pravilno i glatko« izmodelovati zapovjeđene 
oblike?! ' 

Ni «izabrani oblici kao ni vanjski uspjesi za obuku u modelo- 
vanju nisu od većeg značenja. Najvažnije kod te obuke jest, da se 
pazi na psihološke procese u djetinjoj svijesti, oni su temeljni oslo- 


nac školskog uzgoja, a u drugom redu na razvitak motornih dije- . 


lova živčanog sustava i diferenciranje za uzgoj potrebnih pokretnih 
aparata. 
LJ 


" 

Ne treba djetetu modelovati kugljicu, ako taj oblik nije zapa- 
zilo niti uporedilo s jabukom, jajetom, i ako dijete nema nutarnje 
pobude, da taj oblik proizvede. 

Daleko bi više odgovaralo dječjem duševnom raspoloženju i 
iskustvu (osobito jeseni, u prvoj obuci), ako bi djeca modelovala 
na pr. krumpir, jabuku, orah, glavicu kupusa... Pojam i uspjeh 
»kugle« bio bi pozitivniji. 

Ako se modelovanjem: hoće kod djece da razviju pokretni živci 
i jasne predodžbe za izvađanje okruglih oblika, za duševni razvitak 
djeteta daleko će biti veći uspjesi, ako pod obukom djeca počnu 
mjesiti male hlepčiće (kruščiće), ako u svojoj-fantaziji stanu opo- 
našati majku ili susjeda pekara, pa onda ako svoje kruščiće broje 
i računaju s njima, ako ih budu dijelila na polovice, četvrtine, tre- 
ćine, pa da ih upoređuju i t. d. — mnogo će više biti interesa (i slič- 
nosti s dječjim životom van školskih zidina) za to početno modelo- 
vanje. Za svaki oblik u prvoj obuci neka dijete nadoveže svoje 
čuvstvo, kakav preživjeli doživljaj, iskustvo ili predodžbu. 

Tko se od starijih učitelja ne sjeća na pr. tako mnogo u škol- 
skoj praktici upotrebljavanih za računsku obuku >»štapića ili pruti- 
ća«? Kakova su oni bili neprilika za savjesne mališane! Računa- 


«nje je bilo vrlo nezgodno i po mališe kobno, ako je koji prutić ne- 


dostajao, ili su bili prekrupni i neravni. Zar se ne bi ti štapići i 
mnoge zidne brojne slike veoma lako i uspješno dale zamijeniti sa 

»trešnjama«, lješnicima«, »kiflama«, bombonima«, koje će dječja 
mašta i prstići iz ilovače modelovati i kod računskih zadaća oči- 
gledno proizvađati. To će biti mnogo preglednije brojčane slike i 
»rukopipateljni« pojmovi za matematičke operacije. 

Patentirane »pomične početnice« zar se ne bi također mogle 
s psihopedagoškog stanovišta prekrasno zamijeniti u savremenoj 
školi rada tako, da upoznavajući slova (poznato je naime, da najno- 
vija školska praktika kod pisma i čitanja rabi najprije samo štam- 
pana slova) đaci priređuju ilovaču »kao kad mama zamijesi rezan- 
ce«, pa na toj tankoj pe da izrezuju slova i slažu naučene riječi 
i rečenice. 

+ Slušao sam za vrijeme rata nekog paisajnj sibirskog, sveuči- 
lišnog profesora (ime sam, blagodareći životnim teškoćama poslije 
toga, zaboravio), koji je jarkim, oratorskim riječima i pedagoško- 
filozofskim uvjerenjem dokazivao, da je najveće zlo za kulturu čo- 
vječanstva ona pismenost, što se djeci od prvog dana silom nari- 

vava i one školske prostorije, u koje se djeca od žive prirode utam- 
niče. Mjesto da uzgajamo čovjeka, mi mu dajemo nasilno lažnu in- 
teligenciju. Stoga susrećemo mnoge zlikovce-inteligente. Savre- 
mena kultura kao da, nazaduje u pogledu moralnih ljudskih 
vrednota. 

Isti profesor, priznati ruski učenjak, pedagoški stručnjak iz 
predratnog doba, savjetovaše, da se »abeceda«, spajanje glasova, 
kao i prva računska obuka ima u igri (modelovanjem u ilovači i 
pijesku) preduzimati nevezano i slobodno tako, da djeca tu školsku 
obuku i ne zapaze. Uspjeh će biti, govori on, mnogo brži i trajniji. 

Zašto da gorkom hranom direktno jurišamo na čovječji, na- 
pose mladi djetinji psiho-fizički životni organizam, kad se ona 
može podavati u ljudsku narav i u slatkim pilulama?! 

Te »slatke pilule« u školskoj obuci neka budu časovi modelo- 
vanja u širokom smislu riječi. Ne pazimo na oblik, na način rada, 
na njegove momentane nedostatke ili možda na umjetničko-obrtni- 
čku naivnost, jer je u toj obuci glavno sadržaj, t. j. oni uzgojni 
elementi i razvitak psiho-fizičkog dječjeg života u onim razmje- 
rima, kako to interesi i zađaci školske obuke zahtijevaju. 


HI. 


Sastavljati nastavnu osnovu za modelovanje u osnovnoj školi, 
nije zahvalan posao. Nijedna obučna osnova uopće ne može biti 
iako savršena, da bi odgovarala i savremenim uzgojnim polrebama 
i praktičnoj uporabi napose. 

Svaki kraj prema mjesnim prilikama treba da rai svoje 
školske ciljeve, svaki nastavnik prema stečenom iskustvu i vlasti- 
tom kulturnom unapređenju morao bi sve više da razrađuje osnovu 
svog obučnog rada i da dokučuje nove i podesnije puteve na polju 
školskog uzgoja. 

Dok je propisana nastavna osnova i konzervativni školski nad- 
zornik u svojoj dosljednosti osjetljivi jaram za lošijeg učitelja, to 
su oba pomenuta faktora za poletnog i naprednog nastavnika u 
isto doba samo teške verige, koje mu ograničuju slobodu uzgoja. 

Napose je teško opredijeliti nastavnu osnovu za modelovanje, 
kad se ono u osnovnoj školi ima da primjenjuje isključivo kao 
obučno pomagalo za sve nastavne predmete, 

Kako će široko polje to modelovanje kao uzgojno sredstvo 
u osnovnoj školi da obuhvati i u kolikoj će se mjeri ono iskoristiti, 


33 
to ovisi o subjektivnim vrlinama svakog učitelja i o mjesnim pri- 
likama, koje će u tom smjeru modelovanja ili ra ili stav- 
ljati zapreke. 

Treba dakle kod modelovanja vazda imati na umu: 

1. da je to pomoćno obučno sredstvo, i 

2. da. se u njemu ima da koncentrira što više uzgojnih eleme- 
nata iz svih' grana školske obuke. 

Dabome, posvema je razumljivo, da će i jehnika miodelovanja 
u osnovnoj školi postepeno napredovati, pa da taj napredak treba i 
specijalno njegovati. Kad đaci svladaju prve tehničke poteškoće, 
rad će biti sve lakši i proizvodi sve ljepši. 

Dok će u prvim razredima oblici biti grubi i neskladni, sve 
moguće kombinacije, bez ozbiljnog smisla i proporcije — postepeno 
će u idućim razredima pomenuti nedostaci bivati sve manji. Đaci 
će sve više uviđati sami svoj napredak (razliku radova prema raz- 
redima svoje škole), ali će u isto doba bivati sve skromniji, osjeća- 
jući sveudilj čežnju za sve novijim tehničkim uspjesima. Sve će 
više svojom autokritikom uz mudro rukovodstvo učitelja tražiti 
nove puteve i trajnije uspjehe u modelovanju. 

Zato držim, da je potrebno, da se sam učitelj u tom: pogledu 
što više usavršava. 

Osjećajući ljubav za svoje zvanje i želju za sve većim na- 
pretkom: u radu, u današnjem XX. vijeku kulture, moći će svaki 
učitelj po vlastitoj inicijativi, samostalno da sakuplja za modelova- 
nje sve više praktičnog i teoretskog znanja. 

Takav će učitelj bezuvjetno polaziti izložbe ručnih radova, 
pohađati obližnje lončare, pećare, umjetnike kipare, zaustavljati se 
kod mnogih trgovačkih izloga, kod raznih izgotovljenih predmeta 
— o svemu će razmišljati i iz svega sabirati iskustvo za svoju na- 
prednu obuku u modelovanju. Ne samo u stranoj, već i u našoj 


“ skromnoj pedagoškoj literaturi marljiv učitelj nalazit će za prošire- 


nje svog znanja ovdje — ondje o modelovanju mnogo dobrih sa- 
vjeta i uputa. 

Sa svoje strane mladim učiteljima, koji nisu u modelovanju 
nimalo upućeni, kao nastavnik ručnog rada, za prvi početak mogu 
da pružim također nekoliko u praksi oprobanih savjeta. Prije 
toga opet ponovo napominjem, da se-radi »tehničkih razloga «ne 
smije ni jedan uzgajatelj ustručavati od modelovanja. Neka ma u 
Špoljar: Ručni rad. ' 3 

najskromnijoj formi započne tim radom u svojoj školi. Treba po- 
kušati, pa će uzbuđeni interes i prvi uspjesi te obuke stalno dava 
povod i rak za dalji napredak. 


IV. 


Za kolektivno modelovanje dobro nam dolazi u prvom redu 
obični pijesak. Svako bi školsko dvorište u kojem prikrajku tre- 
balo da ima očišćen prostor, gdje bi se čuvala oveća hrpa ma 
kakvog pijeska, da učenici na tom mjestu mogu u zamašnijim raz- 
mjerima proizvađati na zemlji po raznim crtežima svakojake pješ- 
čane oblike. Zimi bi se taj rad u zatvorenoj prostoriji mogao u ne- 
koj mjeri nadomjestiti sa širokim polusandukom. U suhom pi- 
 jesku mogli bi đaci i ovdje brzo izvađati razne forme i iako samo- 
radom nadopunjavati naučeno znanje. 


Pijesak se može i navlažiti, da se lakše modelira. Neka mjesta 
(na pr. livada) mogu se markirati zeleno bojadisanom pilovinom; 
to se može učiniti tamo, gdje ima dosta pijeska, pa nije šteta, ako se 
onečisti. 

Ovakovo modelovanje naročito dobro služi geometrijskoj, a 
.napose zemljopisnoj obuci. Relijefni zemljovidi stvaraju se lako i 
očigledno. Još se bolje unaprijedi zemljopisna obuka, ako se kod 
tog modelovanja upotrijebe raznobojne vrpce ili traci (od hartije ili 
tkanine), plave za rijeke, crvene za međe, žute za puteve i t. d. — 
pa ako se od ilovače priprave mali isušeni modeli kuća, crkvica 
tvornica... za oznaku sela i gradova na relijefu. Ovdje se može 
iskoristiti kolektivan rad učenika u najširoj mjeri: neki će pripre- 
mati pijesak, drugi čitati putopis, treći promatrati već gotov zemljo- 
vid na hartiji, jedan paziti na kompas, jedan na mjerilo i t. d. — 
za sve će biti posla dosta — a što je najvažnije: zemljopisna obuka, 
blagodareći modelovanju, postat će živa, s trajnim pozitivnim po- 
sljedicama. 

Iz pijeska može se modelovati brdo, dolina, ravnica; vidi se 
podnožje brda, glavica, hrbat, obronak, vrh, sedlo i t. d. Ako se 
radi na modroj odlozi ili ako se podmetne staklo, koje će prikazi- 
vati more, možemo djeci predočiti obalu, otok, poluotok, konao, 


luku i t. d. Možemo postaviti i lađicu iz papira, svjetionik iz gline ' 


it. d. Sve je to važno i za one, koji su to vidjeli prigodom školske 
šetnje, a i za one, koji toga ne mogu vidjeti, jer im je predaleko. 


;. 
i 


- " 


| 
J 

Ako zimi ima dosta prhlog snijega, može se također iskoristiti 
tako, da pri najljepšoj zabavi na snijegu učenici igrajući nauče ili 
ponove nekoliko geografskih, historijskih ili geometrijskih pojmova. 

Za modelovanje napose svaka škola treba da pripravi i dobre 
ilovače (gline). Kvaliteta ilovače ne zavisi o boji. Može biti siva, 
smeđa, žućkasta. Glavno je, da u sebi ne sadrži pijeska. Za mode- 
lovanje podesna glina, kad se ovlažena postavi među prste, više je 
masnog opipa, podobna do nekog stepena sapunu. Može se rasta- 
njiti kakogod želimo, a ipak joj se čestice ne razilaze. 

Iz zemlje nakopanu ilovaču treba za modelovanje najprije pri- 
rediti. Moramo je-sabiti čvrsto u hrpu, pa nožem (kao i kožari, si- 


Kako se drži drvo za modeliranje. 


rovu kožu) polagano strugati, mrviti, da sve nailazeće kamenčiće 
i klipice postepeno možemo izbaciti. Ovako par puta učinimo i 
mora da postane zemlja dobra. 

Ako imamo manju količinu, možemo glinu staviti u sandučić ili 
staro burence, pa je razmutiti u vodi. Pijesak će se staložiti na dno, 
a ostaci bilina i smeće isplivati na površinu. U sredini će stoga 
ostati čista ilovača, s kojom će se dobro moći raditi. 

Najbolje je, da se tako pripravljena glina čuva u zatvorenom 
sanduku, koji je iznutra obložen cinkovim limom. Ako si takav 
sanduk ne možemo nabaviti, može glina da stoji i na drugom 
mjestu, ali je treba samo prikriti vlažnim krpama, da se ne isuši. U 
slučaju da otvrdne, treba je dan, dva prije uporabe namočiti i raz- 
gnječiti. 

Kod modelovanja glavnu funkciju vrše prsti. o pribora diro 
nam služe ovi predmeti: . 

1. daska, ili voštana krpa, na kojoj se ilovača mijesi te drži 
započeta ili nedovršena radnja; 

2. dugačke letvice, ravnala, za pravljenje ploča, (dvije se daš- 
čice paralelno. polože i između njih se stavi ilovača, pa se trećom 

daščicom struže (kliže) preko prvih dviju daščica, dok se ne dobije 
glatka, jednako debela ploha. Na toj se ploči prave crveži i relijefi. 
Letvice dobro služe, kad se radi sa sadrom; 

3. drveni nožići, lopatice, od tvrdog drva, razne veličine, kao 
pomagalo za krupniji i sitniji rad tamo, gdje nedostaju prsti; 

4. mokra krpica i spužva za poravnanje i izvađanje glatkih 
oblina; ' i 

3. drveni šestar, trokuti, kojima se mjere oblici i daje geo- 
metrijska točnost; 

6. komad tanke žice, kojom se lako glina reže i gotove radnje 
odsijeku od daske. 

Prije modelovanja treba dobro prstima i šakom istrljati ilo- 


vaču, dok ne dobijemo svuda jednako mekanu, razređenu masu, 


podesnu za najosjetljivija gibanja i poteze. 


Dok se radnja ne završi i postepeno ne isuši, treba je ostav- 


oljati pod mokrom krpom. U osnovnoj školi, ako prilike to ne do- 
puštaju, može se glineni rad završiti u jedamput, a poslije se no- 
žem osušeni predmet istruže, da se dobije glađi oblik. Kod toga će 
se mnogo radova pokvariti (popucati, slomiti), no moći će se ipak 
napredovati. 

Da se tanki dijelovi modela ne lome i da se kod komplikovanih 
radnja učuva ravnovjesje, dobro je, da se iznutra u model stavljaju 
komadi žice, drvca i konopci, koji će glinu držati na okupu. Ako 
se modeluje na pr. labud, treba kroz vrat položiti, žicu; kod četve- 
ronožnih životinja treba uščuvati noge i težište. 

Uopće treba preporučiti djeci, da se više modeluju predmeti 
masivnije konstrukcije (pas u ležećem stavu, ptica na gnijezdu, 
patka na vodi, slon, zgureni miš,. korajača, gušter...) jer im se ne 
će radnje kidati. 

U školskoj obuci samo najuspjelije radnje treba uščuvati, a 
slabije bacati natrag u blato, da se ista glina može ponovo upo- 
trijebiti. 

“Ako je u blizini loaći: ili pećar, mogu se izabrani dječji radovi 
dati ispeći, ali prije toga treba ih postepeno potpuno isušiti, da u 
peći ne ispucaju. 

U slučaju da prilike ne dozvoljavaju, da se modeli peku, mo- 
žemo ih ovako isušene akvarelom po volji izbojadisati. Neka su 
boje svijetle, a više rabiti guste naslage, miješane obilno s Pišem 
bojom. 


Po me ja >sža 

 Ispečeni predmeti bojadišu se na isti način. 

Kad se boje osuše (bez razlike na pečenim ili nepečenim stva- 
rima) možemo ih odmah lakirati s bezbojnim lakom (Copal-lak), 
pa ćemo dobiti lijepu ocaklinu i neočekivan konačni efekat. 

Laka treba vrlo malo (sloj mora biti tanak). Za cijelu godinu 
na razred dosta će biti % kg, što po sadanjoj cijeni stoji oko 20 D. 
Lakira se malom kičicom, kojom smo i bojadisali. Poslije lakiranja 
kičica se opere u-toploj vodi (još je bolje terpentinom ili petro- 
leumom.). | 

Djeca rado modeluju uopće, no najradije bojadišu i lakiraju, 


. jer se time na brz način domažu lijepih uspjeha. 


Gotove se radnje stave ili u stakleni ormar ili u jedan školski 
prozor, da ih mogu učenici danomice promatrati, upoređivati i tako 
dobivati nove pobude za ponovo, naprednije stvaranje. Na relje- 
fima se s druge strane izdube podesna rupica, pa se o myh mogu 
objesiti na zidni čavao. ' 


U starijim razredima može se kod modelovanja upotrijebiti i 
sadra (gips). — Dok nam je radnja iz ilovače još svježa, izmažemo 
je sapunicom (četkicom) te ogradimo daščicama tako, kao da je u 
otvorenom sandučiću. U isto doba treba u kakovoj posudi razmu- 
liti u vodi sadru, ali ne pregusto. S tim »mlijekom« isprva oprezno 
polijmo ograđenu radnju i pričekajmo koji trenutak, da se to sa- 
dreno »mlijeko« raziđe po cijeloj površini gline. Onda se može po- 
slije toga brzo sva preostala sadra sasuti među daščice i ostaviti 
da otvrdne. 

Kad sadra otvrdne kao kamen, daščice se uklone, radnja pre- 
okrene i vlažna se glina prstima izduibe. Tako: smo dobili Pa 
u sadri. 

Iz negativa možemo dobiti pozitiv, ako postupamo onako, kako 
činismo s radnjom iz ilovače. Tu se može u mokru sadru na pozi- 
tivu staviti koje sredstvo (konopac, žica, lim) za vješanje. Pošto se 
ne će slijepiti sadra negativa s pozitivom, morat ćemo (ako druga- 
čije ne ide) postepeno i oprezno negativ raskidati. Ako je koja 
rupica na pozitivu, može se komadđićem sadre zagladiti. 

Lijepa će biti zabava za djecu, ako se nauče snimati sadrene 
otiske svojih ruku, nogu i obličja. i 

Kipari kod finijih radova rabe plastilin, jer se tako lako kao 
glina ne suši. 

No plastilin kao ni vosak i ako su za modelovanje najpo- 
desniji, ne možemo rabiti u školama, jer su preskupi. 
Ta bi skupoća vjerojatno ograničila u osnov. školama mode- 


lovanje, a to bi bila velika uzgojna šteta — jer u tom smjeru što je 


više stvaralačkog rada, više je i pozitivnih rezultata. 


uf 


Pošto je modelovanje u osnov. školi, kako već rekoh, tek 
pomoćno uzgojno sredstvo, kojim, radi trodimenzijalnosti i mate- 
rijalno tehničkih pogodnosti, najsvestranije unapređujemo psihofi- 
ziološki razvitak podmlatka, ne postoje naročiti razlozi, da se ono 
tretira u nastavnoj osnovi kao zaseban predmet, niti da se u tom 


smislu određuju posebni uzgojni propisi. 


Šta više, možemo se opravdano bojati, da bi u tom slučaju 
kao specijalni školski.predmet izgubilo pravu svoju pedagošku moć 


.i mimoišlo obučnu svrhu. 


Ako se za »predmet« modelovanja (posebice ili u sastavu s 
drugim dijelovima ručnog rada) odrede granice oblika, ili, što je još 
gore, pobroje minimalni zahtjevi, koje prosvjetne vlasti na učitelje 
u nastavnom planu polažu — modelovanje u našim školama ne će 
biti ispravno shvaćeno, niti će se kretati u onim dimenzijama, kako 
se to po savremenim idejama i principima moderne škole rada 
očekuje. 

Čim se po nastavnom planu pojavi u rubrikama ručnog rada 
modelovanje, odmah će se za »neupućene učitelje« pojaviti razni 
»Priručnici« i »Upute« s podrobnim rješenjem i nacrtima« — nastat 
će sistemi, gotove rasporedbe i t. d. tako, da će, blagodareći tim 
»praktičnim uputama u provedbi nastavnog plana«, veliki postotak 
narodnih učitelja u modelovanju šablonski samo udovoljavati svo- 
joj dužnosti, a stajati sveudilj na mrtvoj točki školskog progresa. 

Karakterističan primjer za kolege iz Hrvatske i Slavonije neka 
bude poznato predratno službeno izdanje »Naputak za crtanje«, po 
kojem velika većina učitelja još i sada slijepo ispunjava dačke 
crtanke, te tako formalno samo udovoljavaju zahtjevima pretpo- 
stavljene napredne obuke. 

Modelovanje neka bude pomagalo kod svih predmeta. Neka 
se svaki važniji psihološki momenat u dječjem životu asociira s po- 
kretima modelovanja t. j., treba nastojati, da se svaka obuka sa što 

većom pedagoškom vještinom koncentrira i u odgovarajućim giba- 
njima modelovanja povezuje. 

Koncentracije tih pokreta u izgranji duševnog dječjeg života 
imat će istu važnost kao i željezne traverze u savremenom gradi- 
teljstvu. 
> Zapravo, radi te koncentracije držim, da i nije uputno da se 
modelovanje otuđuje te podržava u obuci kao zaseban predret. 
U specijalnoj obuci kod modelovanja više bi se pazilo na tehničko 
usavršavanje, a bili bi zapostavljeni psihološki momenti. 

Zastupajući to stanovište, pokazat ću u najglavnijim potezima, 
kako se kao pomagalo u nekim školskim predmetima može mode- 


* lovanje pri obuci pedagoški iskoristiti i kako mu stoga u pojedinim 


slučajevima treba poklanjati naročitu pažnju. 
Ali unaprvo napominjem, da će to biti tek letimičan pregled, 
dalek od savršenosti i popunosti. Pošto još nastavna osnova za 


. narodne škole nije definitivno određena za tekuću epohu, pokazat 


ću samo neke smjerove i zamašaje na tom neograničenom po- 
dručju. Otvorit ću neke zamamne vidike sa željom, da naši na- 
predni učitelji s modelovanjem olakšaju uzgojni rad i potenciraju 
svoje obučne rezultate. 


Računska i geometrijska obuka. ' 

U tom polju ima ponajviše apstrakcije. Računski i geometrij- 
ski pojmovi jesu plod ljudskog umovanja. To su čiste spekulacije 
duha. Toj obuci treba pridati naročiti značaj u djetinjoj dobi, jer 
stvarajući u njegovoj svijesti zdrave računske i geometrijske za- 


. četke, omogućujemo time normalan razvitak tih, . važnih kultur- 


nih tekovina u kasnijim periodima. 


I. razred. — Pojam broja i prve računske operacije od 1—20 
treba konkretizirati na bezbroj načina. Modelujući kruške, trešnje, 
dinare i t. d. neka ih djeca broje, slažu, oduzimlju, množe, mjere, 
dijele — ponavljaju i utvrđuju — asociraju sa što više pokreta, da 
se tako sa stvarnih, »rukopipateljnih« zorova neprisiljeno, sami od 
sebe rađaju temeljni pojmovi računskih apstrakcija. 

Uglato, okruglo, ravno, veče, manje, slično, jednako — upo- 
znat će djeca na svojim vlastitim modelima mnogo prije, nego li na 
gotovim predmetima iz školske okoline. 


* 

II. razred. — Za dijete je svako patentirano školsko, pa i 
samo, mnogo rabljeno. Rusko računalo u svojoj bitnosti tek sred- 
stvo za apstrakciju. Stoga nije podesno da se pojmovi brojnih ve- 
ličina do 100 zapažaju odmah isključivo na školskom računalu, I 
ovdje treba kolektivnim modelovanjem rješavati konkretne račun- 
ske zadatke i oprezno utvrđivati temeljne operacije u krugu brojeva 
do 00, jer o tom temelju zavisi sve buduće matematičko znanje 
svakog pojedinca. 

Razlomci se ne mogu ni zamisliti u obuci bez dječjeg samo- 
rada. Kad dijete X-puta prepolovi svoj zemljani kolačić i svaku 
polovicu razdijeli na tri jednaka dijela — iada će tek uvidjeti, da 
je zbilja * triput veća od '/,. 

. Metre, decimetre, centimetre, litre, decilitr e, tucete, slogove, 
mjesece, tjedne... treba što više spajati s pokretima, da se ti poj- 
movi napokon u diotinjoj svijesli razvrstaju i učvrste. ' 

Brid, ugao, kut — vodoravno, okomito, kosa,“ oblina, ravnina 
it. d. samo će tada ostati prava duševna svojina, ako te apstrakcije 
dijete upozna intenzivnim modelovanjem. 

III. i IV. razred. — Računanje s razlomcima treba vazda. još 
modelovanjem konkretizirati i čuvati se šablonskih »pravila«, koja 
ne donose nikad realnu korist, već samo priječe dječje razumno 
zaključivanje. Sve geometrijske pojmove i zadatke — vrste tro- 
kuta, četverokuta, dijelovi kruga, površine likova, sadržaji tjelesa 
— treba prije grafičnog prikazivanja u raznim: omjerima predoča- 
vati na glini i pijesku. 

Neka se učitelji ne varaju, neka ne štede. u ovim obučnim mo- 
mentima đačkog samo rada »zlatno školsko vrijeme«. U svom radu 
neka paze na načela: što manje riječi, više rada; što više zadataka, 
a danje pravila; što polaganje idemo, sigurnije putujemo! 


Zemljopis. 


Najidealnije bi bilo, da đaci zemljopis uče samo na vlastitim. 


izletima i putovanju. No pošto je to radi financijske nemogućnosti 
neostvariva želja, dužnost je učitelja, da sve geografske pojmove, 
koje djeca ne mogu očigledno upoznati na školskim šetnjama, što 
zornije prikaže na raznovrsnim modelima, koje će djeca uz ruko- 
vodstvo učitelja višeput izvađati, dok se ti pojmovi u svijesti pot- 
puno ne apercepiraju. : 


a 

« Lill. razred. — Brdo, podnožje, glavica, kotlina, bilo, kosa, 
klanjac, — ponor, ušće, slap, korito, otok, zaliv, žal, obala... već 
prema mjesnim prilikama, ovi će se pojmovi morati gradedaviti 
na sve moguće načine (iek na posljetku grafički), da u tom po- 
dručju predodžbe budu što realnije. 

. Modelujući pijeskom geografske pojmove, krajevi oko vode 
(otok, zaliv) uspješno se prikažu na staklenim pločama. Glavice 


sniježnih brda (ako posjedujemo u obilnoj mjeri pješćani materijal) 
.mogu se posipati pilotinom, da predodžbe budu očiglednije.* 


Lakše 
se radi mokrim pijeskom. Nekoji predlažu, da se u pijesak pomi-- 
ješa dekstrin, pa će modeli otvrdnuti i trajno se uščuvati. Držim, 
da to nije podesno u savremenoj školi rada, jer se gotovim mode- 
lima ograničuje đački samorad. 

Naročito treba modelovanje upotrijebili u prvoj geografskoj 
nastavi, kad se snimaju tlocrti školskih prostorija i objekti iz za- 
vičajnog područja. Ne ćemo imati uspjeha, ako ih odmah grafički 
stanemo prikazivati. 

INT. i IV. razred. — Uz sva ostala obučna pomagala najbolje 
zemljopisnu obuku unapređuju krupniji i sitniji relijefi, koje će đaci 
izvađati kolektivnim ili pojedinačnim samoradom u svakoj prilici. 
Sitnije relijefe mogu đaci isušiti (možda otisnuti u sadri, pa ih 
akvarelom i lakom bojadisati i postaviti, da što trajnije budu na 
dohvat dječjim pogledima. 


Obuka u jeziku. 


I. razred. — Iz ilovače izrezivati naučena slova te slagati riječi 
i rečenice. 

1.—IV. raz. — Prepustiti djeci da potpuno slobodno prema pri- 
rođenom smislu i dobivenoj tehničkoj sposobnosti prikazuju neka 
lica i pojedine momente iz školskih priča kao i i moralno etičkih 
članaka, 


Crtanje proslom.rukom. 


Kod crtanja imamo samo dvije dimenzije: duljinu i širinu. Ne- 
manio treće dimenzije i stoga se prostor prikazuje u plohama. Dok 
djeca modeluju lako i slobodno, crtanje im ne polazi odmah za ru- 


* Ili smrvljenim otpacima krede. 

kom. Linije i proporcije na modelima dječjim uvijek više odgova- 
raju stvarnosti, negoli na njihovim crtežima. 

Kao naravan prelaz u obuci crtanja ima da posluži modelo- 
vanje. Objekt, koji želimo nacrtati, treba temeljito promotriti, onda 
ga prikazati u tri proporcije modelovanjem. (specijalno relijefom), 
a tek na trećem stepenu izvađati crtež. 


Stvarna obuka i modelovanje. 
(Prema metodičkim jedinicama.) 
I. razred. 
U školi: (Najprimitivnije označiti razmještaj klupa, prozora, 
peć, raspelo, slika i t. d.). 

Kod kuće: Čaša, boca, lončić, valjak, bačva, kuća, plot tanjur. 
Vrijeme: Polumjesec, zvijezda, džepni sat. 
Jesen: Voće, krastavac, vreća, žir, tikva, bundeva, lišće. 
Svi Sveti: Svijeća, spomenik i groblje. 
Prvi snijeg: Snjegović, kuća s dimnjakom, saonice. 
Kraj tople peći: Košara s drvima, papuče, stolica, mačka. 
Božić: Božićni nakit, kolači, kobasica. 
Po gradu: Kuća, crkva, kalež, zvono, trublja, bubanj, željeznica. 
Vašar i proštenje: Licitarsko srce, bebe, konji. 
Pekar: Pecivo, krušna peć. 
Gradnja: Čekić, opeka, okomilo, dlijeto. 
Postolar: Čižme, cipele, čarape. 
Stolar: Dlijeto, strugač, svrdlo, čavao. 
Novac: Modelovanje kovnog novca, škrabica. 
Proljeće se budi: Iva s macama (relijef), roda, vrana, 
Vrt: Lopata, puž s kućicom. 
Dvorište: Jaje, bunar (običan), kućica za psa. 
Šuma: Gnijezdo, gljive, zmija. 
Voćnjak ljeti: Leptir, trešnja, jagoda. 
Potok: Riba. 
Polje: Brus i vodir, kosa, makova glavica. 
JI. razred. 
Škola: Kreda, računalo, posuda za crnilo. 
Dom: Zidni sat. Kuća s dvorištem. 
Voće: Jabuka, kruška, ribiz, šljiva, ogrozd, orah. 
Livada: Krt, divlja patka. 

Šuma: Balvan, vjeverica, sjekira. 
Dvorište: Glave domaćih životinja, pas, puran, kokoš, mačka, 
golubinjak, bunar (đerma). 
.  Zanatlije: Točak, nakovanj, kliješta, tačke, čekić. 
Planina: Brdo s kućom i putom na zavojnicu, jelenji rog. 


III. razred. 


U ranu jesen: Jabuka i kruška u prerezu. 
Polje i livada: Klip kukuruze, bundeva, grah. Mina sijena na 
livadi. 
Vinograd: Grozd, klijet na brdu, bačva. 
Vrt: Mrkva, repa, rajčica, luk, krastavac, dinja. 
Šuma: Lovac s puškom, seljak sa sjekirom. 
Jesensko vrijeme: Čovjek s kišobranom. 
Vodena para: Željeznica. 
Životinje u zimi: Sjenica, ševa krunčica, svraka, lisica uhvatila 
kokoš, ćuk na odžaku. 
= Uskrs: Pisanice, zvona. 
Livada u proljeću: Leptir na cvijetu. 
Šuma u proljeću: Djetlić dube koru, kukavica. Ptičje gnijezdo. 
Livada i potok: Žabe, rak, vidra, ribe, zmije. 
More: Lađica s razapetim jedrima, parobrod, školjka, morska 
zvijezda, svjetionik, smokva, narandža, maslina. Otok, poluotok, 


IV. razred. 


Mogu se modelovati pređašnji predmeti i Životinje u raznim 
kombinacijama (životne zajednice, basne,-prerezi, faze: razvoja). 


VI. 


Možda će tkogod prigovarati, da su gornji navodi pusto teo- 
retiziranje, bez praktične osnove i uporabe. 

Teorija i praksa dva su faktora, koji udruženi daju najljepše 
rezultate. Od prakse razlučena teorija doduše nema znaćajnu ži- 
votnu važnost, ali i osamljena praksa, kao stajaća voda, postepeno. 
se pretvara u močvaru i gubi vrsnoću napitka. 

U kulturnom progresu novi teoretski smjerovi poput reflek- 
tora osvjetljuju čovječanstvu staze, po kojima treba da se kroči te 


TABLA I: Modelovanje. Nekoliko: primjera. 


TABLA II. Modelovanje. Nekoliko primjera. 

napreduje. Što je više reflektora, svjetliji su i dalekovidniji putevi 
— sigurnije se primičemo svojim ciljevima. 

U doba avijatike, podmornica, radija, automobila — zar će 
samo školska obuka stajati na istom mjestu? — Zar nije već kraj- 
nje vrijeme, da se na tim našim, slabo pokretnim, škripećim kolima 
— kako je A. Binet nazvao staru pedagogiju — promijeni osovina 
i stave solidniji točkovi? 


Na ovim tablama donosimo nekoliko slika predmeta, što su ih 
izmođelovala djeca iz ilovače. Na 1. tabli su domaći proizvodi, a na 
II. tabli su strani, da se vidi, kako se radi u stranom svijetu. 


Zlatko Špoljar, učitelj: 


Izrezivanje i naljepljivanje papira (hartije). 
Nacrte izradio: Juraj Potočnjak, učitelj. 

Još kao posve mala djeca rado smo izrezivali iz hartije noži- 
cama (škarama) soldate, životinje, zvijezde i t. d. Igrajući se tako 
vježbali smo ruku i oko, a svaki novi potez nožicama stvarao nam 
je novo veselje i oduševljenje. Osobito nam se mililo izrezivanje 
bojadisanog papira. Bojadisana ploha već je tu i ne treba da je 
istom kistom nanosimo između nacrtanih kontura, već je dosta, da 
je zaokružimo nožicama i eto slike. Time postaje izrezivanje kao 
neka predvježba za crtanje. Modelovanje ima dakako prednost 
pred izrezivanjem, jer nam. daje i treću dimenziju, ali izrezivanje 
ima opet svoje čare u bojama. Još jednu dobru stranu ima izrezi- 
vanje, a to je, što je izrezivač prisiljen, da sve nebitno odstrani, a 
samo zadrži najbitnije; dijete treba da,stvar tačno motri ili da je 
živo uzdigne u svijesti, ako hoće da nađe sve markantne linije. Svi 
su ti momenti bili odlučni, da se izrezivanje papira uvede kao vgi- 
jedno obučno i uzgojno sredstvo u škole. U našim školama još 
se uvijek zanemaruje. Mi kao da volimo zatvarati oči pred na- 
prednim zapadom, ako i govorimo s patosom o njegovoj kulturi. 
koju da smo primili. I dok loše strane te kulture primamo bez 
rezerve, dotle prema dobrim stranama ispoljujemo svoju konzerva- 
tivnost, mjesto da ih objeručke primamo i amalgamiramo s našom 
narodnom kulturom i našim tradicijama. 

Izrezivanje papira vrlo je laka tehnika, upravo kao stvorena 
za djecu. Jednostavna je, jer su glavno plohe. Svako osjenjivanje 

olovkom: suvišno je i potpuno deplasirano. Može se uzeti svaka 
veličina, koja. ne presiže jedne stranice naših crtanaka. Jedino se 
konture mogu gdjegdje markirati olovkom, ali i tu je bolje, ako 
se izrežu. A da bude moguća tolika jednostavnost, ovisi to o sta- 
jalištu, s kojega motrimo predmet. Baš u tom i leži poseban čar 
ove tehnike, što sve daje u jednostavnim linijama, pa gledalac 
ostalo mora da nadopuni u fantaziji. 

Kao sav ručni rad tako treba da i izrezivanje bude u vezi sa 
ostalom obukom, u prvom redu sa početnom stvarnom obukom i 
uopće sa stvarnom obukom. To će biti ugodno zanimanje djece po- 
slije školskih šetnja ili poslije preduzetih pojedinih metodičkih je- 
dinica iz stvarne obuke. Vi ćete vidjeti, kakovo je opažanje u kojega 
djeteta, upoznat ćete različite njihove tipove, što će vam opet biti 
od koristi u proučavanju dječije individualnosti. Često će vas ta 
opažanja frapirati. Dogodilo mi se ove zime, kad je pao prvi snijeg, 
pa smo izrezivali kuću u snijegu, ovo: Jedan dječak izrezao je ko- 
mad siva papira, a ja ga upitam: »Što će ti to?« »Pa dim za dime 
njak, da se zna, kako u njoj stanuju živi ljudi!« On je dakle time 
markirao život u toj izvana mrtvoj kući, Što se sve može izrezi- 
vati, navodim na kraju ovoga članka, a ovdje napominjem, da se 
mogu i priče, pjesmice i pripovijetke ilustrirati, pa i događaji iz 
dječjeg života. 

Može se raditi po pravome predlošku (na pr. voće) ili po sje- 
ćanju. Učitelj treba djeci da dade slobodu kod rada i samo im po- 
maže svojim savjetom. Neka ne očekuje od njih uopće savršenih 
slika, a osobito ne u početku. Ne treba da se najprije predmet na- 
crta; time bi bila svrha promašena. Jedini alat su nožice (škare), 
a sve je ostalo suvišno. Isto tako ne valja previjati hartiju kod 
simetričkih oblika (kuće, prozori, posuđe i t. d.); to ne spada 
ovamo, dok će na drugom mjestu baš to glavno, ali zato, da se vidi 
pravilnost u svim likovima (ornament!). 

Ispočetka je najbolje uzeti crni papir, a kasnije se pređe i na 
bojadisani. Nožice neka budu sa tupim vrhom, jer bi se u dječjem 
nestašluku moglo dogoditi, da jedno dijete drugo i nehotice ubode. 
Papir je zgodniji onaj sa tmastom površinom (mat), a može biti 
svake debljine do kartona.* Ima papira već preličenih gumiarabi- 


2 kom. Da ih djeca ne ližu, treba da imađu mokru spužvicu, kojom 


* Knjižara Kugli izdala je za učenike kolekciju gumiranih papira u različitim 
bojama. gama se nabaviti kod pomenute knjižare. 

prepariranu stranu ovlaže. Izrezana slika prilijepi se u crtanku ili 
risanku ili na karton ili na parče risaće hartije. Ovo je zgodno zato, 
jer se svaka pojedina slika može posebno spremiti u ormar, pa se 
ne uprlja. Može se lijepiti gumiarabikom ili sindetikonom, no naj- 
bolje je ljepilo načinjeno od škroba ili od brašna, pa je to i najjelti- 
nije. Načini se ovako: Uzme se 10 dkg škroba i razmuti s malo 
hladne vode, dok ne postane bijela, jednolična kaša. Na to se nalije 
brzo 4 do % vruće vođe i miješa brzo kakovim štapićem nad 
vatrom tako dugo, dok bijel arijetko kaša postane sasvim: prozirna 


vatrom tako dugo, dok bijela rijetka kaša postane posve pro- - 


zirna bez ikakovih neprozirnih grudica. Time se škrob pretvorio u 
ljepivi škrob, koji se može razrijediti vodom, ali samo dok je svjež. 
Najbolje je, da ga se ne priredi mnogo, jer se brzo ukiseli, Može 
se na papir naličiti kistićem ili drvcem kao i gumiarabika, samo 
treba na koncu kistić oprati, da se ne ukruti. 

Kod lijepljenja treba paziti, kojim .se redom lijepi. Najprije 
se nalijepi modro nebo, zatim smeđe tlo, trava, oblaci, drveće, 
kuća i t. d. ; 

Izrezuju se najprije jednostavni kućni predmeti i voće, zatim 
biljke i životinje, a najposlije ljudi. Isprva je najbolje uzeti jedno- 
bojne predmete, a kasnije u dvije ili u više boja. Predmeti, koji 
leže jedan nad drugim (na pr. dvije kruške, dva lista) ili rebra na 
na listu i slično, prikažu se tako, da se konture na mjestu, gdje se 
dotiču, odnosno rebra, nabori i t. d. izrežu. Ako su različite boje, 
nalijepe se jedan na drugi. Kod ovoga treba djecu priviknuti na 
čistoću. - 

Kao bojadisani papir mogu najbolje poslužiti na selu oni razli- 
čito bojadisani papir, iz kojih seljaci izrezuju za Božić lančiće i 
drugi ures za božićno drvce. 

Ako se izrezwiju geometrijski oblici (trokut, četvorina, pačetvo- 
rina, kružnica) ili mijene mjeseca, tlocrt školske sobe i slično, upo- 
trebi se ravnalo, šestar, mjera za dužinu i olovka. Inače — kako 
spomenusmo — samo nožice. 

Izrezivanje može vrlo dobro poslužiti u geografiji. Može se iz- 
rezati brdo s putom na zavojnicu i profil gore, tlocrt sobe, zgrade, 
mjesta, jezero, otok, poluotok i t. d. Korist je trostruka: vježba se 
ruka, pojmovi postaju jasniji i lakše se pamti građa. 

Uvedite ovu lijepu i zanimljivu vještinu u vašu školu. Ne će 
vam zadati mnogo truda, ali bit će veselja. Oživjet ćete zavičajnu 

i stvarnu obuku, a priče i pjesme bit će još čarobnije. Igrajući na- 
učit će djeca raspoznavati boje, a razvit će se u njih zarana smisao 
za harmoniju boja, pa će to biti uvod u crtanje bojama. Materijal 

PABLA IH. Izrezivanje. Nacrti učitelja J. Potočnjaka. Ovo nisu uzorci za kopi- 
ranje, već primjeri, kako bi mogli učenici pod vodstvom učitelja sami  izre- 
zivati. Od učenika se ne mogu tražiti ovako savršene linije. 


Špoljar: Ručni rad. 4 


50 


ne stoji mnogo. Nije to školska danguba; kad bi to bilo, ne bi tu 
tehniku tako propagirali veliki narodi u svojim školama. Kadgod 
dijete radi, ne dangubi, pa ma bio to ne znam kako sitan i neznatan 
posao. Ali ako uči kao papiga ono, što ne razumije, ili kad se bavi 
onim pod moraš, za što mu škola nije razvila interesa, onda uistinu 
dangubi i više bi se obrazovalo, da čuva ovce na paši. Neka budu 
predmet: izrezivanja naši krajevi, naša sela i gradovi, naše gore i 
doline, naše more i lađa, na kojoj se vija naša zastava, pa ćete za- 
dovoljiti uz ostalo i onome zahtjevu, da vam obuka bude i ovdje 
u narodnom duhu. i: 


«Što bi se sve moglo izrezivali?* 


Prvi dani u školi. Vrata, prozor, stol, klupa, ključ, pločica 
(okvir od žućkastog papira s crnom plohom u sredini i žula spuž- 
vica), školska tabla sa stalkom, slika na zidu (oblijepi se pošt. 
marka crvenim ili zlatnim papirom — okvir — pa eto kraljeve 
slike u školi), propelo, tlocrt školske sobe (samo II. razred), škol- 
ska zgrada izvana, tlocrt školskog dvorišta. 

Kod kuće. Kuća, peć, pokućtvo, lončić s cvijećem na prozoru, 
vaza s cvijećem; kašika, nož, viljuška, boca, cača, vrč, lonac, valjak 
za tijesto, mlinac za kavu; pipa, bačva, lijevak, bačve na. podlogi; 
miš, svinja, kobasica; odžačar, dimnjak, ključ i brava. ' 

Jesen dolazi. Voće (jabuke, kruške, šljive), voćke s prislonje- 
nim ljestvama i voćem: (žuti, modri ili crveni kružići), vrtna ograda; 
košnice, pčelinjak; bundeva, tikvica; vreća; cvijeće, ribiz, ogrozd, 
jagode, grozd, mrkva, repa, rotkvica, luk, krompir; različito lišće 
(lišće žuti i pada); bočice s ukuhanim voćem (korist od voća); rib- 
njak s čamcem i guskama; smokva, maslina, naranča, limun; klupa 
u voćnjaku, sjenica s vjetrenicom na vrhu; orač i sijač. 

Vrijeme. Sunce mjesec i njegove mijene, zvijezde; ura na zidu, 
sunčana ura. , ok i ž : 

Jesensko vrijeme, Kišobran (iz crvenog i modrog papira, otvo- 
ren i zatvoren, seljački); jesenska krajina: golo drvo, nebo na- 
oblačeno. li 

Šuma u jeseni. Lišće šumskog drveća, balvan, pila, sjekira; žir. 


* *"Ovo nije po razredima, pa neka svaki učitelj bira sam prema prilikama. 
Istu stvar mogu da rade Svi učenici od 1.—IV. razreda — razumije 'se, svaki s dru- 
goga gledišta i prema svojoj sposobnosti više ili manje vješlo. 

: A 

Dvorište na selu. Seljačka kuća, stog sijena i slame, kućica za 
Psa i pas, štagalj, ograda, bunar (đeram), domaće životinje (pas, 
mačka, puran, kokoš, pijetao, pilići), golubinjak i golub, konj (kao 
dječja igračka). 

TABLA IV. Izrezivanje. Nacrt učitelja J. Potočnjaka. 

Svi Sveti. Spomenici na grobu, svijeće. vijenci, zvono. 

Kasna jesen. Seljaci voze drva, ptice odlaze; mrazovac na li- 
vadi; zeleno polje (pšenica je nikla i motiv mirovanja prirode: drvo 
bez lišća). , 

Prvi snijeg. Kuća u snijegu sa strane i s ogradom, sprijeda 
Snjegović; kućica za hranjenje ptica; dječak sa saonicama, 

Kraj lople peći. Peć, žarač, maca prede. 

Svijetlo u kući. Svijećnjak sa svijećom, svjetiljka, električna 
sijalica, električna svjetiljka sa sjenilom. 

Zanatlije. Nožice; čekić, kliješta i nakovanj; strugač (blanjić), 
dlijeto, kutomjer, svrdlo, čavao; pila sjekira; zidarska. žlica, tačke, 
opeke, kuća sa okićenom granom na vrhu, okomilo; hljeb, roščić, 
perec, lopata za hljeb; cipele i čižme; šešir; kobasica i but; točak. 

Božić. Omorika i jela, češer, nakit za božićno drvce, zvijezda 
repatica, vertepari; bubanj, konjić i druge igračke. 

Po mjestu. Crkva, kalež, zvono, škropionica; poštanska zgrada, 
pošt. rog, i kutija za pisma; cesta, miljokaz, kažiprst, drveće (ja- 
blani) uz cestu, most. 

Vojarna, stražarnica, top, puška, sablja, bubanj, vojnička kapa 
i šljem. 

Lokomotiva i vagoni, signali, stražarnica s rampom, telegrafski 
stupovi i žice; kondukter; most, preko kojega ide željeznica. 

Piljaričine klupe i kišobran; spomenik na trgu; voće i povrće. 

U planini. Brdo s kućom na vrhu, ruševina, 

Životinje u zimi. Zec i pas, vjeverica, lija se šulja, ptice traže 
hranu, ćuk na odžaku, gavran. E ; 

Novac. Novac se otisne na srebrnom papiru i izrezuje, škrinjica 
za štednju. ' ; 

Proljeće se budi. Jaglac i visibaba, lijeska s resama; vrba s ma- 
cama, sunovrat; proljetna. krajina: crkvica na brdu, otraga planina. 
sprijeda livada i t, d. 2 a I 

Rad u vrtu. Lopata, grablje, tačke, konop za mjerenje (na- 
motan), sisaljka, kanta za zalijevanje, vrtni bunar. 

Uskrs. Zvono, mace, pisanice. ' 

U proljeće. Leptir na cvijetu, krtinjaci na livadi, zeleno drveće, 
cvijeće. Ka 

U selu. Crkva u selu, nekoliko kuća (jedna s napisom škola); 
seoska kuća, staja, đeram. 


U šumi. Šumsko drveće (bjelogorica, crnogorica), lišće. , 

TABLA V. Izrezivanje. Nacrti učitelja J. Potočnjaka. 

Livada. Livada u cvatu, uz potok vrbe; potok. most preko po- 
toka, čovjek peca ribu; vretence, lopoč; stog sijena i kupovi sijena 
na livadi, grablje, vile; cvijeće na livadi: zvončići, ivančice,. masla- 
čak, leptir, zmija, riba; vrbe uz potok, most preko potoka. 


U rudniku. Lopata, budak; mala željeznica s vangončićima, 
ro» (poduprt balvanima). - 


U ljetu. Polje sa zr slim žitom, makom i različkom; klasje; srp, 
vodir i brus, kosa. 


Uz more. Ribarska lađica s razapetim jedrima na moru; čem- 
presi uz stari manastir; grančica masline s plodovima; otok, polu- 
otok, svjetionik; parobrod s našom zastavom; bova, sidro; mornar- 
ska kapa, veslo; ribe, i zvijezda, morski jež (kugla s bod- 


| ljama). 


Vrt u ljetu. Leptiri, cvijeće, jagode, ribiz, trešnje, kita cvijeća, 
sjenica u vrtu, klupa, staklena kugla uz stablo ruže. 

Školska svečanost. Zastavice, grbovi s obje strane, girlande, vi- 
jenci, kita cvijeća, pozornica sa zastorom s obje strane; gimnastičke 
sprave: jarac, karike, lopta i t. d. 


# 


Nije ovdje navedeno ni izdaleka sve, što se može izvesti izre- 
zivanjem, već sam htio da dadem neku direktivu, što bi se ot- 
Prilike moglo uzeti kao siže izrezivanja. Isto tako ni uzorci na pri- 
loženim tablama nisu tu, da budu neka šablona, po kojoj bi uče- 
nici imali raditi, već poticaj, kako bi mogli raditi. U svemu treba da 
vlada sloboda, u kojoj od učitelja: dolazi tek poticaj, savjet i pao 
pora, kako će učenik izvesti svoju zamisao. 

Slike na priloženim tablama (originalni nacrti učitelja Jure 
Potočnjaka) nijesu dakle ovdje donesene, da budu učitelju pred- 
ložak za kopiranje, već da mu otprilike predoče, kako bi djeca po- 
jedini predmet mogla izrezati. Uslijed prevelikih troškova nijesu 
se slike mogle otisnuti u bojama, ali su boje markiranje crnim, crt- 
kanim, točkanim ili bijelim plohama. Kakove će se boje gdje uzeti, 
ovisi o pojedinom predmetu, a to će lako svatko dokučiti. 


Zlaiko Špoljar, učitelj: 


Ređanje štapića (drvdesk 
Već u najranijoj mladosti vole djeca sakupljati ispaljene žigice 
i sastavljati iz njih različite slike i likove. U žigici i uopće u štapiću 
(drvcu) ima dijete čvrstu liniju, kojom operira po volji; to i daje ve- 
liku prednost ovoj vrsti ručnog rada u predškolsko vrijeme, ali 
treba, da se i u prve dvije godine školskog života njeguje. Učitelj će 


u ređanju drvenih štapića naći izvrsno pomagalo kod računstva, 


početnog čitanja velikih štampanih slova i kod stvarne obuke, a 
dijete će u školi naći nastavak onih nezaboravnih dana igre, koje 
često »škola učenja< tako grubo prekida. Tako će i ova vrst ruč- 
noga rada pridonijeti tome, da se ne prekine kontinuitet u dječjem 
životu između predškolskog i školskog doba, te da ne nastane onaj 
prevelik jaz između igre i učenja, između doma i škole, koji je vrlo 
štetan za razvitak djeteta. Takovim ručnim radovima, koji osobito 


u Prvo školsko vrijeme imadu više karatker igre, izbit će se neupu- 


ćenim roditeljima iz ustiju prijetnja, kojom plaše djecu: BA če- 
kaj, doći ćeš ti već u školu!« 

Redanje štapića imade veliku vrijednost, kako spomenuh, oso- 
bito u prvo školsko vrijeme, dakle u 1. i II. godištu. Kod početne 
stvarne obuke može se štapićima ilustrirati mnogo toga, što su 
djeca vidjela u školi, u domu, u svom selu i gradu ili na: šetnji. : 
Osobita vrijednost ove tehnike ručnoga rada leži u tome, što su 
djeca prisiljena. da na svakom predmetu traže. temeljne, bitne li- 
nije, apstrahiraju sve, što je nebitno, slučajno. I opet nije to ni- 


. kakav naporan rad, već se pri svemu tek ugodno igraju. Igrajući 


nauče poznavati, koja je kosa crta, koja vodoravna, uspravna, oko“ 
mita,i t.;d. Hvalaju konture svemu, što se dade prikazati na ovaj 
način, pa se tako pripravljaju za crtanje, gdje će trebati sami da 
vuku linije, koje im ovdje dadu štapići. Štapići se dadu po volji 
premještati prije, nego li se pričvrste na karton.ili hartiju, a to im je 
dobra strana i daje im u mnogom prednost pred crtanjem, gdje su. 
linije čvrste i mogu se ukloniti tek posebnim pomagalima (gumi- 
jom). Prema tome možemo ovu vrst ručnog rada smatrati kao“ 
predvježbu za crtanje, gdje se djeca ne će bojati neuspjeha, a baš 
uspjeh stvara veselje i volju za rad i usavršenje. 

Ređanje štapića može se dobro upotrebiti i kod računanja. 
Važno je kod toga to, što ovdje ne radi samo oko, nego i ruke sva«' 

koga pojedinog djeteta, a to je velika prednost pred računanjem na 
računalu, gdje radi vizuelno i taktilno samo jedan, a drugi su samo 
posmatrači. 

Baš u novije doba naglažava se mnogo kod računanja taktilni 
osjet (Dr. Kiihnel). Pri tom se mogu izvesti i temeljne operacije 
načinom zanimljivim za djecu na pr. u ovom zadatku: »Uzmite šest 
štapića i načinite od njih dva trokuta!« Tu djeca ne samo što vide i 
pipaju diobu, već i uče elemente geometrije. Mogu se upotrebiti i 
bojadišani štapići, osobito kod pribrajanja, oduzimanja i rastav- 
ljanja, jer im je tu operacija vazda pred očima. I geometrijski li- 
kovi mogu se izvesti (III. razred). 

Pomoću štapića mogu se sastavljati i nekoja velika štampana 

slova (A, E, F,H, 1, K, L, M, N, T, V; Z). Učenici pri tom sastav- 
ljanju slovo dio po dio, pa shvaćaju temeljitije, nego li kad mo- 
raju najedamput uočili čitavo slovo. Osim toga i tu dolazi taktilni 
osjet; pojmovi su dakle jasniji. Okrugla slova mogu se opel izvesti 
od vrpce ili iz gline. 

Materijal potreban za ređanje štapića može si svaka škola 
prirediti sama. U tu svrhu mogu se upotrebiti tanke vrbove šibe,. 
oguljene ili neoguljene, koje učenici sami izrežu pod učiteljevim 
nadzorom u duljini od 5, 10 i.15 cm. Po selima mogu poslužiti i ra- 
žene slamke (raspolovljene, kora kukuruzovine ili sitina (juncus), 
Da se lakše postavljaju, mogu se i raskoliti. U nerazdijeljenim ško- 


lama izrezat će ih učenici viših godišta, a u ostalim će učitelj ozna— 


čiti mjeru na kakovoj daski. Seoskoj djeci ne će to zadavati ni- 
kakvih poteškoća. Bojadisati se mogu samo neškodljivim anilin-- 
skim bojama. Tvornice učila izrađuju kvadratične štapiće debele 
3 do 4 mm, a i eliptične, no takove mogu nabaviti samo. gradska. 
djeca, jer su dosta skupi. , 


Štapići se mogu postavljati na školsku klupu, ali je neprilika u: 


tom, što se lako okliznu, ako je klupa glatka. Mogu se postavljati i 
na risaći papir, karton, i prilijepiti gumiranim papirom. Kod po-- 


stavljanja većih figura upotrebljava se i kvadratična mreža, no to: 


baš i nije potrebno. Najviše vrijedi ono, što se postigne bez velikih. 
pomagala. 


Iz štapića mogu učenici IV, i V. godišta izvesti i trodimenzio-- 


nalne geometrijske modele, na pr. kocku, prizmu, piramidu, zatim- 


model kuće s krovom, crkve i slično. To se izvede tako, da se: 
štapići zabodu u kuglice od gline ili (još bolje!) od kita za prozore,. 


TABLA VI. Postavljanje štapića. 

u male jabučice ili u sličan okrugao plod. Ako se uzmu štapići du-. 


gački 1 dm, može se načiniti kubični decimetar; koji ima za obuku 
veliku vrijednost baš u tom, što ga je svako dijete samo načinilo. 
Kako se takovi modeli izvedu, vidi se na priloženoj tabli. 


Slike, koje se mogu izvesti pomoću štapića. 
U školi. Prozor, vrata, tabla, okvir slike, raspelo. 
Kod kuće. Stolica, stol, klupa, krevet, lonac, tava, svjetiljka, 
lijevak, valjak za mlince, mlinac za kavu, vaga, slika na zidu. 
Kuća. Kuća, prozor, stube (sa strane). 
Vrt i voćnjak. Ljestve za branje voća, ograda vrta, sjenica u 
vrtu, jarac za piljenje drva, kućica za ptice, lopata. 


Dvorište na selu. Bunar (derma), golubinjak, muzlica, valov, 


jarac za pilenje drva, kućica za psa, ograda, ljestve. 

Dan mrtvih. Spomenik na grobu, križ. 

Prvi snijeg. Saonice, kućica za ptice. 

Na ulici u gradu. Kuća na jedan kat, crkva sa zvonikom, bunar 
na sisaljku, baraka za prodavanje voća, ulična svjetiljka. 

Pošta. Pismo, kutija za pisma. 

Trg. Piljaričina klupa, spomenik. 

Kuća se gradi. Zidarski čekić i žlica, ljestve, kutnica (ugaonik). 

(Kod stolara. Strugač, čekić, kutomjer. 

Na livadi. Most preko potoka, grablje. 

Na moru. Čamac, lađica s jedrom, svjetionik, veslo. 


Zlatko Špoljar, učitelj: 


Savijanje hartije. 

Savijanje hartije ili papira omiljela je zabava djece, pa je uve- 
dena kao takova u dječja igrališta. No ona može da donese koristi i 
u obuci, specijalno u geometrijskoj, što je ponukalo Američane, te 
je mnogo upotrebljuju u školi. Savijanjem se mogu na najlakši na- 
čin predočiti: četverokuti, trokuti, strani, kutovi, premjeri, visine 
i t.d“ Mnogo lakše nego mi crtanjem, pa se to može uzeti kao pri- 
pravni rad za geometrijko crtanje. Kao takovo može se uvesti sa- 
vijanje hartije već u I. godištu, jer ne zadaje poteškoća. 

U 1. godištu mogu se tim načinom praviti i različite dječje 
igračke: čaše, kape, mitre, lade, pernice, novčarke, strjelice (lasta- 


TABLA VII. Postavljanje štapića. 

vice (mijehovi i t. d. I kod toga se djeca vježbaju, da budu spretna i 
točna. Ako se ne radi točno, posao im ne uspije. Vježbaju se u mje- 

-renju od oka i prosuđivanju, što se u kasnijim godištima na drugim 

poljima nastavlja, jer je od velike vrijednosti za praktični život. 

. Kao materijal se uzima u povoljnim prilikama običan papir za 
pakovanje ili običan koncept-papir, a u nepovoljnim dobar je i no- 
vinski papir. Prema tomu nema s te strane nikakovih poteškoća. 
Jedini alat su dječje ruke i jedne nožice za čitav razred. Mjesto 
nožica može poslužiti i džepni nožić. : sb 

Kao izlazište za rad uzima se pačetvorina ili četvorina veli- 
čine prema prilikama. Iz pačetvorine dobije se četvorina, da se 


jedan ugao privine tako, da se dvije susjedne stranice pokrivaju. | 


Ostatak se odreže nožicama ili nožićem ili se otkine. 
U geometriji možemo dobiti savijanjem ove likove: : 
Pačetvorina i četvorina (početni oblik hartije), pravi i šiljasti 
kutovi, okomite i usporedne stranice. Ako se previne četvorina po 
jednoj dijagonali i raširi, dobiju se dva sukladna pravokutna tro- 
kuta, koji se moraju pokrivati, ako smo tačno izrezali četvorinu. 


Ako se previne i po drugoj dijagonali i natrag raširi, dobiju se 4 


sukladna pravokutna trokuta, obje dijagonale četvorine i središte 
njeno. Tim se načinom očigledno dokazuje (bolje nego li grafički!) 
da je trokut %# četvorine. Ako previnemo pačetvorinu po diago- 


nali, dobijemo opet dva sukladna trokuta; da dokažemo: suklad- . 


nost, moramo prerezati tačno po dijagonali i poklopiti jedan dru- 
gim. Pošto se pokrivaju, opet je dokaz, da je taj trokut % pače- 
tvorine. Ovako djeca dobiju igrajući nekoliko temeljnih pojmova 
iz geometrije, koji su važni kod izračunavanja površine. 

U računu se privijanjem hartije dobije pojam %, %, %, "14, "la 


it. d Tu se najlakše vide, da su ?/, = %, 2 = % it. d. U tu svrhu | 


načine iz polovice arka običnog pisaćeg papira »ravnalo«, a kako 
se previja, pokazuje ova slika: 


Va : A 1/2 


a Sevćarka 


€ 


, do Fernića. 


TABLA VIII. Savijanje hartije. Dječje igračke: ni 


strijelica. 


ovčarka, mitra i pernica, 

TABLA IX. Savijanje hartije. Dječje igračke: Kapa, lađa, oklopnjača. 

U početnoj stvarnoj obuci radit će djeca različite igračke: čašu, 
kapu, novčarku, pernicu, lađu, lastavicu (strjelicu), mijeh, kuvertu 
it. d. Kako se nekoje takove igračke prave, pošusju priložene 
dvije table. 

Ovdje* bismo još spomenuli t. zv. magični papir (hartiju). Iz- 
vedba je vrlo jednostavna, a djecu silno zanima, jer se iz jedne te 
iste hartije može izvesti do 50 predmeta. Tu se dakle daje .djeci 
prilika za domišljanje i kombiniranje, pa nije na odmet, da se upo- 
znamo s tom čarobnjačkom hartijom. Evo, kako se pravi! 

Kako se iz hartije pravi čaša, kapa, čamac, stjelica i t. d., to 
već djeca znadu. Ali da od istoga komada papira možeš, i ne mije- 
njajući ga napraviti redom fenjer, par točkova, služavnik, lepezu, 
čašu, šibičnjak, suncobran, kućicu, kapu, naslanjač i još mnogo 
drugih stvari, a ne treba ništa unaprijed pripravljati, nego se samo 
desetak časaka slaže papu to će čini da i ne može biti, a ipak je 
sasvim lako. , 

Najprije reba kazati, da nije svejedno, koliko će biti duljina i 
širina papira, nego taj razmjer mora da bude 15 prema 12 em. Ali 
ta bi veličina bila još premalena, da na papiru načiniš sve presa- 
vitke, uzmi dakle papir dug 60, a širok 48 cm. 

Da taj papir izdrži sve preobrazbe, mora biti vrlo jak, a oso- 
bito ne smije se krhati na pregibima, jer onda ti za tili čas propada 
sva muka. 


Ima nekoliko vrsta izvrsnog papira, ponajprije muslinski pa- 
Pir, od kojega prave zavjese za lampe, a onda tanki pergamenat. 
Papir će dakle biti dug 60 em, širok 48, a što je suvišno, to ćeš 
odrezati. 
Kad to uradiš, razdijeli olovkom list HH MM na šest trakova, 
da svaki bude osam em širok. Srednja crta B bit će osnova našemu 
složenomu listu, a N vrh (vidi sliku i.). 

< Najprije položi M na H, pa ćeš dobiti dvostruk list s jednim 
presavitkom; onda: po crtama cc, dd, ee, ff, posavij list kao harmo- 
niku, jedan put na ovu stranu, drugi put na onu. Kad pogledaš, šta 
si dobio, vidjet ćeš s jedne strane tri udubine i dva ruba, a s druge 
strane dvije udubine i tri ruba (SI. 2.). 
Turi ruku u pukotinu u sredini i rastavi papir tako, da bude 
kao na slici 3. 


* Iz knjige »Dječje zabavište«. 


Sve to nije teško. 

Onda s obadviju strana označi olovkom tačke, jedan cm jedna 
od druge, i spoji ih crtama također olovkom. 

To crtanje nije izlišno, jer ako se zadovoljiš, da list saviješ od 
oka, mogla bi na koncu biti razlika od 8—10 cm, koliko bi se po- 
makao na papiru. 


Preostaje ti još da načiniš te poprečne presavitke poput har- 


monike, jedan gore, jedan dolje. Tu možeš još da si olakšaš po- 
sao, ako nožem tek inalo zarežeš po tim crtama, ali nemoj pre- 
rezati. Zareži samo s jedne strane, a s druge će se strane lako 
onda saviti. 

Treba samo još da složiš harmoniku i da svaki presavitak za- 
.gladiš nožem. | 

Magični list papira je gotov (Sl. 4.). 

Otpočet ćemo preobrazbe od lepeze (SI. 5.). 

Prihvati list za osnovu, stisni ga čvrsto, rastavi gornji dio, i le- 
peza je gotova. 

Ali prije nego što budemo nastavili, treba nešto spomenuti. 

Kad stvaraš preobrazbe, moraš između figura, koja ne nastaju 


jedna iz druge, svaki put složiti papir kao na slici A4. i jako pritisnuti , 


presavitke, da se papiru ne bi kvario oblik i da ti posao ne bude 
težak, : I ; 

Uzmi lepezu, turi prste medju presavitke kod K, prođi prstima 
sve do L, digni papir, te ćeš između crte KL i vrha dobiti svod 
(SI. 6.). Turi ruku pod taj zavrtak i digni stranicu, pa ćeš dobiti 
lijep svod sa zabatom (Sl. 7.). : 

Stisni jako gornji dio i svod će se pretvoriti u okruglu lopaticu. 
Ako hoćeš da ju održiš u takom obliku, moraš držak na dva mjesta 
svezati koncem (Sl. 8.). 

Vrlo je zgodno, ako su ti kod toga posla pri ruci male priba- 
dače, da pričvršćuješ nekoje okrugle dijelove, a onda da imaš ko- 
naca, da njima vezuješ stvari, koje imaju os ili držak. 

. Sad vrati listu pređasnji oblik (SL 4.). Kad dobro zagladiš pre- 
savitke, stisni jako osnovu, turi prste u sredinu. digni prvi presa- 
vitak, pa eto ti šešira (Sl. 13.). s, i 

Izvrni suncobran naglavce, rastavi presavita drugoga dijela i 

eto ti holandeske čaše (SI. 10.). ' 


Špoljar: Ručni rad. 

Razvij još tu preobrazbu, otvori sve presavitke u sredini, po- 
veži koncem kod m in, te si stekao mletačku svjetiljku (SI. 11.) 

Napravi od srednjega dijela os i sveži koncem; onda turi ruku 
i na oba kraja zaokruži papir, pa imaš dva valjka, kojima urav- 
navaju ceste (Sl. 12.). 

Skini konce, rastvori svezu i dio raširi, pa eto ti šešir (Sl. 13.), 
Sad opet složi list kakav je bio (SI. 4.) i pomno zagladi pre- 
savitke. Stisni jako sredinu, a krajeve raširi tako, da dobiješ polu- 
krugove, i dobio si kokardu (SI. 14.). 

Raširi stisnuti dio i eto ti služavnika za kolače (SI. 15.). 

Ako uokrugliš stranice i krajeve, otvorit će se sredina i otvorit 
će se košarica (SI. 16.). s. 

Ako otegnute dijelove na košarici zbližiš toliko, da se od ovala 
stvori kugla, imat ćeš okruglu košaricu (Sl. 17.). 

< Otegni opet tu figuru i ostavi donji kraj otvoren, pa elo ti ku- 
ćice za lutku (Sl. 18.). 

Od toga čudesnoga lista možeš načiniti još mnogo stvari: 
divan, naslanjač, seljačku kapu, lonac za cvijeće, ogledalo itd. Zna 
se već više od pedeset kombinacija, a ti ćeš naći još i novih. 

Zlatko Špoljar, učitelj: 


Izrezivanje i naljepljivanje savinute hartije. 


Kod ove vrsti ručnog rada treba da djeca opaze simetriju geo- 
metrijskih oblika i ornamenta. Jednostavno izrezivanje po pred- 
metima iz početne stvarne obuke i ilustrovanje priča izrezivanjem 
možemo smatrati kao predvježbu za slobodno crtanje, a izrezi- 
vanje savinute hartije možemo uzeti kao predvježbu za geometrij- 
sko crtanje. Kod prvoga vlada velika sloboda, te nije potrebna ve- 
lika tačnost, a ovdje treba da djeca barem približno tačno izrežu 


četvorinu ili istostranični trokut (u HII. razredu!), jer im inače iz-' 


makne ono, što je kod toga glavno, a to je simetrija izrezanih 
oblika. 


TABLA X. Izrezivanje savinute hartije. 


Ishodište može da bude četvorina ili istostranični trokut. U 
početku radit ćemo samo sa četvorinom, jer je kod istostraničnog 
trokuta potrebna veća spretnost. Četvorinu će djeca izrezati bez po- 
teškoća. Dosta je, da tačno privinu dvije susjedne stranice i iz- 

režu, već imadu četvorinu. Četvorina se previne dva puta po diago- 
nalama, i sada počinje izrezivanje. Tako možemo izrezati jedno- 
slavnije oblike; nešto kompliciranije dobit ćemo. ako tako dobiven 
trokut privinemo na njegovoj visini. Kad se izreže, papir se odmota 
i prilijepi u crtanku, Ornamenti mogu se kombinirati i od dvije ili 
tri boje, ali treba pri tom paziti na harmoniju boja. - 

Nekoliko izrezanih ornamenata vidi se na priloženoj tabli. Do- 
skora će djeca kušati i sama, da iznađu nove ornamente, a to će im 
donijeti mnogo veselja. 


Zlatko Špoljar, učitelj: 


Ređanje šarenih pločica. 


U prvo vrijeme dobivaju djeca gotove pločice iz raznobojnog 
kartona, jer su dječje ruke još previše nevješte i nesigurne, da bi 
djeca mogla sama izrezivati te pločice. Pločice su u prvo vrijeme 
(u 1. razredu) i veće. To su četvorine sa stranicama od 2 em ili 
pravokutni istokračni trokuti, koji se dobiju tako, da se četvorina 
razreže smjerom dijagonale. Mogu se upotrebiti i pačetvorine i isto- 
stranični trokuti. E 

U prvoj godini sastavljaju djeca vrlo jednostavne ornamente, 
a onda prelaze na kompliciranije. I ovdje dobiju igrajući se pojam 
o četvorini, pačetvorini, trokutu i t. d. nauče se poznavati temeljne 
boje, vježbaju se u harmoničnom ređanju boja i usavršuju svoj 
ukus. Kvadrati i trokuti moraju da budu točno poređani, zato se 
moraju izrezivati svi točno iste veličine. 

Pločice se izrezuju iz glatkog papira, kakav se upotrebljava 
za omote knjiga, ili iz kartona, na koji se prilijepi bojadisani papir. 
Ako namjeravamo pločice kasnije prilijepiti, možemo ih izrezati iz 
običnog bojadisanog papira. Učenici najprije na obratnoj strani 
papiru nacrtaju olovkom četvorinastu mrežu pomoću ravnala raz- 
mak crta: 2 cm), a onda izrezuju četvorine nožicama. Trokute na- 
čine tako, da četvorinu prerežu smjerom diagonale. Lijepi se gu- 
miarabikom ili još bolje: ljepivim škrobom (vidi: Izrezivanje). — 
Kasnije izrezuju četvorine sa stranicama od 1 em i trokule prema 
tomu. 

Za nas je ova vrst ručnoga rada od velike vrijednosti poradi 
toga, što tu možemo izvrsno primijeniti motive naše narodne orna 

TABLA XI. Ređanje pločica. 
Nacrti gđice Zdenke Sertić po narodnim motivima iz Etnografskog 
muzeja u Zagrebu. Šare na ovoj tabli. mogu se uzeti svaka napose, kako su 
odijeljene debelom crtom. 


rd! 


mentike. Po svim našim krajevima naći ćete na obrisačima (ručni- 


cima), pečama, pregaćama, ćilimima i t. d. a ina radovima iz drveta 


po izbor lijepih ornamenata, koje treba samo primijeniti ovdje, pa 
eto veselja i ushićenja za djecu. Time se razvija smisao ne samo za 


ono, što je i po sudu stranih stručnjaka lijepo, već i što je potpuno 


naše — produkt naše narodne duše i umjetničkog osjećaja našeg 
naroda. Nekoliko takovih primjera donosimo na našoj tabli. Pro, 


stor i veliki troškovi za klišeje ne dozvoljavaju nam, da iznesemo 


više primjera, kojih bi bilo na pretek, Dosta je, da se prošećete 


zagrebačkim etnografskim muzejem, pa ćete ih naći u narodnim ru- 


kotvorinama iz svih krajeva naše države. 
Za lijepljenje ovih pločica upotrebljuju se obične školske ri- 


sanke ili crtanke. Ređanje i lijepljenje pločica može se provoditi iz- 


mjenično s izrezivanjem slika; izrezivanje je predvježba za prosto- 
ručno crtanje, a ređanje pločica za geometrijsko crtanje i crtanje 
ornamenata. Provoditi se može kroz sve razrede, samo što u višim 
razredima, kako sam spomenuo, dolaze na red kompliciraniji orna- 
menti, ali ne preteški. Sve treba da bude u razmjeru s dječjim 
silama! 


Zlatko Špoljar, učitelj: 


Pletenje bojadisanih trakova papira. 
Pletenje bojadisanih trakova papira preduzima se već u nižim 


godištima; kasnije se mogu uzeti kompliciraniji ornamenti tako, da 


MAM 


Kako se prepliću bojadisani trakovi. da 

se prepliću dva ili tri.traka papira u različitim bojama, i to naiz- 
mjence, jer se ne mogu preplesti dva traka različitih boja u istoj 
vodoravnoj liniji. U IV. godištu može se isplesti kvadratni decime- 
tar (u dvije boje: bijelo i crno); to će se raditi kod izračunavanja 
površina, da djeca zorno steku pojam o kvadratnom decimetru i 
izračunavanju površina. Dakako, da u tom slučaju mora biti i u 
listu za pletenje i u traku, koji se prepliće, širina trakova 1 cm. 


f 


TABLA XII. Pletenje bojadisanih trakova papira. 
Ozgo: Jednostavni ornamenti. Ozdo: Dva nar. motiva iz Đakovštine. 


Materijal za pletenje mogu u višim godištima izrezati djeca 
sama linealom i oštrim nožem, odnosno nožicama. U tu svrhu izli- 
niraju u crtanki paralelne crte (razmak 1 emili # cm), a onda pri- 
slonivši ravnalo* uz crtu zarežu oštrim nožem crte tako, da se drže 
na rubu lista, kako to pokazuje naša slika. Zatim izrežu iz papira 


druge boje trakove za pletenje iste širine, i materijal je za pletenje . 


pripremljen. Za preplitanje potrebna je i igla od drveta. U nižim 
godištima dat ćemo djeci već gotove listove i trakove za pletenje, 
jer su odviše nevješta, da ih tačno izrežu. 


* U tu svrhu bolje je ravnalo od lima, jer se.ne može nožem zarezali. 

Pletenjem mogu se izvesti različiti ornamenti kao i redanjem 
šarenih pločica. I tu se mogu primijeniti naši narodni motivi s tka- 
nina, ćilimova, tikvica i t. d. Četiri uzorka za pletenje pokazuje pri- 
ložena tabla. 


Zlatko Špoljar, učitelj: 


Pisanice. 


U nekim krajevima postoji o Uskrsu lijep narodni običaj, da 
se darivaju šarenim jajima ili »pisanicama«. Lijepe narodne obi- 
čaje treba uščuvati, a pri tom treba i škola da učini svoje tim više, 
što je i škola dio narodnog organizma, ako je »narodna škola«. 
Osim toga treba da škola bude djeci drugi dom, pa treba da u 
svemu ide uporedo s domom, a i da u mnogočem prednjači. Danas 
se već možda u mnogim krajevima zatro ovaj lijepi nar. običaj ili 
se zatire; škola dakle treba da ga oživi ili uskrisi. Tim više, što 
su pisanice bile često prave umjetnine, dokaz umjetničkog osjećanja 
hrvatskog naroda. Osim toga ima pisanica t. j. jaje i lijepo sim+- 
boličko značenje: to je simbol života, simbol Uskrsnuća Prirode, 
simbol Uskrsnuća Sina Božjega. Svi ti razlozi mislim da su dosta, 
da i taj »ručni rad« uvedemo u škole. Ne će nam zadavati pote- 
škoća — mislim ovdje u prvom redu naša sela. Spojit ćemo ga sa 
stvarnom obukom (Uskrs, pilići), računstvom, crtanjem i t. d. već 
prema potrebi. U školi ćemo dakako izrađivati jednostavnije pi- 
sanice u jednoj boji; u više boja preotelo bi nam previše vremena. | 

Samo šaranje radi se ovako (po A. Matasoviću): 

>»Prije nego jaje počnemo šarati, moramo ga skuhati, ali ne 
previše, da ne pukne kora, a dok se šara, mora biti mlako i posve 
čisto, zato ga ne smijemo hvatati nečistim, masnim prstima. | 


Pisaljice. Kako se drži pisaljiea. 


Za pravo šaranje potrebna je i posebna spravica, a to je pi- 
saljica odnosno kičica, I jedna i druga imadu sličan oblik. Drveni 
štapić od 10—15 cm, raskolimo malo s vrha, pa u procjep utak- 
nemo mali lijevčić ili cijevčicu, koju smo načinili omotavši oko 


Pisanice iz različitih krajeva (podloga u boji). 


igle komadić tankoga lima (možda onakova, kakav je na glavicama 
boca od pive i mineralnih voda, kakvim su okovane lule, ili orub- 
ljeni krajevi vrvca za vezanje cipela). U sredinu toga lijevčića od- 
nosno cijevčice možemo staviti vlas ili vlakno svile, da tanje piše. 


Pisanice iz različitih krajeva (bijela podloga). 


Sve pričvrstimo kudjeljom ili koncem. Oblik i držanje pisaljice 
pokazuje naša crtnja. 


Po jajetu pišemo voskom, koji držimo nad plamenom ili že-' 


ravom u maloj posudici, crjepiću ili limenom poklopcu škatuljice, 
tako, da je vazda tekuć. U taj se vosak umače pisaljica, a kada se 
vosak ohladi (prehladi), prigrijemo pisaljicu na vatri, ili je nanovo 
umočimo. : 

Kada je jaje našarano voskom, metne se u hladnu boju i drži 
se u njoj, dok nije nešto tamnije obojeno nego li treba da bude. 
Jaja se bojadišu žuto, crveno ili crno. Danas se uzimlju zato. 


kupovne (anilinske) boje, koje nijesu nigda tako lijepe ni trajne 


Poput onih, kojima su naši stari bojadisali pisanice. Oni su žutu 
boju pravili od kore divlje jabuke ili lupine crvenoga luka. Jedno 
su i drugo sitno srezali i kroz noć ostavili da se razmače u vodi. 
Sjutradan su to kuhali dva sata, pridodavši mrvu slanca (stipse, 
kocelja, alauna). Crvenu su boju pravili od bročeva korijena, ra- 
deći sve kao i kod žute boje, samo su još dodali nešto sirutke. Crnu 
su boju pravili od johine kore, i opet na isti način kao žutu, samo 
su umjesto slanca dodali zelenu galicu. 

Kada su jaja obojena, izvade se i posuše, a onda umotaju na 
čas u vruću krpu, koju smo prekuhali u vreloj vodi. Tako se 
omekša vosak na jajetu, pa ga možemo lijepo skinuti tupim nožem, 
i onda se na mjestu, gdje se vosak držao, pa se zato nije uhvatila 
boja, pokažu bijele šare t. j. naravna boja jajeta. 

Kada je sve to gotovo, namasti se pisanica uljenom krpicom 
ili komadićem slanine, da dobije lijepi sjaj. 

U nekim krajevima pišu voskom po bojaku, a ne po čistom 
jajetu, pa onda stave jaje u rasol (vodu od kiseloga kupusa) ili ocat, 
koji izjede boju svagdje osim gdje se držao vosak. Kada je boja 
izjedena, skine se vosak i olašte pisanice kao obično. Na ovim su 
pisanicama ornamenti tamni, a podloga bijela. « 


Zlatko Špoljar, učitelj: 


Šaranje tikvica. 


U nekim krajevima Slavonije šara narod tikvice različita ob- 
lika. Išarane tikvice često su prava umjetnina, pa su već neki 
s uspjehom pokušali, da te ornamente prenesu i na druge podloge. 
U novije se vrijeme i taj umjetnički rad pomalo gubi i nestaje, 
kao što nestaje i narodna nošnja i mnogi narodni običaji. Ubija ih 
industrijski napredak i grozničava žurba u borbi za egzistenciju, 
koja je uslijed porasta pučanstva zahvatila i naša sela. To dobro 
ocrtava A, Matasović u 2. broju »Narodne starine«, gdje pišući o 
propadanju tikvičarstva veli: »Naš seljak ne može tratiti vrijeme ša- 

rajući tikvice, kad imade toliko drugih korisnih radova, za koje 
također često nema dovoljno vremena«. I da se iščezavanje tikvi- 
čarstva, taj dragocjeni dokumenat umjetničkog shvaćanja hrv. na- 
roda u Slavoniji, nekako nadoknadi, preporuča Matasović, da se u 


k Vrsti tikvica. 
1. Nategača (teglica). 2. Lijevak. 3. Obična 
tikvica. 4. Vodenjak s krpelama. 5. Korica. 
6. Rg. 7. Prerez tikvica, kojoj se žigom 
vade sjemenke i žilice. 


pučkim školama ne napusti crtanje po predlošcima, a predlošci da 
budu izrađeni prema ornamentima na tikvicama. Posebne bi 
crtanke trebale biti za ženske s nacrtima za ženski vez, a posebne 
za muške s nacrtima s tikvica i drvenih narodnih rukotvorina. 
Predlaže to za to, što se tamo, gdje je tikvičarstvo prestalo, pa se 


Nož za šaranje tikvica (»šarač«). 


opet uskrisilo, opazila dekadenca u sadržaju ornamentike, izradbi 
i kompoziciji. Možda je tom pobudom, izašla već i mapa ornamenta 
s tikvica. Pa i dobro je, da se ornamenti s tikvica i drugih rukotvo- 
rina unose u osnovnu šolu, jer škola treba da je prožeta narodnim 
duhom i da sve produkte narodne kulture njeguje, pa to mi svuda 
naglašujemo i provodimo u ovim napucima za ručni rad. No držim, 
da mi možemo njegovati i prvotni produkt, t. j. izradbu išaranih 


dt 


tikvica; tim više, što i tu možemo provesti načelo koncentracije 
obuke. Mi možemo: ' 

1. U jeseni pripremati tlo za tikvice (gospodarstvo); 

.2. U proljeće zasijati tikvice i motriti razvitak sjemena, po- 
stanak i razvitak biljke (biološki pokusi, koji se mogu dovesti u 
vezi s računstvom); ' 

3. Crtati list i plod tikvica; 

4. Prirediti od tikvica-teglica teglicu (prirodoslovlje); 

9. Napokon preduzeti šaranje tikvica (ručni rad). 

Ornamenti sa tikvica. 
1. Okno. II. Šare. III. Vez. IV. Grana _(1. 
početak grane; a) riba; b) jezik; 2. lipov list 
i cvijet; 3. hrastov list i cvijet; 4. potoč- 
nica; 5. vezov list; 6. tulipan; 7. klas; 
8. ružica). V. Zubre i zubrice. VI. Ubocana - 
mrežica. VII. Sunce (ili svastika). VIII. 
Zvijezda. IX. Nareskana crta. 


Tu bi se dalo uplesti još koji momenat, koji bi bio od vrijed- 
nosti za obuku (promatranje oblika, kako se plod razvija, ako se 
stisne sa dvije daske i t. d.), ali ovo je za razumijevanje dosta. 

; Tikve* ne valjaju za jelo, pa se u tu svrhu i ne sade, već 


samo u uresne svrhe (sitne vrsti s plodom sličnim naranči, kruški 


* U nekim krajevima zovu i bundeve tikvama; ali to treba dobro razli- 
kovati. Svi klišeji u ovom članku uzeti su iz »Nar. Starine«. 

ili jabuci) ili za neko posuđe (teglice, lijevke, hrgove za čuvanje te- 
kućina, za spremanje sjemenja i t. d.). To je posuđe narod islikao, 
vrlo duhovito komponiranim ornamentima — to su naše išarane 
tikvice, što ih nađemo i na gospodskim stolovima uz uresne.pred- 
mete iz venecijanskog stakla. Ako je i materijal skroman, ali su če- 
sto prave umjetnine; naše su, pa su nam milije od blistavih pred+ 
meta iz tuđine. : 

Za naš rad potrebne tikve oblika kao boca siju se u travnju 
(narod ih sije na Veliku Subotu) u dobro pognojenu zemlju svinj- 
skim gnojem uz kakovu ogradu, da se mogu penjati. Kad plodovi 


rastu, moraju visjeti, da im se »vrat« ne iskvari. Ako se mlada 


tikva, dok još raste, metne između dviju glatkih daščica i pusti se, 
da tako dalje raste, izraste tikva plosnata kao čutura. Kada dozriju 
(u listopadu ili u studenomu), ali ne previše, onda valjaju za ša- 
ranje. Obično ostaju na lozi do prvoga mraza, a onda se skinu i 
“suše kraj peći ili u dimnjaku. Kad se osuše, ostruže se vanjska ko- 
žica staklom, provrtaju:se nožem, svrdlom ili im se otvor načini 
tako, da se probuši usijanim željezom (to će, dakako, izvesti uči- 
telj), a onda se istresu sjemenke i »meso«. Tikva se ispere lugom ili 
sodom, da izgubi miris, a onda se isplahnu vodom. Sada je priprav- 
ljena za šaranje. 

Za šaranje treba nož »šarač«, koji se načini od obične škljoce, 
kako pokazuje slika. Šare se najprije nacrtaju olovkom, a onda se 
zarežu šaračem u koru. Sada se guščijim perom namočenim u du- 
šičnu kiselinu (HNO,) prelazi preko udubina, i namazana se mje- 
sta prigriju na svijeći, da se osuše. Od dušične kiseline potamne. 
Tikvica se namaže mašću ili voskom i onda se krpom izgladi, da 
dobije sjaj. S dušičnom kiselinom valja biti oprezan, za to će to ra- 
.diti sam učitelj ili pod strogim nadzorom najspretniji učenici. 

Ima 6 vrsta ornamenata: zubra, šara, vez, grana, okno i ru- 
žica. Što se pod kojim razumijeva, vidi se na slici. Ornamente s na- 
ših tikvica izdala je učiteljica ženske građanske škole II. u Zagrebu 
gđa Draga Kovačević. 

Kad je šaranje gotovo, može se tikvica i pocrniti. Komadić se 
lanene krpe dobro namaže mašću, pa se zapali, no pazi se, da ne iz- 
gori, nego samo da se pretvori u ugalj. Može se zapaliti i orahova 
jezgra, što je u mnogim krajevima i običnije. Dobivenim masnim 
ugljenom natare se tikvica. Ugalj pozapada u rezotine, te se na 
tikvici pokažu lijepe crne crte, a od masti poprimi tikvičina kora 

poseban sjaj i boju. Da taj sjaj bude što ljepši, namaže se tikvica 
još čistom mašću, pa se dobro ugrije na vatri, da kora upije mast. 

Sve ove radnje radit će stariji učenici, pa možda i opetovničari. 
Zahtijevaju pomnju i spretnu ruku, Radnje im u prvo vrijeme ne: 
će biti precizne, ali možda se ipak koji kasnije sjeti, pa stane u do- 
kolici šarati tikvice. Možda će to raditi na paši, kao što su radili 
njegovi predi, ili će možda raditi u zimi, pa ako bude u njemu sli- 
karskog dara, stvorit će i nešto nova, lijepa. A da ima ukusa i 
dara, dokazuje prošlost tikvičarstva.* 


Stjepan Štromar, učitelj (Vel. Mlaka): 


Radovi iz drva. 


F Za naše osnovne škole i opetovnice po selima od posebne su 
vrijednosti radovi iz drva. Tu treba većinom izrađivati predmete. 
potrebne u kućanstvu i gospodarstvu, ali i dječje igračke. Pa i 
uopće treba da ima sav taj rad barem u nižim .godištima više ka- 
rakter igre; ozbiljan rad Počinje istom u V. godištu, odnosno u 
opetovnici. 

Predmeti se izrađuju ili u naravnoj veličini ili kao modeli. 
Predmeti teže izradbe radit će se u višim godištima i u opetovnici,. 
lakši i jednostavniji u nižim godištima, U ovoj zbirci nacrta imade. 
i takovih, koji će se moći izraditi samo u povoljnim (označeni su 
sa *) ili u vrlo povoljnim prilikama** (označeni sa **), Kod mnogih 
trebat će i pomoći od kuće, od roditelja (djeca će donijeti izbla- 
njanu daščicu od kuće); takova saradnja doma i škole samo je na: 
korist potonjoj. Praktičan učitelj uopće će se pri tom držati načela:: 
radi, što se može i što ne zadaje djeci većih poteškoća s nikoje. 
strane. U ovoj zbirci većina predmeta izradit će se bez poteškoća. 

Kako spomenusmo, ručni rad iz drva od velike je vrijednosti. 
za seoske škole; djeca vježbaju i ruku i oko, vježbaju se u mje-- 
renju, priučavaju se na tačnost, a to sve ima vrijednost i za kasniji 
Život seljaka, koji je prinužden, da veći dio predmeta potrebnih u: 
gospodarstvu i kućanstvu izrađuje sam i sa jednostavnim alatom. 


* Detaljnije o šaranju tikvice naći ćeš u »Nar. starini« br. 2., odakle su i 


. Uzete naše slike. Sama uputa o šaranju tikvica sastavljena je po članku A, Ma- 


lasovića u »Nar. Starini«. 
ija Tj. gdje ima posebna radionica i alat, a uposlit će se učenici, koji su. 
razvijeniji, dakle u opetovnici. : ik 

Ako i nije zadaća osnovne škole, da u ručnomu radu ide za tim, 
da se postigne tehničko savršenstvo učenika u izrađivanju poje- 
odinih predmeta, a ono ipak treba da daje temelje vještini izrađi- 
vanja takovih predmeta potrebnih za život . 


I. PREDMETI ZA IZRADBU U OSNOVNOJ ŠKOLI. 


Klinci. (Sl. 1.). Učitelj upozori djecu, da skupljaju kod kuće 
dnevno ispaljene žigice. Drvca žigica već su izrađena. Ispaljeni dio 
žigice se odreže, koje na donjem dijelu na sve četiri strane malo 
zarežu, i klinčić je gotov. 

Kočići za cvijeće u cvjetnjaku. (Sl. 2.). Gra đa: Ravno izrasla 
palac debela jasenova šiba, Izradba: Djeca olupe sa šibe. koru. 
Odmjere odozdo 20 em, te prema dolje (štap ili kočić) zašilje, dok 
gornji kraj zarube (ostaje tup). Kočić je dug 1 m 20 em. Cijeli ko- 
čić sa usijanom šipkom na vatri ornamentiraju valovnicama ili 
istočkaju točkama. 


Vreteno: (Sl. 3.). Gra đa: Palac debeo štap od divlje kruške. 
Duljina vretena 35 cm, a promjer 2 do 2 i pol cm. 

* Ukras vretena: Razbijeljenom željeznom šipkom vrh istočkan; 
glavica vretena sa tri malo u glavicu urezana okruga; između njih 
ornamenat šipkom u znaku X; trup vretena dva malo u trup ure- 
zana okruga, a između njih ornamenat, kao na glavici. 

Donji dio vretena ostane neornamentiran. 
Nasadi za dlijeta'i pile. (SL. 4. i 5.). Građa: Jasenova mla- 
dica, duga 12 cm, a debela 2 i pol cm. 


a) Nasad za dlijeto. (Sl. 4.). 


Odozgo mala urezotina unaokolo nasada. U sredini ornamen- 
tirano usijanom šipkom znakom X X X, a od c—d usijanom Ššip- 
kom istačkano. 

U donji dio usađuje se dlijeto. 


b) Nasad za pile. (Slika 5.). 
Gornji dio je dug 7 cm. Odozgo 2 i pol cm prema donjoj strani 
jest najširi, t. j. 3 cm — kod šestog centimetra sužuje na 2 em, a 
onda do sedmoga opet izlazi prema vani. 

TABLA XIII. Radovi iz drva. Crtala gdica Zdenka Sertić. 


Špoljar: Ručni rad. 

Donji dio dug je 5.cm, a u promjeru svuda jednak, t. j. 2 i 
pol cm. 

Cio držak jednostavan, bez ornamentiranja. 

Držalo za pero. (S. 6.) Građa: Tvrdo drvo. 

Duljina: 15—18 cm, debljina prednjeg dijela 0.8—1 cm, 
prema stražnjem dijelu se sužuje, kako pokazuje slika. Ornamen- 
tiranje kao na slici, ali može otpasti. Izgladi se najprije staklom, a 
onda smirkom. Sprijeda se udube zarez za pero. 


- ** Preslica. (Sl. 7.). Izrađivanje u naravnoj veličini. Građa: 


Jasenova daščica, duga 125 cm, debela 2 cm. 


Opis: Gornji dio (glava) dugačak 45—50 cm se prema vrhu, 


sve više sužuje i završava sulici sličnoj kosoj četvorini. Propor- 
cionalno se nacrta na istesanu daščicu, a onda ornamentira nožem. 
Donji dio gn) je vitak. Izradbu pokazuje slika. Duljina drška: 
75 cm. 


Toporišta ( držala), kosišta. (Izrađivanje umarijeno.) Građa: 
Suha bukovina (štapovi se izrezuju od cjepanica). 

Toporište za motiku. (Sl. 8.) a) Donji dio dug 10 em; donja mu 
je strana okrugla, a gornja plosnata, radi nasađivanja motike, te 
za pol cm viša od gornjega dijela. 

Plosnata je jedna strana radi umetanja čivije, kada se motika 
nasađuje. : 

b) Gornji dio dug je 30 cm, a promjer 2 em, jer je sav-okrugao. 

Držalo za lopatu. (Sl. 9.) Cijela duljina = 50 em; gornji dio = 
40 em, a donji zašiljen radi nasada lopate, dug 10 em. 

Kosište, (Sl. 10.) Cijela duljina 28 cm. Prva.kuka 1 cm i 1 cm, 


a druga 2 i 2 cm na stranu, 
Između prve i druge kuke 12 cm. Ostalo kosište 15 cm dugo. 


Jaram. (SL 11.) (Izrađivanje“ umanjeno) Građa: Bukovo 
suho drvo od cjepanice. 

a) Gornji dio jarma. Cijela dede 18 cm. Od lijevoga i Sea 
noga kraja 3 em ravna duljina; zatim uvala za vrat vola, duga 5 cm, 
a sredina između lijeve i desne uvale ravna i 2 cm dugačka. U sre- 
dini lijevog i desnog ravnog kraja provrta se rupa u promjeru 1 


cm. Rupe su potrebne za klinove, kada se volovi upregnu. — 


Debljina gornjeg dijela: 1 i pol em. 


83 


b) Lopata, duga 10 em, od drška na lijevu i desnu stranu 5 em 
1i pol cm prema unutra provrtaju djeca u promjeru 1 cm, kao na 
gornjem dijelu radi klinova. 

Debljina donjeg kraja 1i pol cm, a širina gornjeg i donjeg 
dijela 3 cm. 

c) Spojnica kroz sredinu jarma 1 cm široka i 1 cm debela,.a 
10 cm duga. Usadi se kroz sredinu gornjeg i donjeg dijela. 

d) Klinovi, lijevi i desni, dugi 10 cm, gore s okruglom  glavi- 
com u promjeru 1 cm. 

Služe kao zatvor, kada su volovi uprugnuti, 

€) U sredini spojnice pričvršćen .je mali željezni prsten, koji 
služi za kvačenje jarma na rudo, kada volovi vuku. 

£) Od srednje spojnice prema lijevoj i desnoj strani dvije zavi- 
nute 15 cm duge, a 7 mm široke dašćice, Od sredine udaljene 4 cm 
na svaku stranu. 

Lopata i grablje. (Izrađivanje pon Građa: Bukovo 
drvo. 

Lopata (Sl. 12.) ud Držak lopate dugačak 40 em, a pročijes 
2 cm. 

b) lopata, duga 10 cm, od drška na lijevu i desnu stranu 3 cm 
namještena, a debljina lopate 2 cm, dok se prema donjoj šiljatoj 
strani sužuje na pol cm debljine. 

Grablje (Sl. 13.): a) Držalo okruglo, promjer 2 cm, a duljina 50 
cm. b) Donji dio grabalja dug 25 em, a purugno već pačetvo- 
rina po 2 cm debela i široka. ž 

Od lijeve i desne strane odmjeri se 2 em i provrtaju se rupice 
za klinove. 

Ostatak od 21 em razdijeli se tako, da na svaka 3 cm dođe 
jedna rupica za klin. U svemu nasade djeca 7 klinova. | 

c) Klin (zub) je dug 5 em i to donji dio za usađivanje 2 cm, 
a ostatak od 3 em ostaje vani. Zub imade na gornjem dijelu malu 
kuglicu, da ne ispane iz grabalja. 

d) Ljeskov obruč jest obična, kao dječji prst debela ijedkova 
šiba, duga 22 cm, a provedena kroz provrtanu rupicu na donjem 
kraju držala i usađena u rupice na poprečni donji dio, da grablje 
budu čvršće. 


Sprava za branje voća (Sl. 14.). Gra đa: Daska od jelovine ili 
od mekanog drva. 

Izradba: Gornji dio (košarica za hvatanje ploda) ispili se 
ili izreže u formi kruga s promjerom 12—15 m, a donji dio je 
držak širok 5—6 em. Na obodu okruga navrtaju se rupice, u koje 
se zabijaju drveni klinci i isprepletu vrbovim prućem. Držak se 
može pribiti čavlima na motku. 

Još je bolje, ako se košarica izradi bez drška; u sredini pro- 
vrta i nasadi na ljeskov prut — što dulji, to. bolji. 

Dno košarice podstavi se vunenom krpom, da se plod ne 
ozlijedi. ' 

Ljestvica za cvijeće. (Sl. 15.). Građa: Drvo od ika kruške 
ili jasena. 

Lijeva i desna strana pje duga je 40 cm, a debela | i široka 
1i pol em. 

Gornji je razmak 18 cm, a donji 12i pol cm. Priječke razmak- 
= nute jedna od druge 5 em, a debljina im je i širina 1 cm. U svemu 
imade 7 prečaka. 

Ornamentiranje: Priječke, kao i obje strane ornamen- 
tiraju se usijanom željeznom šipkom — prema ukusu učenika (to- 
čkama, znakom X, crticama i t. d.). 

. Ljestvica za kola (Sl. 16.) Gra đa: Drvo jasenovo. 

izradba slična kao kod ljestvica za cvijeće. Obje su strane 
duge 40 cm, izrađene okruglo u promjeru 14 cm. Razmak među 
stranicama gore i dolje po 12 i pol em. 

Priječke se usađuju u razmaku od 5 em u svemu 7 komada, 
Priječke su okrugle u promjeru 1 cm. 

Izrađuju se dva komada, kao kod velikih kola, bez ornamen- 
tiranja. Ž 

Klupica. (Sl. 17.). Građa: Jelova daščica. 

Jelova daščica duga 25 em, široka 10 cm, debela 1 cm, sta- 
klom izrađena. 2 i pol cm od lijevog i desnog kraja provrlane su 
4 rupice u promjeru 1 cm, u koje se onda usade okrugle 1 em 
debele, a 10 cm duge nožice. 

Ornamentiranje: Usijanom se šipkom ornamentira 


klupica raznim cvjetovima (visibaba, jagorčevina, ruže, listovi raz- 
nih biljaka i t. d.). 


Polica za knjige. (Sl. 18.) Građa: Daščice iz mekanog ili ne 
pretvrdog drva, debele 4—5 mm. Izradba: Duljina 20—30 em, 


85 


širina police 6—8 cm. Ozgo letvica s rupicom u obliku srca, gdje 
se polica objesi. Sve se pribije čavlićima. 


Stol. (SL. 17.) Građa: Jelova daščica. 


Obična jelova daščica duga 25 cm, široka 15 em, a debela 1 
em. Na sve četiri strane 4 cm, od lijeva i desna izvrtaju djeca 
luknjice u promjeru 1% cm, u koje se usađuju nožice. Nožice su 
okrugle, 1 i pol cm debele, a 10 cm duge. 

Ornamentiranje: Ploča od stola se ornamenlira raznim 
nim voćem (jabukama, kajsijama, kruškama, trešnjama i t. d), što 
predmet čini osobito lijepim. Ornamentiranje provode djeca usi- 
janom željeznom šipkom, 


Kućica za ptice. (Sl. 19.) Grada: Jelove daščice. Prema slici 
ispile djeca daščice i to: 2 postrane dugačke sprijeda 15 cm, 
straga 18 cm, ozdo 13 em; prednju: 15X13 em, imade rupu za 
ulazak i izlazak ptica i pred njom motčicu za stajanje; stražnju: 
138 X 18 em, pod: 13 X 17 em; krov: 13 X 18 em, sprijeda štiti 
ulazak od kiše. Daščice se pribiju čavlićima. Kućica se može oli- 
čiti zelenom uljenom bojom, pa se postavi u voćnjaku ili u vrtu na 
stupić ili na krošnjastu voćku, U zimi djeca sabiru mrvice i hrane 
ptice. 


H. PREDMETI ZA IZRADBU U 1.i1l. TEČAJU OPETOVNICE. 


Kuhača za miješanje žganaca. (Sl. 20.) Građa: Bukovo drvo 
(od cjepanice). 

Dulina daščice 33% em. Držak gore zaokružen, okrugao, 3 
cm u promjeru, te se do duljine od 11 cm po malo sužuje. Od 
toga mjesta u duljini od 3 cm napušta se prema vani na lijevoj i 
desnoj strani, a nakon toga u duljini od 19% em izrađuju djeca da- 
ščicu, debelu 8 mm, koja je na donjem dijelu zaokružena. 

Ta je daščica, t. j. donji dio kuhače, kojim se žganci miješaju, 
na svom gornjemi kraju široka 5 cm, a na donjem kraju, gdje ju 
djeca počinje zaokruživati, široka je 4em. 

Žlica za miješanje začina (zafriga). (Sl. 21.) Građa: Bukova 
daščica, duga 30 cm, široka 4 cm, a debela 1 cm. 

Donji dio je okrugao u promjeru 4 cm (4 cm širok i dug). Cio 
taj dio izdubu djeca 7 mm duboko. Ostatak od 26 em, t. j. držak ili 
gornji dio žlice izrađuju okruglo u promjeru od 1 em debljine 

Prema upotrebi ove vrste žlice kod malih, srednjih i velikih, 
mogu se izrađivati manje i. veće žlice.: 

Dimenzije daje učitelj prema potrebi. 

* Podloga za tintarnicu. (SL. 22.). Građa: Bukovo ili jase- 
novo drvo. 

Duljina daščice 12 cm, širina 12 cm, a debljina (visina) 3 em. 

Od jednog kraja odmjere 1 i pol em i po duljini povuku vodo- 
ravnu crtu. Od dobivene crte odmjere opet 3 cm i povuku duljinom 
drugu vodoravnu. crtu. 

Između dobivenih crta izdubu cijelom duljinom 1 em duboku 
udubinu (kao žlijeb). Ta udubina služi za odlaganje držala prigo- 
dom pisanja. < 

Na ostalom prostoru nađu središte, te šestilom označe krug u 
promjeru od 7 em. U označenom krugu prave udubinu 2% cm du- 
boku. Ta udubina služi za smještenje tintarnice. ' 

Cijelu daščicu mogu oličiti sa violet bojom ili ostaviti. neoli- 
čenu, te je usijanom šipkom ornamentirati prema vlastitom ukusu 
ili predlošcima. 

*. Kutija za kredu ili soljenka. (Sl. 23.). Građa: Tvrđe drvo, 
debelo 5—10 mm. : 

oIzradba: Originalna veličina: visina 15 em, stražnja da- 
ščica 25 cm. Širina sprijeda 15 cm, sa strane 20 -cm. Poklopac se 
umetne tako, da se sa strane pribiju čavljići. Ornamentiranje: cik- 
cak crte i srca. Daščice se pribiju čavlićima. 


daščice 1 cm debele. 

a) Donja i gornja strana škrinjice (pod i pokrovac). 

Dvije daščice 12 cm duge, a 8 cm široke. Stranice duge 12 cm. 
Oko poda t. j. oko daščice ovih četiriju daščica obiju se stranice 
duge 12 cm, dok kraće stranice od 8 cm daju visinu škrinjice. 

Jedna se strana označi kao prednja, te se u sredini odozgo 
1 cm prema dolje pričvrsti mali željezni prsten. 

Time je donji dio škrinjice gotov. 

b) četiri daščice 12 cm duge, 1 i pol em visoke (široke) obiju 
se oko pokrova. 

Pokrov se nakon toga pričvrsti na donji dio škrinjice pomoću 
veza. 


TABLA XIV. Radovi iz drva. Crtala gđica Zdenka Sertić. 

Veze pričvrste djeca od lijevog i desnog kraja 4 cm prema 
unutra. 

Sa prednje strane pokrovca u sredini pričvrsti se mala kva- 
čica (srpu slična), od koje donji dio (srpolik) zalazi u željezni 
prsten i tako škrinjicu zatvorimo. Kvačica se zato pričvrsti na po- 
lovicu tako, da se može pomicati na lijevo i na desno poradi za- 
tvaranja i otvaranja škrinjice. 

** Sanduk za rubine i t.d. (Sl. 25.), što ga momci na selu 
upotrebljuju na svojim putovanjima. (Izrađuje se, gdje ima dobro 
opremljena radionica). Građa: Jelove daske. 

1. Donji dio sanduka: 

a) Daščica za pod 60 cm duga, 32 cm široka i 1 cm debela; 

b) prednja i stražnja strana sanduka, duga 60 em, visoka (ši- 
roka) 21 cm, a debela 1 cm, 

c) lijeva i desna strana sanduka: daščice duge 30 cm, a vi- 
soke 20 cm. 

Sve četiri daščice pričvrste se na pod sanduka i opet među 
sobom i time je donji dio sanduka gotov. 
| IL. Gornji dio sanduka: 


d) prednja i stražnja stranica su daščice 60 em. duge, 24 em. 


visoke, a 1 cm debele; 

e) lijeva i desna daščica dolje ravna, na lijevom i desnom 
kraju 24 cm visoka. Nakon 10 cm duljine je visina istih 5 cm, tako 
«da se od lijeve i desne strane kao prema gore izrežu u duljini 10 
cm, sredina od 10 cm duljine je ravna, 

Zatim se izrežu 3 daščice duge 60 cm, 10 em široke i 1 cm 
debele, te se na lijevu i desnu stranu pričvrste čavlićima. Poslije 
se na lijevu i desnu stranu pričvrste obje daščice i time je gornji 
dio sanduka (pokrovac) gotov. 

Pokrovac sanduka pričvrsti se na Pong dio pomoću dviju že- 
ljeznih veza, 

Na donji dio sanduka s prednje strane u sredini (od lijeva na 
desno), a 4i pom em odozgo pričvrsti se željezni prsten. 

Na gornji dio sanduka (pokrov) s prednje strane u sredini od 
lijeva na desno pričvrsti se limeni zatvarač, od koga dio I. treba 
na pokrovac pričvrstiti, dok dio III. pada na donji dio sanduka, te 
se rezotina pod 4. spusti preko prstena, a žatim se preko prstena 
provede lokot za zatvaranje sanduka, 

Na srednju daščicu pokrovca u sredini pričvrsti se limena. 
daščica s ručnim željeznim drškom za nošenje kovčega. 


Žlica za grabljenje brašna. (Sl. 26.) Gra đa: Bukovo ili topo- 


olovo drvo. Izrađuje se u jednome komadu kao model. U naravnoj. 


veličini bilo bi preteško, jer su djeca preslaba, a i nemaju za to. 
alata. Veličina po volji, a izradbu pokazuje slika. 


Viljuška (Sl. 27.) Grada: Daščica od divlje kruške 22 em 
duga, 2% cm široka, a 1 cm debela. 

Gornji dio daščice je zaokružen, a nakon daliva od 5 cm po- 
činje suživanje drška na 1% cm tako, da je uski dio drška dug 11_ 
cm. Nakon ove duljine izrađuju djeca 3 zuba po 1% em široka, a. 
6 cm duga. - 

Između srednjega zuba te lijevog vanjskog i desnog ostaje- 
razmak od 1% em. - 


Stalak za nož i viljušku. (St 28.). Grada: Tvrdo drvo. 

Izradba: Naravna veličina. Duljina priječke 10—12 em, du-- 
ljina križića 4—5 em. 

Žlica (kašika). (SL 29) Građa: Jasenova daščica 22 em 
duga, 2% cm široka. Gornji dio zaokružen. Nakon duljine od 5 em. 
suživanje drška na 1 i pol cm tako, da je uski dio drška dug 11 em.. 

Donji jajetu sličan komad dug 9 em, te se na cijeloj duljini iz-- 
dube 7 mm duboko. | 

Vješalica za kapute, (SL. 30.) Grada: Bukova daščica duga. 
38 em, široka 5 cm, a 1 cm debela. Na daščici narišu djeca vješa- 
licu 2 cm široku, koju iz daščice ispiljuju, dok isjenčane dijelove: 
daščice odbace. ; . 

Kroz sredinu vješalice odozgo prema dolje provrta se rupica, . 
a u nju usadi šaraf sa malim pine da se vješalica ure 
zakvačiti. 


Stolna tasa za kavni pribor. (Sl. 31.) Gra đa: Bukova ili jase-- 
nova daščica duga 32 cm, široka 21 cin, a debela # cm. 

b) Dva komadića duga 32 cm, visoka 1% cm, na donjem kraju: 
široka 1% cm, a na gornjem 8 mm. Donji dio sa širinom od 1% em, 
metnu djeca s lijeve i desne strane tase po duljini i odozdo preko: 
daščice malenim vijcima pričvrste na donju daščicu (pod). 

c) Zatim izrađuju 2 komadića za užu stranu podnice, koja su 
duga 21 cm, dolje široka 14 cm, a gore 8 mm. 

Ova se dva komadića namjeste donjim svojim širim krajem 


na lijevoj i desnoj strani tase i odozdo se preko podnice šarafićima 


pričvrste. 
Ornamentiranje: Usijanom šipkom izrađuje se dia po 
volji. 


111. PREDMETI ZA IZRADBU U 111. TEČAJU OPETOVNICE. 


** Tronožac (stolac) (Sl. 32.) Gra đa: Bukova daska (planka) 
izreže se okruglo u promjeru 30 cm, a debelo 5 cm 

Od oboda kruga u obliku istostranična trokuta odmjeri se du- 

“ljina, te se na označenim mjestima provrtaju svrdlom 5 em daleko 

od oboda kruga rupe u promjeru 2% em. U svaku rupu usadi se po 
jedna nožica okrugla u promjeru 2% cm, a duga 35 cm. 

Stalak za krušno korito. (SL 33.) Gra đa: Tvrdo drvo. 

Izradba: Poni se kao model prema slici. Veličina 
po volji. 


Stupa za konoplju. (SL 34.) Građa: Tvrdo ba 

Izradba: Izrađuje se kao model prema slici. Veličina 
po volji. : i 

Klinčanica: sa tri klina. (Sl. 35.) Gra đa: Jelovo drvo. 

a) Daska duga 60 cm, široka 15 cm, a debela 24 em izbla- 
njana. Bridove na prednjoj strani, gornji, donji, lijevi i desni — 
malo blanjalom oduzeti. 

U sredini daske provrta se rupa u promjeru 1% em, a zatim 
na lijevu i desnu stranu opet od središta 15 em daleko po jedna 
rupa u promjeru od 1% cm. U te se rupe namjeste klinovi. 

b) Klinovi 12 em dugi, a 2 cm široki i 2 cm visoki (uglasti), na 
vrhu malo prema gore zavinuti i završeni malom glavicom. 

* Lopata (grabljača za presipanje žita). (SI. A Građa: 
dode ili bukovo drvo, dugačko 1 m 20 em. 


Donji dio dug 25 cm, 18 cm širok, a 8 cm debeo (visok). Taj. 


se komad (od lijeve do desne strane) izdube tako, da ostane dub- 
ljina dijela za grabljenje 2 cm debela: 

Gornji dio ili držak 95 em dug, okrugao je u pe 3?/, cm, 
te je prema gornjem kraju nešto malo uži. 

Za izradbu potrebno je oruđe za dubljenje, a mogu izvesti 
vješti i jači učenici. Slabiji rade model; veličina po volji. 

** Valjak za valjanje tijesta. (Sl. 37.) Građa: Drvo bukovo 
ili grabrovo, okruglo u promjeru 8 cm, a dugo 35 em. Na lijevom 
i desnom kraju u sredini udubljene rupe u promjeru 1% cm, u 
3 cm duboke, u koje se usadi sa svake strane po jedan klin 13% 
cm dug. 

Za izradbu potrebna je radionica s dobrim alatom. Model se 
može izraditi i u osnovnoj školi. 


* Stalak za božićno drvce. (SI. 38.) Građa: Jelovo drvo (letvice). 
drvo (letvice). 

Dvije letvice 30 cm Za. 44 cm šeske“ a četiri i aa cm vi- 
soke (debele). Sredinom se zareže jedna i druga letvica, do polo- 
vice. Između rezova se drvo iskopa, a letvice jedna na drugu pri- 
čvrste. Kroz sredinu jedne i druge provrta se luknja (rupa) u pro- 
mjeru 3 cm, u koju se usađuje božićno drvce, 


* Jarac za piljenje drva. (Sl. 39.) Građa: Bukovo drvo. ja; : 
rađuje se ili u naravnoj veličini (veličina po potrebi) ili model (u 
osnovnoj školi). 


IV. SAMOSTALNO IZRAĐIVANJE PREDMETA RUČNOGA 
RADA (NADOPUNA I.—IV. SKUPINE): 
* Raška (Sl. 40.) za namatanje pređe. Gradnja: Poput ka- 
žiputa debela 80 cm duga ravna klenova šiba ili šiba od divlje 


kruške. Na vrhu rašljasta. Svaka raška na vrhu duga 12 em, 


Ukupna duljina 92 em. 

Na donjem kraju pričvršćena daščica, ga 25 cm, a Mir 
3 em, debela 1.cm. Mekano drvo (jelovina). 

iDaščica je u sredini izdubljena, da se može na donji dio šibe | 
pričvrstiti. 


Viljuška za pljevljenje vrta. (Sl. 41) Grada: Prut pitoma ke- 
stena. Debljina u promjeru 2% cm. Duljina 25 em. Držak viljuške 


10 cm dug. Na ostalom 15 cm dugom dijelu ispile se 3 zuba po 


% cm u promjeru. Zubi su na vrhu šiljasti. 


Brana. (Sl. 42.) Građa: Bukovo drvo. 

Izrađuje se kao model. Lijeva i desna strana brane duga 20 
cm, široka 2 em, a debela 2 em. ? 

Poprečne daščice: 1 cm širine i debljine (kvadrat). Lijevu i 
desnu stranicu između 2. i 8. cm 4%—5?/, em, — 8.3—9.3 em, 121i 

i 13 cm, i 19%—16% cm, svuda urezata 1 em duboko i u sredini se 
na jednom i drugom kraju čavlićem pričvrsti. 

Širina brane odozgo 5 cm, a odozdo 10 cm između lijeve i 
desne strane. Sa stranicama je cjelokupna širina gore 9 cm, a dolje 
14 em. 

U udubinama lijeve i desne stranice pričvršćene su poprečne 
gredice. Kroz sredinu zabiju se tanki 2—>2% cm dugi čavlići. — 
Čavlić od čavlića 1 cm daleko, kroz svih 5 (pet) poprečnih gredica. 
U sredini prve poprečne gredice pričvrsti se mala karičica, za koju 
se pričvršćuje vagir. 

Batić za tucanje mesa. (Sl. 43.) Građa: Tvrdo drvo: buko- 
vina ili grabrovina. Okrugli trupčić dug 10 cm, a u promjeru 3 em. 
U sredini s duljine, naime između 4 cm i 24 mm, te 5 em i 7% mm, 
provrtana je rupa. Njen promjer je prema tome 1% cm. U tu rupicu 
usađuje se držak. Promjer drška jest 1% mm, a duljina mu je 
20 em. 

Duljinom djeca trupčić ornamentiraju usijanom šipkom, kako 
pokazuje slika. 

Daščica za vješanje ključeva. (Sl. 44.) Građa: Mekano drvo, 
jelovina. 

Daščica je duga 12 cm, a široka 5 cm. Na gornjem kraju sa 

lijeve i desne strane 1 cm prema dolje zaobljena. Sredinom odozgo 
prema dolje 1 cm provrtana je rupica # cm u promjeru, za prevo- 
= đenje vezice, na kojoj daščica visi. Debljina daščice 1 em. 
* Okomilo. (Sl. 45.) Grada: Jelova ili kakova druga daščica, 
. debela 1—1% cm, dugačka 30 em, ispili se u istokračan trokut, koji 
se prije toga nacrta na daščici. Duljina 25—30 cm, visina po volji. 
Tačno u sredini opdnicč izreže se daščica, kako to pokazuje 'slika. 
Na vrh trokuta pričvrsti se nit, na koju se objesi kuglica od olova 
(sačma, olovno dugme). 

Kazaljka kod čitanja (Sl. 46.) Građa: Tvrdo drvo: bukovo ili 
grabrovo. 

a) Klipica duga 10 cm, a promjer # cm. Prema dolje šiljasta 
slika. 

b) Kazaljka sa srcolikim gornjim dijelom. Gornji dio u duljini 
3 cm, a širini 1% em izrađen u obliku dvostruka srca. Ispod toga 
dijela kazalo dugo 9 cm, prema dolje zašiljeno. 

TABLA XV. Radovi iz drva. Crtala gđica Zdenka Sertić. 

Obje kazaljke ornamentiraju djeca, kako to pokazuje slika, 
usijanom šipkom. 

Bušilo za rupice kod opletanja (ručni rad) (SL 47.) Građa: 


Tvrdo drvo. Bukovo ili grabrovo. Klipica duga 15 em. Gornjih 5 
cm služi kao držak kod bušenja rupica na stolnjaku, ubrusu i t. d., 


već prema tome, što se izrađuje. Gornji dio imade promjer 1% cm, 


a izradi se prema slici. 

Donji dio prema donjem kraju biva sve uži, teide u šilj. 

Ljesa (ograda). (SL. 48.) Građa:  Poprečne letvice tvrdo 
drvo, bukovo ili grabrovo. Ostale letvice mekano drvo (jelovo). 

Ljesa (ograda) imade da služi kao uzorak za ogradu dvorišta 
ili vrtova. Radi se kao model. 

Gornja i donja priječka Gino drvo), duga 30 em; široka 1% 
cu, a debela 1 cm. 

Letvice visoke 12 cm; široke 1 cm, a dobi: 4 cm Na gor- 
njem kraju zadnja 2 em idu u šiljak. Na gornju i donju priječku 
pričvršćuje se posve malim čavlićima. 

Letvice, što ih zabijamo na donju i gornju grijesi. mogu 


djeca ornamentirati usijanom = Dra po volji (točkama, križićima, 


* listićima). 

Lopatica (za metanje kruha u peć 5). (SL. 49.) Građa: S Mikene 
jelovo drvo. Radi se model. 

Daščica duga 25 em, široka 5 cm, a debela 1 cm. Na njoj djeca 
narišu krušnu lopaticu, (vidi sliku), zatim gornji dio i držak ispile. 
Gornji okrugli dio lopatice imade promjer 5 cm, te se na gornjoj i 
donjoj stranici prema kraju unaokolo sužuje do na 2—3 mm deb- 

ljine. Držak se zaokruži, te staklom izgladi kao i gornji dio lo- 
patice. 

* Nasad za šilo. (Sl. 50.) Građa: Tvrdo drvo (grabrovina). 

Trupčić 15 cm dug, 2 i # em u promjeru. Odozgo prema dolje 
mala ovalna udubina. Od trećeg centimetra pak do 8. opet ovalna 
udubina prema vani, Od 8.—9. sužuje se opet prema unutra. Zadnji 
cm, t. j. 9. do 10. gotovo je ravan, jer se na njega imade da smjesti 
limeni prsten, nakon toga što smo šilo usadili. 

Nasad za svrdlo. (Sl. 51.) Grada: Tvrdo drvo. Grabrovina. 
Trupčić okrugao, u promjeru 2% cm, dug 10 em. Prema lijevoj 
i desnoj strani od sredine ovalna udubina, U sredini rupica u pro- 
mjeru od # em, u koju se usađuje svrdao. 

Nasad za srp. (Sl. 52) Građa: Tvrdo drvo, grabrovina. 

Trupčić l4 cm dug, u promjeru 2% cm debeo. Odozgo za- 
obljen. Počevši od 10 cm prema dolje se sužuje na 1% em u pro- 
mjeru, a svršava malom glavicom. Promjer 2% cm. 


Batić za zabijanje dlijeta. (Sl. 58.) Građa: Tvrdo drvo (gra- 
brovina ili bukovina). 

Cio batić imade duljinu 16 cm. Od toga je 8 cm dugačak držak, 
a 8 em gornji-dio, to jest sam bat, koji imade oblik boce. 

Promjer gornjega dijela batića jest 4 cm. Odozgo do osmog 
centimetra biva sve uži, te prelazi u držak, kako to slika pokazuje. 

Batić (šipka) za mali bubanj. (Sl. 54) Građa: Tvrdo drvo: 
klenovina ili divlja kruška, Duljina prutića 25 cm, u promjeru 2' 
cm. Počam od 20 cm prema dolje, šiba se sužuje i svršava sa ma- 
lom glavicom, koja imade promjer 1 em i 2 mm. 

Gornji dio drška je zaobljen. 

Batić za veliki bubanj. (Sl 55.) Građa: Tvrdo drvo (gra- 
brovina ili bukovina). Duljina batića iznosi 25 em. Gornji dio drška 


. zaobljen i na njemu pričvršćena narukvica od kože. Donja strana 


je kugla u promjeru 5 cm, koja se omata kožom. 


Vagir. (SL. 56.) Građa: Tvrdo drvo ili grabrovo ili bukovo. 
Radi se kao model. Duljina trupčića 20 em, Debljina u promjeru 3 
cm. Od sredine prema lijevom i desnom kraju do trećeg centimetra 
od kraja na stražnjoj strani se nešto sužuje, tako da lijevi'i desni 
kraj bude sa 3 cm dugom glavicom završen.. U sredini uvrta se 
karičica (prsten), za pričvršćenje vagira na kola. 


Krevet. (Sl. 57.) Gra đa: Mekano drvo: jelovina. 

Izrađuje se model. Sastoji od četiri glavne daske i to: lijeva 
i desna, prednja i stražnja. 

Visina prednje i stražnje daščice = 14 cm, a širina 11 cm. — 
Debljina daščica 1 cm, Na donjem dijelu prednje i stražnje daščice 
urežu se 14 cm široke, a 4 cm visoke noge, dok gornju stranu 
prema krajevima zaoblimo, kako to slika pokazuje. 

Ornamentiranje po ukusu pojedinog izrađivača. Na lijevom 
i desnom kraju visina 4 cm. Nakon duljine od 3 em od lijeva i 
desna spušta se udubina, koja spaja lijevi i desni kraj u ravnoj crti. 

Ove dvije daščice smjeste se između prednjih dasaka, te se u 
visini, dokle su noge izrezane, sa malim čavlićima pričvrste. 

Sa unutarnje strane lijeve i desne daščice na donjem kraju 
pričvrsti se malim čavlićima * cm u kvadrat debela šipka po ci- 
jeloj duljini daščice. Zatim se izrade 4 male daščice %* debele, 1 cm 
široke i 10 cm duge, te se smjeste poprečno na ove pričvršćene 
dašćice. Povrh njih u duljini i širini smjesti se izrezani karton 
(ljepenka). ure 

.** Ormarić za odijela. (Sl. 58.) Grada: Mekano drvo (je- 
lovina). 

Sastavljen je od 6 daščica, koje su sve jednake debljine, na- 
ime 1 cm. . 

a) Gornja i donja daščica duga je 13 cm, a široka 7% em. 

b) Lijeva i desna daščica duga je 25 em, a široka 7% em. 

c) Stražnja daščica duga je 25 cm, a široka 14% em. 

Prednja daščica: širina 12 cm, a duljina odnosno visina 23 cm. 

Na stražnju daščicu pričvrste se lijeva i desna daščica, a iz- 
među njih gornja i donja. S prednje strane umetne se prednja 
daščica i na lijevoj strani odozgor i odozdo sa tankim nešto duljim 
čavlićima pričvrsti. Obijanje sviju daščica izvede se malim 
čavlićima. - 

Cio ormarić mogu djeca ili usijanom šipkom ornamentirati sa 
listovima ili cvjetovima, ili bojom obojadisati. 

Na donju stranicu po 1 cm prema unutra od krajeva pričvrste 
djeca male 2 cm visoke, a 1 em debele nožice. Širina 1 cm, vi- 
sina 2 cm. ' 

Sa unutarnje strane zadnje daščice 2 cm prema dolje po širini 
pričvrsti se daščica 1 cm široka, a 1 cm debela. U razmaku po 1 
cm zabiju se mali čavlići. Na vratima na desnoj strani u sredini 
mali prsten za otvaranje. 

* Kolica (Sl. 59.) Gra đa: Mekano drvo (jelovina, vrbovina). 
Dvije postrane daščice dugačke 20 cm izrežu se tako, da su odozdo 
dugačke 14 cm, a gore 15 cm, a široke 4 cm. Sprijeda dođe daščica 
široka: pri dnu 10 cm, gore 11 cm,_visoka 9 cm, a straga isto ta- 
kova, široka pri dnu 10 cm, gore 11.5, visoka 8 cm. Ozdo se pri- 
bije dno razmjerno veliko, sprijeda na dno oguljen vrbov prutić 
(rudo), a straga osovina od vrbovine sa kotačima, kako se vidi na 
slici. 

* Saonice. (Sl. 60.) Gra da: Mekano drvo (vrba). Duljina (bez 
ruda) 15 em, širina 10 em, visina 6—7 cm. Izradba prema slici. 
Iz vrbe se može načiniti i model saonica sa savinutim drvom. 

TABLA XVI. Radovi iz drva. Crtala gđica Zdenka Sertić. 


Špoljar: Ručni rad. 

* Podloga za cvjetne lonce. (Sl. 61.) Građa: Mekano drvo 
(jelovina ili topolovina). Podloga je sastavljena od prednje i straž- 
. nje strane, te na njih pričvršćenih letvica. | 

Prednja i stražnja strana visoke su 5 cm, a duge 15 cm, dok 
su 1 cm debele. Gornji dio je prema krajevima zaobljen. Donji je 
prema unutra u obliku brojke 3 udubljen. 

“ Letvice se pričvršćuju na prednju i stražnju stranu u razmaku 
od 1 cm malim čavlićima. Daščice sa strane mogu se ornamen- 
tirati usijanom šipkom. ' 

. Nož za rezanje papira. (Sl. 62.) Građa: Drvo jasenovo ili ja- 
vorovo. : . 

. Daščica duga 22 cm, široka 3 em, a debela 1 cm. Držak dug 
7 em, širok 3 cm, a debeo 1 em. Dio ispod drška dug 15 em, širok 
2 cm, a debeo * cm na gornjoj strani. Prema donjoj strani sužuje 
se na debljinu od 1 mm. To je naime strana, kojom režemo papir 
(arke na polovicu). Ornamenti kao na slici. 

Veslo. (Sl. 63.) Građa: Tvrdo, drvo (javor, grab ili bukva). 
Daščica:. Duljina 50 em, širina 8 cm, a debljina 1% em. 


Veslo ima dva dijela i to: držak i donji dio ili veslaču (za - 


grabljenje vode). : 

. Gornji držak dug je 30 cm. Gore i unaokolo zaokružen u pro- 
mjeru od 1% em. Zadnjih 5 em od drška napušta se prema vanjskoj 
lijevoj i desnoj strani. Donji dio ili veslača ostaje široka 8 cm te se 
prema kraju, t. j. donjoj strani zaobljuje. 

Konjić za tamburicu. (Sl. 64.) Građa: Tvrdo drvo (javor ili 
grab). Duljina 5—6 cm, visina 1% cm, debljina dolje 8 mm, a gore 
4 mm. Izrađuje se prema slici. 


V. IGRAČKE. 


Mač. (SL. 65.) Građa: Bukovo drvo. 

.Prut (ili daščica) dug (dugačka) 75 em. Držak (baičak) dug 
10 cm, a promjer 2 cm. Donji dio dug 65 em. Gornja strana do- 
njega dijela široka 1 cm, a prema dolje sužuje se na 2 mm. Zadnjih 
8 cm prelaze u šiljak. dela: 

Između drška i donjeg dijela usađena daščica 7 cm duga, 2 
cm široka, a # cm debela. Sredinom je izdubena, da se može kroz 
nju provući donji dio mača (Vidi sliku). 

Balčak se ornamentira usijanom šipkom. 

Klopotaljka. (Sl. 66.) Građa: Tvrdo drvo (glog, kruška, bu- 
kva ili grab). Ova vrst klopotaljke je posve jednostavna, a pruža 
djeci ugodnu zabavu. 

Sastoji se od dva dijela i to: drška (donji dio) i raške (gornji 
dio). Raška mora da je sa drškom iz jednoga komada, a među ra- 
škama mora biti držak najmanje od 1 cm u promjeru, 

Držak je dug 12—14 em, a jedna i druga raška po 10 cm. Pro- 
mjer drška 1% em, a raški oko 1 em. Između raški provrta se 
držak 5 cm duboko u promjeru od % em. U tu udubinu usadi se 
izrađeni klin, koji na gornjoj strani imade usađen i malim čavlićem 
pričvršćen 6 cm dug, a u promjeru ž# em debeo prutić. 

Držak stave djeca među dlanove obih ruku, te ga amo-tamo 
vrte. Uslijed toga među raškama zasađeni prutić počne da udara 
sad u jednu, sad u drugu rašku, a to proizvodi klopot. Držak se 
ornamentira usijanom šipkom. 

Vjetruška (zvijezda) od papira (Sl. 67.) Građa: Šiba i papir 
(običan ili bojadisan), te komadić žice; dugačak oko 8 cm. 

Vjetrušku izrađuju djeca osobito rado, jer ih za vjetrovitih 
dana mnogo zabavlja. : 

Šiba duga 75 cm, u promjeru oko 1 cm. Može biti i vrbova, 
jer vrba ima u sredini dobro razvijenu srčiku, pak se u nju na gor- 
njoj strani lako usadi žica. Žicu usade 4 cm duboko, zatim je 
savinu, pa tada urežu 1 cm dugu klipicu, te ju opet provuku kroz 
žicu do šibe. Nakon toga provedu kroz žicu četvorinu od malo 
debljeg papira 1% cm u kvadrat, te žicu savinu, da leži u vodorav- 
nom smjeru. Iza toga postave bojadisani papir modar, crven, smeđ, 
šaren i t. d. Zatim stave vrhove četiriju izrezanih dijelova na žicu 
i kroz njih je provedu. Poslije toga uzmu opet 1 cm dugu šibu, pro- . 


ture ju kroz žicu, a žicu nakon toga zavinu, da klipica ne može 


ispasti. Polete li djeca malo po sobi, gdje nema vjetra, držeći 
vjetrušku pred sobom, već onaj neznatan otpor uzduha pokrene 
vjetrušku, da se vrti. Vani na polju to biva još lakše, pa se vje- 
truška još bržim tempom okreće oko žice. ' 

Vjetruška na kotač sa perjem. (Sl. 68.) Gra đa: Šiba, kotačić. 
od mekana drva i perje od kreljuti guske ili pure, te žica tanka u 
duljini od 8 cm. 

Šiba ili držak vjetruške dug 25 cm, u promjeru oko 1% em. 
Na gornjem kraju kroz sredinu utura se 4 cm duboka žica. Na tu 


* 

žicu natura se opet 1 cm duga klipica, te se savine nakon toga u 
vodoravan smjer. Iza ove klipice protura se kroz žicu kotačić 
svojom sredinom, koji imade promjer 3 cm, a debeo je # em. U 
obod kotačića uvrtano je 8 rupica po 1 cm dubokim u promjeru, da 
se u rupicu može postaviti pero s kreljuti guske ili pure. Iza kota- 
čića provede se na žicu opet jedna mala klipica 1 em duga, a nakon 
loga se žica zavine, da ovu zadnju usađenu klipicu bolje drži. Sada 
se u kotačić usade pera od kreljuti, koja mogu biti i bojadisana. 

Kotačić mora biti izrađen iz lagana drva, na pr. jele ili slično i 
posve suh, da bude što laganiji, jer će tada okretanje kotačića bi- 
vati lakše. 


Ručni klopotac. (Sl. 69.) Građa: Tvrđe drvo. Kroz daščicu 
(duljina 16—20 cm) se provrta rupa, kroz koju se proturi viljuška 
iz drva sa nasađenim batićem, a taj se slobodno miče oko osovine. 
Mahanjem lijevo—desno udara batić po daščici. ' 


Mlin. (SI 70.) Građa: Vrbovina ili drugo mekano drvo. 

Djeca izgrade najprije« osovinu iz okruglog štapa dugačkog 
15—20 em, debelog 1.5—2 cm, Štap stanje tako, da u sredini 
ostane debeo, kako je bio. Izrežu nožićem daščice u obliku trokuta, 
zarežu u trupac u sredini i pričvrste. Osovina se postavi na rašlje. 

** Opetovničari mogu izraditi i kompliciran mlin iz jelovih 
daščica, kako pokazuje slika. Slika je rađena po modelu u Etno- 
grafskom muzeju u Zagrebu, što ga je izradio učenik III. ope- 
tovnice. 

Čegrtaljka. (SL —1.) Gra đa: Ne pretvrdo drvo. 

Izradbu jasno pokazuje slika. Gornji model izrađuju vještiji 
učenici; donji je jednostavniji. Daščice se pričvrste tako, da se 
produbu, a priječke se zagvozde. 

Zvrk. (SL. 72.) Građa: Orah ili lješnjak i tvrđe drvo. Orah ili 
lješnik propale se usijanom šipkom ili provrtaju. Rad iz drva po- 
kazuje slika. Na drvo se namota konac, koji se izvede napolje kroz 
rupicu. ' 

' Nebo i zemlja. Odreže se zgodna grančica, čim dulja, tim bolja, 
pa joj se pokrate pokrajne grančice, da ostanu samo kratke ku- 
kice. I vrh se prikrati. U daščici se provrta svrdlom rupica, u 
koju se pričvrsti grančica, no može se zabosti i u zemlju. To je 
»put u nebo«. Sada se odreže s kakova prutića klipić i raskoli na 


iz drva. Crtala gđica Zdenka Sertić. 

dvoje. S druge grančice odreže se kukica u obliku broja 1 (vidi 3). 
Klipiće bacaju igrači na pod ili na zemlju. Komu se okrenu obje 
bijele strane klipića, objesi kukicu na prvu rašlju, a u buduće ide 


za jedno mjesto naprijed prema »nebu«. Komu se okrenu crne 
strane, ide za 1 mjesto prema dolje, a komu se okrene jedna crna 
i jedna bijela strana, ostaje na istom mjestu. Tko prvi stigne na 
vrh, dobiva igru. 


VI. UOKVIRIVANJE SLIČICA. 


Uokvirivanje sličica vrlo je zgodan rad za osnovnu školu, a i 
koristan, jer se tako mogu uokviriti različite razglednice lijepih 
krajeva, gradova, sela, zatim umjetničke slike iz nar. povijesti, slike 
iz prirodopisa i t. d., što su ih sabrali učitelj i djeca. Ovako uokvi- 
rene sličice mjogu se objesiti na zid u školi ili na hodniku, jer ih 
staklo. štiti od prašine, muha i oštećivanja. 


U tu svrhu potrebna su stakla, koja se mogu uz neznatan no- 
vac nabaviti kod fotografa ili kod amatera. Najzgodnije su ploče 
veličine 10 X 15 (za razglednice), 13 X 18, ali i 9 X 12, samo što se 
u tom slučaju moraju razglednice prikratiti (na 8.5 X 11.5). Foto- 
grafska ploča metne se u toplu vodu, da se želatina razmoči, a onda 
se sloj skine drvcem ili nožem i staklo očisti i obriše. 


Slike lijepimo tako na staklo, da budu 0.25—0.50 em od ruba | 


stakla. Lijepi se gumiarabikom ili (još bolje!) ljepilom od škroba 
(vidi naputak za priređivanje u članku >»Izrezivanje«). Mora se pa- 
ziti, da ne zaostanu mjehurići uzduha; slika se mora dobro pri- 
tiskati tako, da vučemo dlanom desne ruke od ruba do ruba, a lije- 
vom rukom držimo ploču. Rub nepokritog stakla se očisti. Kad 

se osuši, onda pričvrstimo pečatnim voskom ili gumiranim papirom 
straga na poledini slike ozgo vrzcu ili špagu, za koju se slika objesi 
na Zid. 


Još bolji je ovaj postupak: Okolo stakla na jednoj strani pri- 
lijepi se ljepilom 1% em širok izrezani okvir kartona ( u jednom 
komadu). Zatim se oblijepi staklo okolo naokolo 1% cm širokim 
gumiranim trakom papira (crnim) tako, da s jedne i s druge strane 
buđe * cm. Takav gumirani papir dobije se u nekim knjižarama i 
trgovinama fotografskog materijala.* Zatim se stavi slika, raz- 
glednica ili kakva umjetnička slika, koja se ne lijepi. Sa donje 
strane otraga po duljini cijeloga stakla, zalijepi se 3 em široki malo 
deblji papir (smeđi, šareni i t. d.), a zatim se lijepi papir poput 
ovoga donjega preko duljine stakla. Prije nego ovaj gornji papir 
zalijepimo, stavimo primjereno dugu vrpcu, špagu, koju ispod pa- 
pira zalijepimo. Ta špaga služi za vješanje sličice na zid. Time je 
uokvirenje gotovo. Sam postupak pokazuje i slika 73. 


Ladislav Zbožinek, učitelj građ. škole u Zagrebu: 


Pletenje slame. 


Materijal za ovo pletenje mogu djeca na selu pribaviti u svako 
doba godine. Slama se mora raskoliti po polovici, a da se ne lomi, 
valja ju prije namočiti. Plete se u troje, četvoro, pise it. d. Sam 
način pletenja pokazuje najbolje slika. 


Slamom; se mogu uresiti i okviri od ljepenke, što su ih djeca 
izrezala od kartona. Od suhe se slame narežu štapići i raskole po 
polovici. Te se polovice lijepe raznim smjerovima već prema 
obliku okvira. Svaki će učenik raditi po svom ukusu, a učitelj mu 
svojim savjetom i uputama pomaže. 


Štapiće ne valja rezati tačno dugačke, kako bi trebalo prema 


širini okvira, već nešto dulje. Tačno s rubom okvira prilijepi se 


slama na unutarnjoj strani okvira, a vanjski se krajevi slame od- 
režu istom onda, kad je sva slama prilijepljena, i to svi naje- 
damput. 


* Za 25 slika, formata razglednica, stoji 10 Din. 

TABLA XVIII. Radovi iz slame. 


Na isti se način radi prsten za ubruse (valjak načinjen iz jače 
ljepenke), te obična kutija. | 

Slama se lijepi tutkalom (keljem). 

Z. Špoljar, učitelj: 
Dječje igračke iz plodova. 
. Nacrti od J. Potočnjaka. 

Već u prijašnjem poglavlju opisano je izrađivanje nekih dječjih 
igračaka iz drva i papira, a ovdje ću iznijeti način, kako se takove 
igračke mogu izrađivati iz različitih. plodova: krompira, kestena, 
žira, češera i t. d. Ne samo što izrađivanje takovih igračaka veseli 
djecu, već su im i same igračke osobito Pa jer su ih sama iz- 
radila. 


Kako mogu djeca takove igračke iz s Podota sama izrađivati, 
evo nekoliko primjera. Nije ovdje sve iscrpljeno, već je tu samo 

dana pobudi i poticaj za traženje novih kombinacija, a tih može 
da bude na pretek. 


Iz krompira mrkve i štapića: 


Tropske životinje: slon, žirafa i deva, te naše domaće živo- 
tinje: patka, svinja i roda. Krompiri i i mrkva se vežu zajedno tako, 


da se ubodu u njih štapići. Štapići su kljove u slona, noge u žirafe, 
deve, rode, patke, svinje. Zgodno drvce bit će rodin kljun, a raš- 
ljasta drvca patkine noge. 

Iz žira, kestena i oraha: 
Lepir. U žir se zavrtaju rupice, u koje se utaknu zgodni listići 
kao krioca lepirova i ozgo dvije slamčice kao ticala. 


 Lađica. U polovinu orahove ljuske usadi se jarbol (šibica), 
na koji se prilijepi zastavica i zatakne jedarce. < 
Vaga. Dva kestena odrežu se ravno nožem, izdubu i kroz 
njih se provede konac — zdjelice su gotove. Zatim se zabije štapić 
u motčicu nasađenu na daščicu ili zabodenu u zemlju, pa se na taj 
štapić priveže zdjelice. Kao uteži služi različito zrnje i kamenčići 
itd 
Željeznica. Izrađuje se također iz kestena. Sprijeda lokomo- 
tiva od dva kestena; u prednji se pričvrsti štapić kao dimnjak, a 
stražnji se izdube. Pričvrste se zajedno kakovim trnom. Zatim sli- 


. jede »vagoni«, u koje se urežu prozori. Osovine se načine od glo- 
gova trna tako, da se trn zabode u kesten, a na ostala dva kraja 


glogova drvca se nasade kotačići, koji se odrežu s okrugle šibe.. 


Osovina se može pričvrstiti i tako, da se tanko drvce (šibica) pro- 
turi kroz rupicu, koju smo provrtali pri dnu kestena. 


Kotarica. Izreže se iz kestena, kako to pokazuje slika. 


Kolica za djecu. Izrežu se prema slici, a kotači se  pričvrste 
kao kod željeznice. 


a 

Đerma. Bunar se izdube iz krumpira, poluga se nasadi na 
rašlju. sprijeda se objesi vedrica od žira, a straga se također za- 


jA M kir 3 
0.0, 


bode žir. Sa strane se utaknu dva borova češera nasađena na drvce 
i okrenuta prema gore, da markiraju drvo. Okolo bunara može 
se metnuti mahovine (»trava«). 

Iz češera i perja se mogu izraditi različite ptice. Izrađivanje 
najbolje pokazuje slika. Glava se može načiniti iz zgodno izraslog 
drvca, koje će djeca lako naći, ili se može načiniti iz kakova ploda: 
graškova zrna, koje se navrta, ako ga već nije navrtao. žižak. Oko 
se udube, pa se utisne u nj sjemenka repe ili što slično. Za noge se 
uzmu zgodne rašlje. Ptice se mogu posaditi i na kakovo drvo ili 
u gnijezdo od mahovine. 


Iz lupina od jajeta mogu se također načiniti različne životinje 
(na pr. ovdje jelen) tako, da se lupine lijepe pečatnim voskom. 
Noge se utaknu kao i prije. Ova dva nacrta kao da su motivi iz ka- 
kove priče za djecu. U drugoj je rupa. u kojoj je »prase«, nači- 
njena iz krumpira, krov od češera, dječak iz žira, kestena i štapića. 


Z. Špoljar, učitelj. 


» 


Radovi iz papira i kartona. 


Za izradbu ovih predmeta potrebna je bojadisana i bijela 
hartija, odnosno karton, zatim ljepilo od škroba ili gumiarabika. 
Radi se nožicama, šestarom, ravnalom, olovkom i mjerom. 

Na taj se način po selima izrađuje veći dio nakita za božićno 
drvce. Takav nakit nije tako blještav kao one skupe fabričke kugle 
od staklene pjene, ali ima u njemu više duše, više topline. Veći dio 


ovih predmeta djeca će izrađivati baš pred Božić, kad započne ona 

slatka uzrujanost i nestrpljivost povodom očekivanja Božića. To 
su dani, gdje se možda već čine pripreme za velike blagdane ili se 
bar govori o tom, pa treba da i škola bude dio doma i da se ona 
uporedo s domom priprema za najveći i najmiliji dječji blagdan. I 
škola će odnijeti svoj dio iz toga rada: djeca treba sve da tačno 
mjere i crtaju po mjeri, pa se nauče u tom ugodnom radu baratati 
ravnalom i šestarom. Djeca mjere duljinu istegnutih lančića i zmija, 
promatraju oblik kotarica i zvijezda. Postaju spremnija i okretnija, 
a to će im sve koristiti kasnije u životu. Sav taj rad najzgodnije se 
uvodi u obučnu skupinu »Božić«. 

1. Najjednostavnije je izrađivanje lančića. Izrezuju se 10 do 
20 cm dugački, a 1—2 cm široki trakovi iz bojadisanog papira. 
Trakovi se lijepe gumiarabikom ili ljepilom od škroba tako, da 


čine lanac. Nježniji su lančići, ako su uži i kraći (0.5—1 cm široki, 


6—7 em dugački). Kod redanja boja pazi, da ne dođu dvije jarke ili 
dvije tamne boje zajedno. Karike se mogu poređati i u bojama 
nar. zastava. 


2. Lančići se mogu načiniti i previjanjem trakova pa- 
Pira. Trakovi ne smiju biti širi od 1 cm, ali moraju da budu jed- 
nako široki i dosta dugački (20—30 cm). Uzmu se dva traka razli- 
čite boje (na pr. jedan bijeli, drugi modri, crni i zlatni i t. d.), pa 
se na krajevima prilijepe tako, da stoje pod pravim kutem. 

Sada se naizmjence previjaju jedan preko drugoga tako, da 
svaki puta nastaje mali kvadrat. Kad se dva traka previnu do 
kraja, prilijepe se dva nova, i t. d., dok se ne dobije dosta dugačak 
lančić. Lančić se rastegne, pa se na krajevima može zalijepili. 


3. Lančići se mogu prirediti i zarezivanjem širokih tra- 
kova papira. U tu svrhu se izrežu 5—8 cm široki, i dugački preko 
20 cm (obično duljina polovice arka) trakovi bojadisanog papira, 
previnu .se po duljini i onda se zarežu s obje strane u jednakim raz- 
macima naizmjence tako, da se drže rubovima. Papir se rastegne 
i dobije se lanac. 

4. Ako se po duljini previne dva puta, zareže kao i prije i 
razvuče, dobije se mreža. U tu svrhu trebaju naravski još širi 


trakovi. Može se i tri puta previnuti. 


Lancic 


Mrežasla vrečica 


5. Mrežasta vrećica dobije se ovako: Uzme se pol arka boja- 
disanog (na pr. pozlaćenog) papira i jedan kraj se privine tako, 
da se dobije pravokutan istokračan trokut (polovica četvorine). 
Preostali dio se odreže. Sad se taj trokut previne po visini tako, 


x 
Tobolac iz papira 


da se šiljati kutevi pokrivaju. Isto tako se previne još jedamput 
(vidi sl A), a onda se odreže, kako to pokazuje slika B i zareže 
izmjenice s jedne i s druge strane tako, da se rubovi ne prerežu. 
Zatim se oprezno razmota, ui sredinu se stavi kamenčić, rubovi se 
privinu i odignu, pa dobijemo mrežicu, kako nam pokazuje slika C. 


Hi 


Mrežica se može napuniti pozlaćenim orasima ili lješnjacima, ako 
se uzme tanji papir. 

6. Tobolac iz papira. Može se načiniti iz bojadisane hartije 
ili iz kartona ovako: Uzmi šestar 10—15 cm, pa načini na naličju 


Lampion 


hartije ili kartona kružnicu. Izreži nožicama krug, pa ga previni 2 
puta. Prereži krug po pregibu na 4 jednaka dijela, pa si dobio ma- 
terijal za 4 tobolca. Savij smjerom: ravnih stranica i zalijepi, pa 
je tobolac gotov. Može se uresiti tako, da se na nj prilijepe izre- 


ree ZZ karbona 


trak papira kao držak na košarici. (Vidi sliku!) Može se napuniti 
(kao ukras za božićno drvce!) šipkovim plodom ili zrelim glogi- 
zuckani trakovi papira druge boje ili slično. Ozgo se prilijepi tanak 
njama, što će se vidjeti kao crveni bomboni. 

7. Lampioni. Uzmi trak papira (bijelog ili u boji) dug 10 cm, 
širok 6 em ili dug 15 em, širok 9 cm, previni ga po duljini i na pre- 
Sibu ga češljasto zareži, kako vidiš na slici. Trak razmotaj, kako 
je prije bio, krajeve zalijepi zajedno tako, da dobiješ cijev, koju 
treba samo malo smjerom duljine pritisnuti, da dobiješ lampion. 
Ozdo ga pilasto izrezuckaj i zupce uvini unutra, pa na njih prilijepi 
tačno odmjereno dno. Odozgo. prilijepi uski trak, za koji ćeš obje- 
siti lampion. 


8. Srce iz kartona. Izrežu se iz kartona (može se i iz obične 
bartije) dva traka različite boje široka 6 cm, a dugačka 18 cm, 
pa se previnu na polovicu duljine. Nožicama se zaokruže rubovi, 
kako to pokazuje slika, a onda se druga strana. gdje je pregib, za- 
reže dosta duboko 5 puta nožicama tačno u razmaku od 1 em. Sad 
se oba lista postave u pravom kutu jedan prema drugomu, i počinje 
pletenje. Izrezani trak jednoga lista treba da naizmjence obuhvati 
oba traka drugoga lista, zatim mora da prolazi između dva traka 
drugoga lista, pa opet treba da ih uhvati i t. d. Počinje se odozdo 
prvim trakom prvoga lista; a kad dođe drugi na red, porine se za 
1 cm unutra i plete se drugi list. dok se tako ne isplete svih 5 tra- 
kova. Treba paziti, da se ne prepletu oba lista, jer mora da bude u 
sredini vrećica. Kad je pletenje gotovo, prilijepi se držak. 


+ 9. Zmija. Na karton se nacrta kružnica s polumjerom od 2 do 
3 cm, pa se u spirali sve do središta izreže. U središte se zabode 
igla za pletenje, koja se pričvrsti na kakovu dašćicu. Ako se to 

postavi na toplu peć, zmija se okreće na igli poradi nejednake 
topline i struje uzduha, koja naslaje uslijed toga. 


l Olrena kosanica 


= 4 


10. Košarice. Kod ovih se radova mora najprije nacrtati mreža 
na karton, a onda zarezati, kako to pokazuju slike. 


a) Obična košarica. Mrežu pokazuje slika. Gdje su cijele linije, 
tu se zareže, a gdje su točkice, tu se previne. Zalijepi se gumiarabi- 
kom ili ljepilom od škroba. Gdje dođu po tri kartona jedan na 
drugi (na kraćim stijenama), tu se prilijepi držak. 

b) Košarica sa kosim stijenkama. Radi se isto tako kao i gor- 
nja, samo se mreža nacrta, kako pokazuje slika. E 

c) Košarice s izrezanim rubovima. Mrežu i izradbu pokazuju 
slike. Na jednoj su mreži (dolje desno u kutu) naznačena sva 4 


Špoljar: Ručni rad. Zea 

“ruba. Kod izradbe dakako treba da se odlučimo za koji bilo (a, b, 
cili d), a onda ćemo izrezati sva 4 jednako, 

I košarice se mogu napuniti pozlaćenim lješnjacima, orasima, 
pozlaćenim žirom ili crvenim nepovenutim šipkom — ako ga još 
ima — ili gloginjama. 


ATS 


11. Kućica, I za izradbu kućice treba najprije nacrlati mrežu 


na karton (čvršći bijeli papir). Kako treba-mrežu nacrtati i mjere 


pokazuje naša slika (A). Što je označeno isprekidanom crtom 
(----- ), to se ne reže nego se samo malo zareže nožem i previne. 
 Zareže se uvijek na protivnoj strani od one strane, kamo hoćemo 
previnuti. Kad smo previnuli“ (točno po isprekidanoj crti!) i kućicu 
sastavili, onda se izbočeni rubovi zalijepe. Prozori i vrata mogu 


se ili prije lijepljenja izrezati ili se jednostavno izrežu prozori od > 


iamno-modrog papira, a vrata od smeđeg papira, i prilijepe. Ozdo 
se prilijepi pod B. Na krov se može prilijepiti isto tako velik komad 
crvena papira. Da se može objesiti, provuče se iglom kroz hrbat 
krova konac. ' : 

12. Četverouglasti lampion. Mrežu je vrlo lako nacrtati. Mjere 
su označene na našoj slici pod A. Na pačetvorinaste stranice. pri- 
lijepe se najprije manje pačetvorine od zlatnog (ili zelenog) papira, 
a onda se izrežu četiri srca iz crvenog papira i prilijepe usred zlat- 
nih (ili zelenih) četvorina. Previne se i zalijepi, a gore kroz uglove 
provedu se 4 crvene niti i svežu. Za te se niti lampion vješa. i 

13. Košarica bez lijepljenja. Mrežu i mjeru nam pokazuje slika 
A, a:gotovu košaricu slika B. Dno je četvorina. Stranice se na ru- 

rubovima ne lijepe, nego se spoje pomoću igle crvenom niti i tako. 
pričvrste, kako to vidimo kod B. Ručica se načini iz uskog traka 
papira. Košarica se može napyniti kakovim plodovima. Na vanjske 
se stijene (prije šivanja) može prilijepiti kakav ukras, 


14. Košarice na tri sprata. Ovo je vrlo lijep ures za božićno 
drvce, a izradba mu je vrlo jednostavna. Izreže se tako, da se 
jednostavno iz kartona izrežu 3 četvorine (kvadrati), koje imadu 
stranice na pr. 8 cm, 7 em i 6 em t. j. jedna je od druge manja za 
1 cm. Sad se uz svaku stranicu prema unutra odmjeri otprilike 
1.3 em (13 mm) i malo zareže i izreže, kako se to vidi kod A. Pri- 
lijepimo lijep ukras (na pr. 'male raznobojne četvorinice), previ- 
nemo i rubove pričvrstimo koncem. Time smo dobili 3 male ko- 


* 

.tarice, koje spojimo crvenim ili modrim nitima i na vrhu načinimo 
zamku za vješanje (vidi sliku kod B). 

15. Kocka. Načini se iz kartona, koji može da bude od boka 
god kutije, pa se onda presvuče srebrnim papirom. Mreža je vrlo 


jednostavna. Na stranice prilijepimo unakrst dvije četvorine iz 
raznobojnog papira. Stranice spojimo koncem, a za jedan ugao pri- 
čvrstimo nit za vješanje. ; 

16. Tačke. Izrežu se iz bijelog kartona, kako to pokazuje slika 
kod A (mreža). Kotače izrežemo posebno, ali ih najprije moramo 
nacrtati šestarom, ili tako, da stavimo dinar na karton i uz njegov 
rub prođemo olovkom. Žbice nacrtamo olovkom ili perom. Vanjske 
stranice možemo ukrasiti raznobojnim četvorinicama ili slično, 
koje nalijepimo. Stranice učvrstimo koncem. 

17. Luster. Iz običnog ili. bijelog tvrđega papira (kartona) na- 
čine se dva obruča (vijenca) i krajevi im se zalijepe. Sad ih mo- 
žemo ukrasiti srčikom od sitine, koja se različito isprevija i pri- 
lijepi gumiarabikom, kako se to vidi na slici. Sitine ima u nas po- 
svuda, gdje je kakova stalna baruština. Iz sitine se istisne srčika, 


koja je kao i ona od zove (bazge), samo mnogo tanja i finija. Kad 
se oba obruča ukrase, spoje se nitima i objese, kako se to vidi na 
slici. 

18. Srce iz kartona i sitine. Izreže se najprije iz kartona i uresi 
srčikom sitine slično kao i luster. (Vidi slike! 14. 116. od Stj. Štro- 
mara, učitelja iz ke Mlake). 


* 


Ovakovih i sličnih radova ima mnogo. Tu se daje djeci neka 
sloboda, da i sami kombiniraju, izmišljaju i preinačuju. S ovdje 
navedenim radovima učitelj će djeci dati poticaj na di a ostalo 
će se razvijati samo od sebe. 

Ladislav Zbožinek, učitelj građ. škole: 


Kartonaža. 


Iz kartona i ljepenke može se izraditi mnogo predmeta po- 
fedbnih nam u školi kod obuke (geometrijski likovi i tjelesa), za 
spremanje pribora za pisanje i risanje (različite kutije), pa i za 
kuću (stalak za fotografije, kutije i t. d.). Izrađivanje tih predmeta 
ne će zadavati poteškoća, ako se ide od lakšega k težemu i od jed- 
nostavnijeg k složenom te ako se djeca odmah ispočetka priviknu 
na to, da sve tačno nacrtaju i tačno mjere. Prema tomu je karto- 
naža usko vezana s geometrijom; možemo reći, da se uzajamno 
podupiru. Bez geometrije i njezinih pomagala za crtanje likova i 
i mjerenje (ravnalo, trokut, šestar, mjera) kartonaža je nemoguća, 
dok je opet samo izrađivanje tih predmeta prikladna vježba za 
geometriju, a sami predmeti su opet geometrijski modeli. Pošto je 
za kartonažu potrebno znati nešto geometrije, počet ćemo sa tim 
radovima istom u III, godištu. U tom godištu počet ćemo s pred- 
vježbama t. j. sa izrezivanjem četvorina, pačetvorina i trokuta. U 
IV. godištu nastavit ćemo sa krugom i šesterokutom, a kasnije 
istom (najzgodnije u V. godištu) konstruirat će djeca peterokut; 
konstrukcija toga lika je teža, ali je sam lik potreban za izradivanje 
vrlo zgodne kotarice s tom osnovkom, U IV. godištu izrađivat 
ćemo i kocku i to s bridovima dugačkim 1 dm, đa dobijemo kubični 
decimetar. Četverostranu prizmu mogu djeca izraditi i kao lam- 
pion ili kao kutiju za olovke, stožac kao kapu, četverostranu pira- 
midu kao krov, crkvenog tornja, tetraedar kao buzdovan, valjak 
kao kutiju, prikraćen stožac kao zdjelicu. Nekoje od tih predmeta 
mogu ukrasiti narodnim ornamentima tako, da te ornamente ili 
narišu ili nalijepe iz papirića različitih boja (vidi o tom naprijed u 
članku: »Ređanje. pločica«). 


Za kartonažu potreban je oštar nož za rezanje, nožice, limeno 
ravnalo, trokut i šestar. Materijal: Ljepenka ili karton te šareni pa- 
piri za obljepljivanje, tutkalo (stolarsko kelje) s kistom i ljepilo od 
škroba. Radi se na daski (50 X 30 em otprilike), da djeca ne zarežu 
klupu. U početku i gdje sredstva to dopuštaju, upotrebit će djeca 
stare kutije. 


Paziti na ovo: Najprije se mora nacrtati mreža. Točno mjeriti! - 


Zatim; se reže, savija (točno po liniji!) i onda lijepi (pazi na či- 

stoću!). Za lijepljenje bit će u većini slučajeva dobro ljepilo od. 


škroba. 


Što se sve može izraditi? 


Predvježba. Iz tanke ljepenke ili kartona izrežu se: Četvo- 
rina, pačetvorina, istostraničan trokut, krug, 
šesterokut i peterokut. Rubovi nekim od ovih likova se 


mogu oblijepiti papirom u boji, a sredina ostaje bijela. To je pred- 


vježba za obljepljivanje, što kasnije dobro dođe kod izrađivanja 
geometrijskih tjelesa. 


Plošni predmeti. Tablica za razdiobu sati ili što slična. — 
Širina: 10 cm, duljina 15 em ili razmjerno prema potrebi. Na ova-.: 
kove tablice mogu se nalijepiti razglednice, što su ih djeca sabrala 
za zemljopis, povijest i prirodopis. Obrub se uzima od bojadisanog 
papira, a probiju se i dvije rupice, kroz koje se provede vrvca, da' 
se mogu objesiti na zid. Ako je sama tablica dosta veća od pri- 
lijepljene slike ili razdiobe sati. može se rub ukrasiti rastosuiia 
(naljepljivanjem šarenih pločica). 


Stalak za fotografiju (veličina slike 6 X 9 cm). (SI. 8.) Izreže 
se od kartona ili jače ljepenke i oblijepi papirom. Noga se izreže 
prema nacrtu i zareže u gornjem dijelu do polovice radi pregiba. 
Da se pregib ne prelomi, prilijepi se platnom. Mogu se primijeniti i 
narodni ornamenti. 

Okvir za kalendar. (Sl. 9.) Izreže se prema slici. Pri vrhu se 
probuši rupica, da se može pričvrstiti na zid. Ornamenti kao i 
prije. Kalendar se može kupiti za par dinara u papirnici. 

Otvoreni predmeti. (Sl. 10.) 


Kotarice ili zdjelice četverouglastog oblika, no može da im 
dno bude i pravilan šesterokut ili peterokut. Oblijepljuju še na sa- 
stavu slično kao i predmeti navedeni u predvježbama. 

Otvorena okrugla kutija. (Sl. 11.) Najlakše se izradi ovako: 

Odreže se pruga kartona 2 cm. široka, a duga prema veličini 
opsega dna na pr. 15 cm i doda se na svaki kraj 1 em za preljeplji- 
vanje. Ovaj se cm na krajevima koso izreže (da se debljina lje- 
penke pomalo gubi). Ovako priređena pruga omota se oko okrug- 
log drveta (valjka). Krajevi, koji se preklapaju, namažu se klijom 
(keljem) i sve se čvrsto omota špagom. Nakon % sata je suho, pa se 

skine i prilijepi dno, koje je za 1 mm veće od plašta (valjka). Sve se 
oblijepi tankim papirom. 


Kutija za držala i olovke. Duljina 18—24 em, širina i visina po | 


potrebi. Izrađuje se slično kao i kotarica. Postrane stijene mogu 
biti okomite ili kose, visoke obično 1 cm. 
Peterostrana kotarica sastoji od stranica pravilnog peterokuta. 


Dosta je konstruirati jedan peterokut, koji se izreže. Ostali se 


prema ovomu obcrtaju. Lijepljenje kao i kod ostalih. 
Zatvoreni predmeti, Od zatvorenih predmeta izrađuju se: 
Kocka. (Sl. 13.) Duljina bridova = 1 dm, t. j. da se dobije ku- 
bični decimetar. Plohe se mogu prije lijepljenja razdijeliti na če- 
tvorne centimetre, koji se naizmjence obojadišu bijelo i crno. 

Četverostrana prizma. Izrađivanje kao kod kocke, samo su bri- 
dovi »plašta« dulji. 

Trostrana prizma. (Sl. 14.) Sastav pokazuje slika. 

Četverostrana piramida. (Sl. 15.) Prema slici. 

Tetraedar. (Sl. 16.) Vrlo će veseliti djecu pravljenje tetraedara, 
jer se od njega lako može načiniti buzdovan. Izradi se najprije tetra- 
edar (mrežu pokazuje slika), a onda se izrade još 4 mala tetraedra 
tako, da će se za njihovu mrežu upotrebiti stranica velikog tetra- 
edra razdijeljena tako, da se od nje može načiniti mali tetraedar, 
pa se ti tetraedrići prilijepe na plohe velikog tetraedra. Djeca lako 
provrtaju na tom predmetu rupu i nasade ga na držak, pa imadu 
buzdovan. Ako se takav buzdovan pozlati ili oblijepi šarenim pa- 
Pirom, dobije se lijep nakit za božićno drvce. 

Okrugla kutija s poklopcem. (Sl. 17.) Mijesto da izrađujemo 
valjak, djecu će više veseliti, ako izrađujemo okruglu kutiju s po- 
klopcem (sličnu onoj iz ljekarnice za sodu bikarbonu). — Mjere su 
u nacrtu, a način izradbe kao kod okrugle otvorene kutije. Dno ku- 
tije (krug) unaokolo za 1 mm šire od valjka. 


Okrugla kotarica. (Sl. 18.) Mjesto prikraćenog čunja može se 
izraditi kotarica. Dno je krug s promjerom na pr. 5 em. Plašt je 
segment kružnog vjenca, komu je veći polumjer duljina (odnosno 
visina) pobočnog brida, ako se stranice produlje do sjecišta, a 
manji polumjer samo produžuje do sjecišta. Najzgodniji je oblik 
(kosina stijena), ako se segment odreže po promjeru. Dakako da 
se na svakoj strani ostavi 1 cm za preljepljivanje. 


TABLA XIX. Radovi iz kartona. 

iKapa kao čunj. (Sl. 19.) Da bude: izrađivanje čunja zanimi- 
vije, radi se kapa čunjastog oblika. Promjer osnovke toga čunja 
jednak je polumjeru plašta. Sprijeda se stavi štit, koji daje čunju 
obilježje kape. Ovakovu će kapu djeca oblijepiti srebrnim papirom 
(prije izradbe čunja), pa će je moći upotrijebiti kao kacigu kod ka- 
kove školske predstave. Na jednom polumjeru ostavi se više kar- 
tona, da se može kapa zalijepiti. Taj se nastavak malo ureže i po- 
lovica se debljine kartona odlupi. Mora se točno položiti, a najlakše 
se zalijepi tako, da se naliči gustim keljem (tutkalom), pa se prili- 
jepljeni dio stisne među dvije daščice. Tako se lijepi i valjak 
(okrugla kutija). 

Lampion. (Sl. 20.) Crtanje pokazuje slika. Narodni ornamenti 
od izrezanog papira se nalijepe. Ozgo ručka od kartona ili od žice. 


Kućica i crkve. (Sl. 21.) Kućica se radi od više komada. Pro- 
Zori i vrata nalijepe se od papira; ako je prozor (vrata) zatvoren, 
markira se. modrim papirom, a ako je zatvoren crnim papirom. 
Mogu se markirati i stakla na prozorima, ako je kućica rađena u 
većem mjerilu. Oko kućice može se metnuti nešto mahovine ili 
grančica kao drvo. Može se ograditi ogradom, koju su djeca nači- 
nila od drva, prisloniti ljestve i t. d. (Vidi za te predmete u članku 
»Radovi iz drva«). Slično se može načiniti i crkvica, tvornica (dim- 
njak kao valjak), dvorac (kule: valjak i stožac) i t. d. Svi ti pred- 
meti poslužit će nam kod modelovanja pijeskom, kako je to već 
tamo spomenuto, kao kućica ili crkvica na brdu i t. d. 

Na isti se način mogu u božićno vrijeme načiniti jaslice. Kup- 
ljeni se pastiri i ovce nalijepe na karton i sa daščicom za stajanje, 
a može se prilijepiti i šiljak, pa se zabodu u mahovinu. Palme se 
mogu nadomjestiti gore okrenutim borovim češerom, nasađenim 
na drvce.. : 


o 


Predmeta, koji se mogu izrađivati od ljepenke, imade još 
mnogo, ali držim, da je ovo dosta, kako bi učitelji imali neku direk- 
tivu u ovoj vrsti ručnoga rada. Samo se po sebi razumije, da ne će 
izrađivati s djecom sve ove predmete, već će izabrati ono, što 
će u nekom momentu biti najzgodnije i što će djeca moći bez većih 
poteškoća izraditi. U svemu će se dakle ravnati prema prilikama i 
Prema onoj: »Sve u svoje vrijeme«. 

POKLOPAC 


DONJI DIO 

TABLA XX. Radovi iz kartona, 

Zlaiko Špoljar, učitelj: 


Kristalizacija. 


Kristalizacija ili uleđivanje može da dođe u obzir kod rudstva 
ili kao nakit za božićno drvce. Učenici su čuli, da se'na pr. sol 
javlja u pravilnom geometrijskom obliku kao kocka, a vidjeli su i 
one pravilne oblike, u kojima dolazi u trgovinu modra galica (— o 
modroj galici govori se kod gospodarstva). Znadu, da i šećer 


Kruna iz alaunovih kristala. 


(kandis) dolazi u pravilnim oblicima, pa će ih sigurno veseliti, da 
nešto slična sami izvedu. Ne trebaju pri tom da uče, kako se ti ob- 
lici zovu — osim kocke, koju i inače poznadu iz mjerstva i račun- 
stva (mjerenje. zapremina!) Dosta je, da uvide, kako u tom ima 
neki prirodni zakon, što će opet biti jedan kamićak za shvatanje 
zakonitosti u prirodi. 

Za kristalizaciju može se upotrebiti alaun ili modra galica. Kod 
potonje treba postupati oprezno poradi njeine škodljivosti za 
zdravlje, pa to neka učitelj radije sam izvede. Zgodniji je alaun, 

koji također stvara vrlo lako pravilne oblike — prozirne lece (kri- 
stale). Pri tom se postupa ovako: 

Alaun (stipsa, kocelj) rastopi se u vrućoj vodi do zasićenosti. 
Čim je temperatura viša, tim se više alauna može otopiti. Ohlađi- 
vanjem prijeći će zasićenost kritičnu relativnu granicu lopivosti, , 
t. j. kod niže temeprature može voda da otopi manje alauna, pa se 
suvišak počinje izlučivati u kristalima. Da se alaun može pravilnije 
izlučivati, mora se u čašu pustiti tanana nit ili žica, pa će se alaun 


uhvatiti za nit. Može se iz žice načiniti i kakav lijep oblik (kruna, 


vijenac), pa ćemo dobiti vrlo lijepih oblika. Žica se mora omotati 
pamučnim nitima. Nit se spusti u rastopinu tako, da se preko po- 
sude stavi priječka, na koju se nit objesi, da padne tačno u sredinu 
rastopine. Sad se ostavi posuda neko vrijeme na miru (ne smije se 
potresati!), pa ce se doskora uhvatiti na žici ili niti prekrasni kri- 
stali. 

Čisti alaun daje bistre, prozirne kristale, kromalaun daje kri- 
stale prekrasne tamnocrvene boje, a željezni alaun  svjetlo- 
ljubičaste. 

KNJIŽARA ST. KUGLI, ZAGREB, ILICA 30 


Preporučamo: 


Štromar Stj. »Slobodno ertanje« za osnovne škole sa 60 erteža 
(br. 2005.)  — — — — — — — — Din 35.— 


Ručni rad prema najnovijoj nastavnoj naučnoj 
osnovi. 
Priredio Zlatko Špoljar, pučki učitelj. 


Ručni rad. Br. 1. Modelovanje. Pastelin i drvce (za I. do IV. 
razred) — u = — — Din —— 
Ručni rad. Br, 2. Ređanje drvaca. Sadržaje: 
10 štapića 5 em dugih .— — — — = 2 
. 10 štapića 10 cm dugih — — — =: “a = 
10 štapića 15 cm dugih — — — — = e 


Din 4— 
(za I. razred). 

Ručni rad, Br. 3. Izrezivanje šarene artije. Sadržaje 12 listova 
raznobojne gumirane artije (za 1, IL. i III. razred) —=  — Din 450 

. Ručni rad. Br. 4. Ređanje šarenih. pločica. Sadržaje 60 komada 
pločica u 6 boja (za 1. i II. razred) — — — — Din 1.50 
Ručni rad. Br. 5. Pravljenje dječjih igračaka od hartije (1 list : 
bijelog omotnog jakog papira) [za 1. razred] — — — Din 0.75 

Ručni rad. Br. 6. Radovi iz hartije i kartona. Sadržaje 10 polu-, 
araka bojadisanog glancpapira i 2 komada bijelog kartona (za % 
Jl. TH. i IV. razred).  — — — 5 — — Din 450 

Ručni rad. Br. 7. Preplitanje šarenih papira. Sadržaje 10 listova 
šarenog papira prerezan za preplitanje (za III, razred) — Din 3.— 

* Razne potrepštine za ručni rad: 

1 bočica, ljepilo tekuće — — — — — — Din 4.25 


1 kist za ljepilo — —_ — — — — — — Din 150 
1 škare poniklovane sa tupim vrškom  — -- — — Din 7.25 
1 pero za rezanje papira — — — — -- — Din 1— 
1 ravnalo £0 cm dugačko  — — — — = —> Din 0.70 
Kliješltica za preplitanje —  — — — — — — Din 3— 


Slikovnice sa predlošcima za slikanje. 


Mali slikar (br. 1678.) — + - — — Din 22.— 
Mali slikar razglednica (br, 1677.)  — — — — — Din 22.— 
Mali umjetnik (br. 1679)  — — — — -- — Din 35.— 
Početnica za male slikare (br. 1676.) — — — — — Din 6.— 
Velikanović Iso: Veselo zabavište. Dječja razonoda sa 65 slika. : 

Tvrdo vezano (br. 1721) — — — — — — Din 28.— 


Gore navedeni ručni rad nabavlja se kod nakladnika: 
KNJIŽARA ST. KUGLI, ZAGREB, ILICA 30. 


ao ooo 
Cijene bezobvezne. 


